Published on January 8, 2018 | News Source: Sumanta Chaliha\nআমি বাস কৰি থকা সৃষ্টি (Creation) দুটা বস্তুৰ সমাহাৰ– জীৱন আৰু জগৎ৷ এই দুয়োটাৰ সন্মিলনতহে সৃষ্টিয়ে পৰিপূর্ণতা লাভ কৰে৷ জীৱশ্রেষ্ঠ হিচাপে জগৎ আৰু জীৱনৰ স্বৰূপ উদ৲ঘাটন কৰিবলৈ মানুহে সভ্যতাৰ প্রথম কণটোৰ পৰাই প্রয়াস কৰি আহিছে৷ পদার্থৰে নির্মিত জগৎখনৰ গঠন আৰু চৰিত্র সম্বন্ধে বুজিবলৈ মানুহৰ যি আগ্রহ, তাৰ পৰিণতিতে বিজ্ঞানৰ উদ্ভৱ হৈছে৷ বিগত ডেৰ শতিকামানৰ ভিতৰত বৈজ্ঞানিক অন্বেষণে এই দিশত মানুহক বহুদূৰ আগুৱাই নিছে৷ শেহতীয়াকৈ মানুহৰ পর্যবেক্ষণলব্ধ জ্ঞানে আমি বাস কৰা ব্রহ্মাণ্ডখনৰ শেষ সীমা স্পর্শ কৰিবৰ উপক্রম কৰিছে৷\nএকেদৰে ক্ষুদ্রত্বৰ দিশতো জগতৰ ন ন তথ্যৰ আৱিষ্কাৰে মানৱ জাতিৰ জগৎ সম্বন্ধীয় অনুসন্ধিৎসা বহু পৰিমাণে পূৰণ কৰিছে৷ ভূপৃষ্ঠৰ বহু তলত সাতাইছ কিল’মিটাৰ দৈর্ঘযৰ সুৰংগ নির্ণ কৰি ‘ঈশ্বৰ কণিকা’ৰ অস্তিত্ব প্রমাণ কৰিবলৈ সমর্থ হৈছে একবিংশ শতিকাৰ বিজ্ঞান৷ উল্লিখিত দুয়োটা দিশৰ উপৰি জীৱন নামৰ অত্যন্ত জটিল প্রপঞ্চটোৰ এটা খণ্ডতো বিজ্ঞানে অনুসন্ধান অব্যাহত ৰাখিছে৷ এই জীৱন কিন্তু সামগ্রিক জীৱনৰ এক বিশেষ অংশহে৷\nইয়াক কোৱা হয় জৈৱিক জীৱন (Biological life)৷ ভৌতিক জগতৰ ৰহস্যসমূহ উন্মোচনত বিজ্ঞানে যিমান সফলতা আর্জিছে, জীৱজগতৰ ক্ষেত্রখনত বিজ্ঞানৰ অগ্রগতি তাৰ তুলনাত কম বুলি অনুমান কৰা হৈছে৷ জৈৱিক জীৱন সম্বন্ধে মানুহৰ সামগ্রিক ধাৰণা এতিয়াও চালুকীয়া অৱস্হাতে আছে৷ জীৱজগতৰ লগত জড়িত শত-সহস্র প্রশ্ন সম্বন্ধে বিজ্ঞান আজিও নিৰুত্তৰ৷ সি যি নহওক, জীৱন আৰু জগতৰ যিবোৰ ক্ষেত্রত পৰিমেয় ৰাশিসমূহৰ প্রাধান্য, তাতেই বিজ্ঞান মানুহৰ বাবে হৈ উঠিছে এক বিকল্পবিহীন আহিলা৷ কিন্তু জৈৱিক জীৱনক বাদ দিও জীৱনৰ আৰু এটা অতি মহত্ত্বপূর্ণ দিশ আছে, যিটোৰ অৱস্হান জৈৱিক জীৱনৰ পৰিসীমাৰ বাহিৰত৷ জীৱনৰ এইখন ক্ষেত্রত যিবোৰ ৰাশিৰ প্রাধান্য, সেই ৰাশিবোৰ কিন্তু পৰিমেয় নহয়৷ জীৱন নামৰ প্রপঞ্চটোৰ এই অংশক মানৱীয় জীৱন বুলিব পাৰি৷\nক’বলৈ গ’লে মানৱীয় জীৱনৰ চৰিত্র জৈৱিক জীৱনতকৈয়ো জটিল৷ ইয়াৰ স্বৰূপ বুজিবৰ বাবে বিজ্ঞানে আমাক বিশেষ সহায় কৰিব নোৱাৰে৷ এটা উদাহৰণ দিলে জৈৱিক জীৱন আৰু মানৱীয় জীৱনৰ মাজৰ প্রভেদ স্পষ্ট হৈ উঠিব৷ ধৰি লওক এটি শিশুৰ খুব জ্বৰ উঠিছে৷ এডাল থার্মমিটাৰৰ দাগবোৰত শিশুটিৰ জ্বৰৰ মাত্রা পৰিমাপণ সহজে কৰিব পাৰি৷ কিন্তু সেই জ্বৰৰ তীব্রতা প্রত্যক্ষ কৰি তাৰ মাকৰ মনত যি উদ্বেগৰ সৃষ্টি হ’ব, তাক জুখি উলিয়াবলৈ বিজ্ঞানীসকলৰ হাতত একো সঁজুলি নাই কিম্বা উদ্বেগ নামৰ ৰাশিটোৰ একো এককো (Unit) জ্ঞাত নহয়৷ মন কৰিব লগীয়া যে এনে এককবিহীন, গতিকে অপৰিমেয় অজস্র ৰাশিৰে মানৱীয় জীৱনটো পৰিপূর্ণ৷ এই ৰাশিসমূহ আৰু ইবোৰৰ মাজৰ পাৰস্পৰিক ক্রিয়াই (Interaction) মানৱীয় জীৱন নামৰ প্রপঞ্চটোক অতিশয় জটিল কৰি তুলিছে৷\nই হৈ উঠিছে এটা বহুমাত্রিক (Multidimensional) প্রপঞ্চ৷ ইয়াৰ কোনো নির্দিষ্ট পেটার্ন নাই৷ তথাপি জীৱনক জানিবলৈ মানুহৰ ব্যগ্রতা দেখিলে তবধ মানিব লাগে৷ জীৱনৰ হাজাৰ-বিজাৰ মাত্রাৰ ভিতৰত কেইটামান বিশেষ মাত্রাই মানুহক বেছিকৈ প্রভাৱিত কৰা দেখা যায়৷ তেনে কেইটামান মাত্রা হৈছে– প্রেম, ঘৃণা, আশা, সোঁৱৰণি, মোহ, সৌন্দর্য ইত্যাদি ইত্যাদি৷ এই মাত্রাবোৰৰ অভিব্যত্তিুও সকলো সময়তে একে নহয়৷ পিছে মানৱীয় জীৱন সম্বন্ধে এক ধাৰণা কৰি ল’বৰ বাবে উল্লিখিত মাত্রাসমূহৰ স্বৰূপ অধ্যয়ন কৰাটো অপৰিহার্য৷ এনে অধ্যয়ন সম্পন্ন কৰিবলৈ মানুহে দুটা বিষয়ক মুখ্য আহিলা ৰূপে গ্রহণ কৰিছে৷\nতাৰে এটা হৈছে কলা আৰু আনটো সাহিত্য৷ সেয়েহে কলা আৰু সাহিত্যৰ আন বহুতো তাৎপর্য থাকিলেও মোৰ দৃষ্টিত জীৱনবোধৰ সৃষ্টি কৰাই এই দুয়োটা বিষয়ৰ মহত্তম উদ্দেশ্য৷ কোনোৱে কয়, মানুহক আনন্দ দান কৰাটোৱেই কলা আৰু সাহিত্যৰ সর্বশেষ পুৰুষার্থ৷ আন কাৰোবাৰ মতে আকৌ সমাজৰ সার্বিক কল্যাণ সাধিবলৈ কলা-সাহিত্য দায়বদ্ধ হোৱা বাঞ্ছনীয়৷ এই দুয়োটা ভূমিকা অনস্বীকার্য যদিও মানৱীয় জীৱনক বুজাৰ আহিলা হিচাপেহে কলা আৰু সাহিত্যৰ গুৰুত্ব সর্ধিক৷ এই গুৰুত্ব উপলব্ধি কৰি প্রতিজন কলাকাৰ আৰু সাহিত্যিকে জীৱনৰ মাত্রাসমূহ উদ৲ঘাটনত ব্রতী হ’লে আন দুটা লক্ষ্য অৱশ্যে পূৰণ হ’ব৷ জীৱনবোধ জাগ্রত কৰিব পৰা কলা আৰু সাহিত্যই মানুহক আনন্দ দান নকৰাৰ প্রশ্নই নুঠে৷ একেদৰে এনে সার্থক সৃষ্টি সামাজিক দায়বদ্ধতাৰ পৰিপন্হী কদাপি হ’ব নোৱাৰে৷ এতেকে যি কলা কিম্বা সাহিত্য মানৱীয় জীৱনক বুজাৰ আহিলা ৰূপে পৰিগণিত নহ’ব, সেই সৃষ্টি তেনেই অর্থহীন৷\nওপৰত আলোচনা কৰা সাহিত্যৰ তাৎপর্যৰ পৰিপ্রেক্ষিতত আমাৰ সাহিত্য-জগতত ঘটি থকা কিছুমান অপ্রয়োজনীয় ক্রিয়া-কাণ্ডৰ সাৰশূন্যতাৰ প্রতি পাঠকৰ দৃষ্টি আকর্ষণ কৰিব খুজিছোঁ৷ কথা হৈছে, একোজন লেখক কিম্বা সাহিত্যিকে কেৱল বঁটা লাভৰ আশাৰে সাহিত্য সৃষ্টিত মনোনিৱেশ কৰা উচিতনে? লেখকসকলৰ এনে মনোবৃত্তি একো বিৱেচনাৰেই সমর্থনযোগ্য নহয় যদিও সাম্প্রতিক কালত বহুসংখ্যক লেখক-লেখিকাই নির্লজ্জভাৱে বঁটা-বাহনৰ পিছত দৌৰি থকা আমাৰ দৃষ্টিগোচৰ হৈছে৷ বিগত বছৰবোৰত অসমীয়া ভাষাত বহুসংখ্যক গ্রন্হ প্রকাশিত হৈ আহিছে যদিও সার্থক সাহিত্যৰ নিদর্শন স্বৰূপে পৰিগণিত হ’ব পৰা কিতাপ যে আঙুলিৰ পাবত লেখিব পৰা, সেই কথা অস্বীকাৰ কৰিবৰ উপায় নাই৷ এনে এক পটভূমিত সঁচা অর্থত ভাল সাহিত্যমূলক গ্রন্হ ৰচিত হ’লে সি বঁটাৰ বাবে বিৱেচিত নোহোৱাকৈ নাথাকে৷ কিন্তু আমাৰ সাহিত্যিকসকলে নিজ নিজ সৃষ্টি-প্রক্রিয়াৰ ধাৰাবাহিকতা ৰক্ষা কৰাটোও আন এক গুৰুত্বপূর্ণ কথা৷ এখন ‘সাগৰ দেখিছা’ ৰচনা কৰি কবি দেৱকান্ত বৰুৱাৰ দৰে অমৰ হোৱাৰ সৌভাগ্য প্রতিজন সাহিত্যিকৰ পক্ষে আশা কৰা বৃথা৷ সেয়ে প্রতি বছৰে এখনকৈ ভাল গ্রন্হ ৰচনা কৰা লেখক একোজনক বঁটাৰ বিচাৰকসকলে কিমান দিনলৈ উপেক্ষা কৰিব? এদিন নহয় এদিন তেওঁৰ সৃষ্টিত বিচাৰকমণ্ডলীৰ সুদৃষ্টি পৰিবই৷ কিন্তু একমাত্র বঁটা লাভৰ আশাৰে এখন বা দুখন কিতাপ লিখি এচাম লেখকে নিজৰ প্রচাৰ চলাই ফুৰাটো অতিশয় দৃষ্টিকটু কথা হৈছে৷ এইখিনিতে প্রশ্ন হয়, একাংশ লেখকৰ বঁটা লাভৰ প্রতি ইমান দুর্বলতা কিয়– বঁটা লাভৰ জৰিয়তে আন লেখকসকলতকৈ নিজৰ শ্রেষ্ঠত্ব প্রতিপাদন কৰা, নে বঁটাৰ ধনেৰে চহকী হোৱা? এইচাম লেখকে কিয় পাহৰি যায় যে যিসকল লেখক-সাহিত্যিকক আমি প্রাতঃস্মৰণীয় বুলি গণ্য কৰি আহিছোঁ, তেখেতসকলৰ মাজৰ অধিক সংখ্যকেই একো বঁটা অথবা পুৰস্কাৰ পোৱা নাছিল৷ আমাৰ গুৰু দুজনাই হওক, কিম্বা মহর্ষি টলষ্টয়েই হওক, এইসকলৰ সৃষ্টিৰাজিক শতিকাৰ পাছত শতিকা অমৰ কৰি তোলাত বঁটা-বাহনৰ কিবা ভূমিকা আছিলনে? বিশ্ব-সাহিত্যত সুউজ্জ্বল পৰম্পৰাৰ সৃষ্টি কৰি যোৱা মনীষীসকলৰ অৱদানক একো বঁটাৰ জোখেৰে জুখিব পৰা নাযায়৷ মোৰ বিশ্বাস, সাহিত্য সৃষ্টিৰ বাসনা জাগ্রত হয় অন্তৰৰ পৰা৷\nএতেকে বঁটা লাভৰ লালসাই প্রণোদিত কৰা লেখকে কোনো কালজয়ী সৃষ্টি কৰা সম্ভৱ নহয়৷ বর্তমান আমাৰ দেশ তথা ৰাজ্যত বিভিন্ন বঁটা ‘মেনেজ’ কৰাৰ যি ঘৃণনীয় পৰম্পৰাৰ সূচনা হৈছে, তাৰ পৰিণতিত তেনে বঁটাৰ প্রতি সর্বসাধাৰণৰ আস্হা হ্রাস পাই অহা দেখা গৈছে৷ একোজন নিকৃষ্ট লেখকে কূট-কৌশল খটুৱাই একোটা বঁটা পাবলৈ সক্ষম হোৱা দেখিলে প্রকৃত যোগ্যতাসম্পন্ন সাহিত্যিকসকল হতাশ হোৱাটো অস্বাভাৱিক নহয়৷ কিন্তু সেই বুলিয়েই তেনে নমস্যসকলে সাহিত্য-সাধনালৈ পিঠি দিয়া অনুচিত৷ কিয়নো বর্তমানৰ বঁটা-বাহনৰ জগৎখনত যিবোৰ অসাধু ঘটনা ঘটিবলৈ ধৰিছে, সেই অশুভ প্রৱণতা ৰোধ কৰিবলৈ প্রতিগৰাকী সৃজনক্ষম তথা বিবেকৱান লেখক-লেখিকাই এক সংঘবদ্ধ প্রচেষ্টা আৰম্ভ কৰাৰ প্রয়োজন হৈছে৷ বর্তমানৰ এই দুর্দিনত যদি বঁটা-বাহনকে সাহিত্যিকসকলৰ জনপ্রিয়তা জোখাৰ একমাত্র মাপকাঠী হিচাপে গণ্য কৰা হয়, তেনেহ’লে আমাৰ বৌদ্ধিক পৰিৱেশটো অধিক প্রদূষিত হৈ পৰিব৷ এই প্রসংগতে ৰাজ্যৰ প্রকৃত সাহিত্যপ্রেমী লোকসকলক সোঁৱৰাই দিব খোজোঁ যে একো বঁটা কিম্বা সন্মান নোপোৱাকৈয়ে অসমৰ সাহিত্য-আকাশৰ কেইবাটিও উজ্জ্বল জ্যোতিষ্ক ইতিমধ্যে অস্ত গৈছে৷\nকিন্তু সেইসকল মহাপ্রাণ ব্যত্তিুৰ ৰচনাৰাজি অসমীয়া পাঠক সমাজে আজিও শ্রদ্ধাৰে স্মৰণ কৰে৷ সেয়ে কোনো এক বঁটা সাহিত্যিক উৎকর্ষৰ একমাত্র মাপদণ্ড নিশ্চয় নহয়৷ যিসকল লেখকৰ সৃষ্টিসমূহ সর্বসাধাৰণে আঁকোৱালি লৈছে, প্রকৃতার্থত সিসকলেই স্রষ্টা হিচাপে ধন্য৷ জনসাধাৰণৰ মৰমতকৈ একোজন স্রষ্টাৰ বাবে ডাঙৰ পুৰস্কাৰ আৰু একো হ’ব নোৱাৰে৷ অসমীয়াৰ হিয়াৰ আমঠু সুধাকণ্ঠ ভূপেন হাজৰিকালৈকে আমি নাচাওঁ কিয়? তেখেতৰ প্রায় প্রতিটি গীতেই সমগ্র দেশবাসীৰ অন্তৰত আজিও অনুৰণিত হৈ আছে৷ হাজৰিকাদেৱৰ সার্থক গীতৰ সংখ্যা তিনিশৰো অধিক৷ কিন্তু এই অসাধাৰণভাৱে জনপ্রিয় গীতসমূহৰ সংকলন কোনো সাহিত্য-বঁটাৰ বাবে কেতিয়াও বিৱেচিত নহ’ল৷ মোৰ বোধেৰে বঁটা প্রদান কৰা সংস্হাসমূহে প্রদর্শন কৰি অহা অবিৱেচনাৰ ই সবাতোকৈ জ্বলন্ত উদাহৰণ৷ এই কথাই বৰেণ্য শিল্পীগৰাকীক কিছু হ’লেও মনোকষ্ট দিয়াৰ বিষয়ে মই ব্যত্তিুগতভাৱে অৱগত হৈছিলোঁ৷ অসমৰ এগৰাকী স্বনামধন্যা লেখিকাক অসমৰ এটা বিশেষ সাহিত্য-বঁটাৰ পৰা বঞ্চিত কৰি ৰখাত তেখেতে আশ্চর্য প্রকাশ কৰিছিল৷ কিন্তু তেখেতৰ দেশব্যাপী খ্যাতিত তাৰ ফলত সামান্য আঁচোৰ এটাও পৰা নাছিল৷\nফ’ন : ৯৮৬৪০-৩৫৫২৮\nBJP MLAs complain ministers don't reply to letters\nনগাঁৱত আৰক্ষীৰ দৌৰাত্ম্য, বিনা কাৰণত ৰাজপথত সংবাদকৰ্মীক প্ৰহাৰ\nManipur joins UDAY scheme, to get benefits of Rs 263 crore\nAlert sounded in Guwahati as Brahmaputra touches 50.55m\nপানীত পৰিব ৯৫০ কোটি টকা\nনিহাৰজ্যোতি লস্কৰৰ সোণ জয়\nHope you are proud of me with 'Kaabil': Hrithik to SRK\n4.5 magnitude quake shakes Assam\nবৰ বিহ বৰ বিহ লাগিছে গাত\nAll Rights Reserved 2018 © The Janambhumi | Total visits : 6060658


বলীউডৰ অভিনেতা ৰনৱীৰ সিং '৮৩' ক লৈ যথেষ্ট উৎসুকঃ কিন্তু কিয়?\nবলীউডৰ অভিনেতা ৰনৱীৰ...\nবলীউডৰ অভিনেতা ৰনৱীৰ সিং "৮৩" ক লৈ যথেষ্ট উৎসুকঃ কিন্তু কিয়?\n|7Feb 2019 12:35 PM GMT\nক্ৰিকেটাৰ কপিল দেৱৰ জীৱনৰ ওপৰত আধাৰিত ছবি "৮৩" সম্প্ৰতি চৰ্চাৰ শীৰ্ষত ৷ ছবি কপিল দেৱৰ নাম ভূমিকাত অভিনয় কৰিছে বলীউডৰ অভিনেতা ৰণৱীৰ সিঙে। কপিল দেৱৰ জীৱনৰ ওপৰত আধাৰিত ছবিখনক লৈ যথেষ্ট উৎসুক প্ৰকাশ কৰিছে ৰনৱীৰ সিঙৰ ৷ কপিল দেৱৰ সন্দৰ্ভত মন্তব্য কৰি ৰনৱীৰ সিঙে কয় যে কপিল ছাৰৰ লগত সময় কটাবলৈ মই বহুত উৎসুক ৷কাৰণ কপিল দেৱৰ লগত কটোৱা মুহুৰ্তসমূহে ছবিখনত অভিনয় কৰাৰ ক্ষেত্ৰত যথেষ্ট সহায় কৰিব ৷ কপিল দেৱৰ কাহিনী, অনুভৱ, বিচাৰধাৰা,ভাৱনা,ভাবধাৰ আদি সকলো অনুভৱ ছবিখনৰ জৰিয়তে বাস্তৱায়িত কৰিবৰ চেষ্টা কৰিব ৷\nলগতে অভিনেতা ৰনৱীৰ সিঙে কয় যে কপিল দেৱৰ পৰা বহু ক্ৰিকেটাৰে টিপছ ল’বৰ কাৰণে উৎসুকতা প্ৰকাশ কৰে ৷ৰনৱীৰৰ অনুসৰি কপিল দেৱৰ উপলব্ধি অসাধাৰণ ৷ কপিল দেব হৈছে এজন দৃঢ়তাসম্পন্ন ব্যক্তি ৷প্ৰচুৰ আত্মবিশ্বাস,প্ৰচুৰ ইচ্ছাশক্তি,এক সকৰাত্মক মানসিকতাৰ মাধ্যমেৰে কপিল দেৱ এজন সফল খেলুৱৈ হৈছে ৷লগতে অভিনেতা ৰনৱীৰ সিঙে কয় যে,কপিল দেৱৰ পৰা তেওঁ বহুত প্ৰেৰণা লাভ কৰিছে ৷\nঅন্যহাতে এই ৰোমাঞ্চকৰ চৰিত্ৰটোত অভিনয় কৰাৰ কাৰণে নিজকে প্ৰস্তুত কৰিছে ৰনৱীৰ সিঙে ৷উল্লেখ্য যে ৰনৱীৰ সিঙে ৮৩ ছবিখনৰ দৃশ্যগ্ৰহণ ইংলেণ্ডৰ প্ৰতিষ্ঠিত লৰ্ডছ ক্ৰিকেট ষ্টেডিয়ামত হ’ব। যাতে ১৯৮৩ চনত বিশ্ব কাপ জয়ী হোৱাৰ ক্ষণক পুনৰাই ৰোমান্থন কৰিব পাৰে ৷আৰু সেই সময়ত কপিল দেৱে টীম ইণ্ডিয়াৰ অধিনায়কৰ ৰূপত বিশ্ব কাপ জয়ী হৈছিল ৷ইয়াৰোপৰি ৰনৱীৰ সিঙৰ আন এখন ছবি হৈছে গুলী বয় ৷\nপ্ৰায় ৫০০ কোটি উপাৰ্জন কৰা ৰনৱীৰ সিঙৰ ছবিসমূহৰ পিছত সদ্যহতে মুক্তিৰ অপেক্ষাত থকা ছবিখনত লৈ যথেষ্ট উৎসাহী অনুৰাগীসকল৷ ইফালে, “গলী বয়” ছবিখনত ৰনৱীৰ সিঙৰ লগত অভিনয় কৰিছে অভিনেত্ৰী আলিয়া ভট্টই ৷ছবিখনৰ ট্ৰেইলৰ সম্প্ৰতি মুক্তি লাভ কৰিছে ৷ডাৰেক্টৰ জোয়া আখতাৰৰ ২.৪০ ছেকেণ্ডৰ এই ট্ৰেইলৰটোৱে যথেষ্ট চৰ্চা লাভ কৰিছে ৷ কাৰণ আলিয়া আৰু ৰনৱীৰৰ যুটিয়ে আকৰ্ষণ কৰিছে সকলোকে ৷ ছবিখনত আলিয়া ভট্টৰ কমেডী সংলাপ সমূহে চৰ্চা লাভ কৰিছে সৰ্বত্ৰে ৷\nইফালে ৰনৱীৰ সিঙক এজন ৰেপাৰৰ ৰূপত উপস্থাপন কৰিছে ছবিখনত । উল্লেখ্য যে,”গলী বয়” ছবিখন মুক্তি পাব “ভেলেন্টাইন ডে” অৰ্থাৎ ১৪ ফ্ৰেব্ৰুৱাৰীত ৷ ইফালে ছবিখনত লৈ যথেষ্ট আশাবাদী ৰনৱীৰ সিঙৰ লগতে কলা কুশলী সকল ৷সাংবাদিকৰ সৈতে হোৱা এক সাক্ষাৎকাৰত ৰনৱীৰ সিঙে সদ্য মুক্তি প্ৰাপ্ত ছুপাৰহিট ছবি “চিম্বা”ৰ প্ৰসংগৰ কথা উত্থাপন কৰি কয় যে,চিম্বাত মোৰ চৰিত্ৰ আছিল যথেষ্ট দুষ্ট,মনোৰঞ্জকৰ লগতে মৰমিয়াল লোকৰ চৰিত্ৰত অভিনয় কৰিছোঁ ৷ইয়াৰ বিপৰীতে “গলী বয়”ত মই শান্ত শিষ্ট এজন যুৱকৰ চৰিত্ৰত অভিনয় কৰিছোঁ ৷ লগতে বিভিন্ন চৰিত্ৰত অভিনয় কৰাৰ কাৰণে নিজকে ভাগ্যশালী বুলি কয় ৰনৱীৰ সিঙে ৷\nঅধিক খবৰৰ বাবে পঢ়ক : মনোৰঞ্জন


Best Happy Birthday Wishes And Quotes In Assamese - Assam News Live\nHappy Birthday wishes and quotes in Assamese: Birthday isavery special day for everyone. Every people celebrates this day. Onabirthday, everyone gets most of the attention. Sharing Happy Birthday wishes in Assamese will be easier through this post. Nowadays, puttingahappy birthday status in Assamese on WhatsApp or Instagram or any other social media has becomeanecessary tradition. But sometimes it becomes really hard to find perfect happy birthday quotes in Assamese for your friends and family. So do not stress out, we are here to help you to find perfect happy birthday wishes in Assamese for your friends which will surely make their birthday special.\nIn this article, you will find get the best happy birthday wishes in Assamese. Birthday isavery important day for everyone. Throughout the year, we need to make special the day of the birthday of our friends or relative by sharing birthday wishes in Assamese. That’s why we’re going to share some best Happy Birthday images and wishes in Assamese.\nHappy Birthday Wishes and Quotes in Assamese (জন্মদিনৰ শুভেচ্ছা)\nজন্মদিনৰ হিয়া ভৰা শুভেচ্ছা যাছিলো মোৰ hero ❤ .ভগৱানে তোমাক কুশলে ৰাখক আগন্তক দিনবোৰলৈ ,ভগৱানক ধন্যবাদ জনাইছোঁ তোমাক সংগী কৰোৰা বাবে,আমাৰ মৰমবোৰ এনেকৈয়ে অটুট থাকে যাতে , love you.\nশুভ জন্মদিন! আশা কৰোঁ আপোনাৰ জন্মদিনৰ সকলো আশা আৰু সপোন সঁচা হ’ব ।\nতোমাৰ জন্মদিনৰ অযুত শুভেচ্ছা জনাইছো ৷ লগতে সু-স্বাস্থ্য আৰু দীৰ্ঘায়ু কামনা কৰি ভগবানৰ ওচৰত সেৱা জনাইছো ৷ শুভ জন্মদিন ।\nজন্মদিনৰ তোমালৈ বহুত মৰম আৰু শুভেচ্ছা থাকিল । আহি থকা দিনবোৰ তোমাৰ সুখ আৰু আনন্দৰে উপচি পৰক তাকে কামনা কৰিলো ।\nজন্মদিনৰ আন্তৰিক শুভেচ্ছা জনালোঁ । জীৱনৰ প্ৰতিটো ক্ষণত সদায় মোৰ সাহস হৈ থাকে যেন । বহুত বহুত মৰম আপোনালৈ ।\nজন্মদিনৰ শুভেচ্ছা যাচিলো । আশা কৰো তোমাৰ আহিব লগিয়া দিনবোৰ সুকলমে যাওঁক । তোমাৰ মনৰ কামনা পুৰ্ণ হওক । সদায় হাঁহি থাকা ।\nজন্মদিনৰ হিয়াভৰা শুভেচ্ছা জ্ঞাপন কৰিছো । বিচৰা ধৰণেই সুখী হওঁক আৰু জীৱন পথত আগুৱাই যাওঁক আপুনি । পৃথিৱীখনো সুন্দৰতকৈও অতি সুন্দৰ হওঁক আপুনি কল্পনা কৰাৰ দৰেই । মিঠা হাঁহিবোৰ বিয়পি পৰক চৌদিশে । বিচৰা সকলোখিনি পাওঁক আপুনি । আপোনাৰ ব্যক্তিত্ব আৰু কৰ্মৰাজিৰে আপুনি মানুহৰ অন্তৰৰ গভীৰ কোনত সোমাই পৰক । আপোনাৰ ব্যক্তিত্ব আৰু আদৰ্শই সকলোকে অনুপ্ৰানিত কৰি তোলক । আপুনি সদা সজীৱ, চিৰসেউজ এটি সত্বা হৈ আজীৱন উদ্ভাসিত হৈ থাকক দাদা ৷ আপুনি সূৰ্য্য । কৰ্ম ও ব্যক্তিত্বৰে জীৱন বাটত চিৰকাল সূৰ্য্যৰ দৰে উজ্বলি থাকক । শুভ জন্মদিন ।\nআপুনি অতীতত বিয়পাই দিয়া আনন্দ আজিৰ দিনটোত আপোনাৰ ওচৰলৈ ঘূৰি আহক। আপোনাক জন্মদিনৰ শুভেচ্ছা জনাইছো!”আজি জন্মদিনৰ শুভক্ষণত, আপোনাক প্ৰচুৰ সুখ আৰু মৰম কামনা কৰিছো। আপোনাৰ সকলো সপোন বাস্তৱলৈ ৰূপান্তৰিত হওক । জন্মদিনৰ বহু বহু শুভেচ্ছা।\nফুলৰ সুগন্ধৰ দৰে আপোনাৰ চৌপাশ মুখৰিত হওঁক, মনৰ সুখে আপোনাৰ মনৰ পদুলি উপচাই ৰাখক” – তাৰেই কামনাৰে, জন্মদিনৰ শুভেচ্ছা জনাই এই জন্মদিনৰ শুভেচ্ছা বাৰ্তা পঠিয়ালোঁ ।\nআপোনাৰ জীৱনৰ জন্মদিনৰ সোণালী ক্ষণত,আপোনাৰ জীৱন ওপচি পৰক অলেখ সুখ আৰু আনন্দৰে” – তাৰেই কামনাৰে Happy Birthday to You. আজিৰ এই শুভ দিনটিত আপোনালৈ মোৰ মৰমভঁৰা শুভকামনা জনাইছোঁ ৷\n“আপোনাৰ এই জীৱন যাত্ৰা হওঁক অতিকে সুখৰ আৰু আনন্দময়ী”- তাৰেই কামনাৰে মোৰ ফালৰ পৰা আপোনালৈ হিয়াভঁৰা জন্মদিনৰ শুভকামনা যাঁচিলো৷\nজন্মদিনৰ শুভেচ্ছা থাকিল তোমালৈ। সুখেৰে ভৰি পৰক তোমাৰ জীৱন।পুৰন হওঁক সপোন, ৰঙীন হওঁক জীৱন। জীৱনত বহু দূৰ আগবাঢ়ি যোৱা আৰু বহুত সুখী হৈ ৰোৱা । সকলো আশা সপোন পুৰন হওঁক তাৰেই কামনা ।\nজন্মদিনৰ বহুতো শুভেচ্ছা আৰু মৰম তোমালৈ । মোৰ জীৱনত কলেজে দিয়া তুমি এটি অন্যতম উপহাৰ , যাৰ বাবে ৩টা বছৰৰ প্ৰতিটো দিন সুন্দৰ হৈ পৰিছিল । বিনাদ্বিধাই সকলো কথা ক’ব পৰা বান্ধৱীজনী , ধুনীয়া হাঁহিটো আজীৱন তোমাৰ সংগী হৈ ৰওক । শুভ জন্মদিন ।\nHappy Birthday wishes images in Assamese\nbest birthday wishes in Assamese\nHappy birthday in Assamese\nHappy birthday quotes in Assamese\nHappy birthday wishes in Assamese\nAssamese Birthday Wish\nlatest Assamese Birthday Wish\nnew Assamese Birthday Wish\nnew birthday wishes in Assamese\nAlso Read – Best 15 Father quotes in Assamese with Images\nThese are some collections of Happy Birthday wishes in Assamese. We will continuously update and add Happy Birthday Assamese Wishes and Images so that you will get the latest one. Now you can easily share the Happy Birthday wishes and quotes in Assamese with your friends and loved ones.\nRelated Topics:assamese birthday linesassamese birthday messageassamese birthday partyassamese birthday poem smsassamese birthday shayariassamese birthday song downloadassamese birthday wishes for boyfriendassamese birthday wishes for brotherassamese birthday wishes for husbandassamese birthday wishes lineassamese happy birthday wishesassamese news birthdaybirthday assamese msgbirthday assamese poembirthday assamese quotesbirthday assamese statusbirthday assamese wishbirthday images assamesebirthday in assamesebirthday wish on assamesebirthday wishes assamese languagebirthday wishes brother assamesebirthday wishes girlfriend assamesebirthday wishes in assamesebirthday wishes in assamese for boyfriendbirthday wishes shayari assamesehappy birthday assamesehappy birthday assamese imagehappy birthday assamese messagehappy birthday assamese msghappy birthday assamese photohappy birthday assamese pichappy birthday assamese quoteshappy birthday friend assamesehappy birthday in assamesehappy birthday in assamese in englishhappy birthday on assameseHappy Birthday wishes in Assamese


চলচ্চিত্ৰ/চিনেমাৰ দৰ্শক - ৱিকিউৎস\n←অসমীয়া চলচ্চিত্ৰৰ কেইগৰাকীমান পৰিচালক\nঅসমীয়া চলচ্চিত্ৰৰ ৰূপৰেখা ১৯৮১-১৯৯৩→\n[ ৩৬ ] প্ৰেক্ষাগৃহত দৰ্শক কমি যোৱাৰ লগে লগে কিছুসংখ্যক চিত্ৰনিৰ্মাতাই এনেকুৱা কৌশল আৱিস্কাৰৰ সন্ধানত ব্ৰতী হ’ল যিবোৰ কৌশলৰ প্ৰয়োগত দৰ্শকে ছবি এখন সৰু পৰ্দাত উপভোগ কৰিবলৈ সক্ষম নহয়। তেনেকুৱা কেইটিমান কৌশল হ’ল- বিশাল কেনভাছৰ প্ৰচুৰ জাকজমকতাপূৰ্ণ ছবি নিৰ্মাণ- টিভিৰ সৰু পৰ্দাত যাৰ আবেদন প্ৰায় শূণ্য হৈ পৰে, ছাঁ-পোহৰৰ সূক্ষ্ম প্ৰয়োগ, ডিফিউজ পোহৰৰ অধিক ব্যৱহাৰ- যাৰ বাবে সৰু পৰ্দাত ছবিবোৰ নিস্প্ৰাণ হৈ পৰা, চিনেমাস্কোপৰ দৰে বহল ফ্ৰেমত চৰিত্ৰবোৰৰ একেবাৰে সোঁ বা বাওঁপিনে ৰখা কম্পোজিচন যাৰ বাবে ছবিৰ ভিডিঅ’ ৰূপান্তৰৰ সময়ত দুই কাষৰ চৰিত্ৰবোৰ অদৃশ্য হৈ পৰে (সুভাষ ঘাইৰ ‘কৰ্মা’ আৰু পংকজ পৰাশৰৰ ‘জলৱা’ ছবি ইয়াৰ সাৰ্থক উদাহৰণ) ইত্যাদি। আজিৰ পৰা দহ-বাৰ বছৰ আগৰ আৰু এতিয়াৰ ছবিবোৰৰ দুখনমান লৈ টিভিৰ পৰ্দাত চলাই আমি নিৰ্মাণ কৌশলৰ পাৰ্থক্য সহজেই ধৰা পেলাব পাৰিম। আগৰ ছবিবোৰত ছাঁ-পোহাৰৰ বৈপৰীত্য ইমান প্ৰকট হৈছিল যে টিভিৰ পৰ্দাত সেই ছবিবোৰ নিষ্পাণ হৈ পৰা নাছিল। আজিৰ দিন প্ৰায় আটাইবোৰ ছাঁ-পোহৰৰ খেলা ইমান মসৃণ আৰু কোমল ধৰণে কৰা হয় যে টিভিৰ পৰ্দাত ছবিবোৰৰ বেছিভাগেই দেখা নাযায়। অৱশ্যে ‘হাম আপকে হে কৌন’ ছবিৰ বহিৰ্দৃশ্যবোৰ এই উদাহৰণৰ বাহিৰত ৰৈ যাব।\nটেলিভিছনৰ ব্যাপক চিনেমা প্ৰদৰ্শনে দৰ্শকৰ ৰুচিবোধ ভালেখিনি সলনি কৰি দিলে। প্ৰথম পৰিবৰ্তন হ’ল— পাৰিবাৰিক আৰু ঠেক গভীৰ কাহিনীৰ সলনি দৰ্শকে বিশাল আয়োজন চাবলৈ ভালপোৱা হ’ল (‘হাম আপকে হ্যে কৌন’ অৱশ্যেই ব্যতিক্ৰম- তাৰ কথা পিছত), কাৰিকৰী উৎকৰ্ষতাৰ প্ৰতি দৰ্শক সচেতন হে পৰিল, টিভিৰ অলেখ [ ৩৭ ] কাহিনী নিৰ্ভৰ ছিৰিয়েল চোৱাৰপিছত ‘কাহিনী’ থকা চিনেমাৰ প্ৰতি দৰ্শকৰ আগ্ৰহ বাঢ়িল, মেলডিয়াছ গীতৰ প্ৰতি দৰ্শক অধিক সহানুভূতিশীল হৈ পৰিল আৰু দৰ্শকৰ আগ্ৰহ-অনাগ্ৰহ অধিক স্পষ্ট হৈ পৰিল। যোৱা কেইবছৰমানৰ বক্স অফিচ ৰেকৰ্ড চালে দেখা পাম যে যিবোৰ ছবি দৰ্শকে আদৰিছে, তাক ভালকৈ আদৰিছে আৰু যিবোৰ ছবি বেয়া পাইছে তাক একেবাৰে নাকচ কৰি দিছে। ‘মজলীয়া হিট’ ছবিৰ সংখ্যা দ্ৰুতগতিত লোপ পাই গৈছে। আৰু এটি চমকপ্ৰদ বিশেষত্ব হ’ল হিন্দী ছবিৰ পৰা ‘ষ্টাৰ ছিষ্টেম’ প্ৰায় লোপ পাই গৈছে। এটা সময় আছিল ৰাজেশ খান্না বা অমিতাভ বচ্চনৰ ছবি বুলি ক’লেই দৰ্শক হিলদ’ল ভাঙি ওলাই আহিছিল। অকল অমিতাভৰ ছবি বুলিয়েই ‘শৰাবী’ আদিৰ দৰে অতি সাধাৰণ মানৰ ছবি ছুপাৰ-ডুপাৰ হিট হৈছিল। কিন্তু পিচলৈ দেখা গ’ল ‘অমিতাভ সৰ্বস্ব’ একে মানৰ ছবি ‘তুফান’, ‘যাদুগৰ’ ‘ইনচানিয়ৎ', আদিয়ে বক্স অফিচত বিশেষ সুবিধা কৰিব নোৱাৰিলে। তাৰ পৰিবৰ্তে, দৰ্শকে এজন অভিনেতাক চোৱাৰসলনি একমুহূৰ্তও পৰ্দাৰ পৰা চকু আঁতৰ কৰিব নোৱৰা ছবি চাবলৈ অধিক আগ্ৰহ প্ৰকাশ কৰিবলৈ আৰম্ভ কৰিলে। ফলত হিন্দী ছবিজগতত আন এবিধ নতুন তাৰকাৰ জন্ম হ’ল— পূৰ্বৰ ‘অভিনেতা-অভিনেত্ৰী তাৰকা’ৰ ঠাই এতিয়া দখল কৰিলে ‘তাৰকা-পৰিচালকে’। এইটোও ঠিক যে সাধাৰণ দৰ্শক এজনৰ বাবে পৰিচালক এজনৰ নামৰ কোনো গুৰুত্ব নাই, এই গুৰুত্ব আছে অকল চিত্ৰ প্ৰযোজক আৰু পৰিবেশকৰ মাজতহে।\nএনেকুৱা এজন তাৰকা হ’ল ডেভিড ধাৱান। গোবিন্দ, কৰিস্মা কাপুৰ আদিৰ দৰে দ্বিতীয় শ্ৰেণীৰ তৰকাৰে ডেভিড ধাৱানে উপহাৰ দিছিল ‘ৰাজাবাবু’ ‘আঁখে’ আদিৰ দৰে হিট ছবি। আন এজন তাৰকা পৰিচালক হ’ল ৰাজীৱ ৰায়— যিয়ে অক্ষয়কুমাৰ, সুনীল চেট্টী আদিৰ দৰে মাংসপেশী সৰ্বস্ব আৰু ৰবীনা টেণ্ডনৰ দৰে দেহৰ্স্বস্ব অভিনেত্ৰীৰে নিৰ্মাণ কৰিছিল ‘মোহৰা’ৰ দৰে হিট ছবি। এই ছবিবোৰত এই অভিনেতা-অভিনেত্ৰীবোৰে মাৰপিট কৰা আৰু দেহপ্ৰদৰ্শন কৰাৰ বাহিৰে আন একো কৰিবলগীয়া হোৱা নাই। বাকী সকলোখিনি কৰিছে পৰিচালক, কেমেৰামেন আৰু সম্পাদকে। আৰু কৰিছে কাৰিকৰী দিশৰ [ ৩৮ ] কলা-কুশলীসকলে। অৰবিন্দ স্বামীৰ দৰে প্ৰায় নতুন অভিনেতা আৰু মণিষা কৈৰালাৰ দৰে বাতিল প্ৰায় অভিনেত্ৰিৰে মণিৰত্নমে নিৰ্মাণ কৰি উলিয়ালে ‘বোম্বে’ৰ দৰে হিত ছবি। বহু হিট ছবিৰ অংশ বিশেষৰ সংকলনেৰে ৰাকেশ ৰোচনে নিৰ্মাণ কৰিলে ‘কৰণ-অৰ্জুন’— যিখনো বিৰাট হিট ছবি। আৰু সুৰজ বৰজাত্য? চলমন খান আৰু ভাগ্যশ্ৰীৰ দৰে নতুন নায়ক-নায়িকাক লৈ নিৰ্মাণ কৰিলে ‘মেইনে প্যাৰ কিয়া’ আৰু বোম্বেৰ চিনেমা ইন্ডাষ্ট্ৰিয়ে নাকচ কৰি দিয়া চলমন খানক ‘হিৰো’ সজাই নিৰ্মাণ কৰিলে ‘হাম আপকে হ্যে কৌন’। ব্যৱসায়ৰ দিশৰ পৰাই দুয়োখন ছবিয়েই ইতিহাস। আনফালে ফ্লপৰ তালিকাত আছে ৰমেশ ‘শ্বোলে’ চিপ্পিৰ অমিতাভ কেন্দ্ৰীক ছবি ‘অকেলা’। আন ফ্লপ ছবিবোৰৰ কথা বাদেই দিলোঁ।\nএই নতুন পৰিচালকৰ হিত ছবিবোৰৰ এটা কথা মন কৰিবলগীয়া এয়ে যে প্ৰতিখন ছবিৰ পৰাই দৰ্শকে চকু মুহূৰ্তৰ বাবেও আঁতৰ কৰিবলৈ সক্ষম নহয়। কাহিনীৰ দিশৰ পৰা প্ৰতিখন ছবিয়েই আওপুৰণি, কিন্তু কাহিনী আছে আৰু সেই কাহিনী অতি দ্ৰুতগতি সম্পন্ন। সুৰজ বৰজাত্যৰ দুয়োখন ছবিয়েই অতি লেহেম গতিৰ কিন্তু নাচ-গান আৰু সুন্দৰ দৃশ্যগ্ৰহনৰ বাবেই এই ছবি দুখনে দৰ্শকক বিৰক্ত নকৰে।\n‘হাম আপকে হে কৌন’ৰ প্ৰযোজক-পৰিবেশক হ’ল ৰাজশ্ৰী প্ৰডাকচনছ— যাৰ নিজস্ব পৰিবেশন নেটৱৰ্ক আছে। নিৰ্বাচিত চহৰৰ নিৰ্বাচিত চিত্ৰগৃহত তেওঁলোকে ছবিখন ৰিলিজ কৰিছিল আৰু তাৰ ফলাল চাই পৰবৰ্তী চাল ঠিৰাং কৰিছিল। ইয়াৰ আগতে কিন্তু চিনেমা ৰিলিজৰ প্ৰক্ৰিয়া কিছু পৃথক আছিল। ভিডিঅ’ৰ আক্ৰমনৰ পৰা ৰক্ষা পাবলৈ একেলগে বহুত প্ৰিন্ট বনাই লৈ ভাৰতৰ সৰ্বত্ৰতে ছবিখন একেলগে ৰিলিজ কৰা হৈছিল, যাতে প্ৰথম দুটামান সপ্তাহতে বুজন পৰিমানৰ টকা সংগ্ৰহ কৰিব পৰা যায়। এই প্ৰক্ৰিযাত ছবিখন দৰ্শকে আদৰি ল’লে প্ৰথম দুটামান সপ্তাহতে প্ৰযোজকে কিছু টকা ঘূৰাই পাইছিল আৰু ছবিখন দৰ্শকে গ্ৰহন নকৰিলে ছবিখনৰ পতনো ক্ষিপ্ৰতৰ হৈ পৰিছিল। লাহে লাহে ভাগ্য উদ্ধাৰৰ সুবিধা আৰু পৰিবেশ এই [ ৩৯ ] প্ৰত্ৰিয়াত অনুপস্থিত। ছবি ৰিলিজৰ দুসপ্তাহমানৰ পিচত ভিডিঅ’ কেছেট ৰিলিজ কৰা হৈছিল, ধৰিলোৱা হৈছিল ভিডিঅ’ কেছেট ৰিলিজ হোৱাৰ পিচতেই প্ৰেক্ষাগৃহত দৰ্শকৰ ভিৰ কমি যাব। এই অনুমান প্ৰমাণ কৰি দিছিল যশ চোপ্ৰাৰ ‘লম্‌হে’ ছবিয়ে। প্ৰেক্ষাগৃহত এই ছবি দৰ্শকে আদৰি লোৱা নাছিল, কিন্তু ভিডিঅ’ চাৰ্কিটত এই ছবিৰ ব্যৱসায় আছিল ভাল।\nপূৰ্বতেই উল্লেখ কৰিছোঁ, টিভিৰ আক্ৰমণৰ কালছোৱাত ‘মেইণ্টেনেন্স’ৰ অভাৱত বহু চিত্ৰগৃহৰ অৱস্থা শোচনীয় হৈ পৰিছিল। ৰাজশ্ৰীয়ে ছবিখন ৰিলিজ কৰাৰ আগতে নিৰ্বাচিত চিত্ৰগৃহবোৰ পুনৰ নতুনকৈ সজাই-পৰাই লৈছিল, বহু চিত্ৰগৃহ শীত-তাপ নিয়ন্ত্ৰিত কৰি লোৱা হৈছিল। দৰ্শকক পূৰ্ণ বিনোদন দিয়াৰ সকলো ব্যৱস্থা ছবিৰ [ ৪০ ] পৰিবেশকে কৰি লৈছিল।\n[ ৪১ ] যোৱা দুবছৰমান দেখা গৈছে যিমানবোৰ অসমীয়া ছবি সম্পূৰ্ণ হৈছে তাৰ অধিকাংশ ছবিয়েই গহীন বিষয়ৰ ছবি। এই ছবিবোৰে প্ৰেক্ষাগৃহত আত্মপ্ৰকাশ কৰা নাই, কিন্তু এই ছবিবোৰে আত্মপ্ৰকাশৰ বেলেগ পথ বাচি লৈছে আৰু তাৰে এখন দুখনে প্ৰযোজকৰ অৰ্থভাণ্ড স্ফীততৰ কৰি তুলিব নোৱাৰিলেও- মোটামুটিভাবে বিনিয়োগ কৰা টকা ওভোতাই আনিছে। ব্ৰেক ইভেন পৰ্যায় পোৱা এই ছবিবোৰ কিছুদূৰ ভালদৰে নিৰ্মিত। নিৰ্মাণ কৌশলৰ দুৰ্বলতাৰ বাবেও কেইখনমান ছবিয়ে আশা কৰা মতে ভাল ফল প্ৰদৰ্শন কৰিব পৰা নাই।\nআমাৰ এই আলোচনা প্ৰেক্ষাগৃহ কেন্দ্ৰীক হোৱা বাবে তেনে ছবিবোৰৰ দৰ্শক প্ৰসংগ আমি ইয়াত আলেচনা নকৰোঁ।\nপ্ৰেক্ষাগৃহৰ দৰ্শকৰ বাবে যিবোৰ অসমীয়া ছবি নিৰ্মণ কৰা হৈছে, তাৰ অধিকাংশই ভাল ফল প্ৰদৰ্শন কৰিব পৰা নাই। তাৰে বহু ছবি নানা বিধ দুৰ্বলতাৰে আক্ৰান্ত-দৰ্শনৰ আযোগ্য। তেনে ছবিক দৰ্শকে প্ৰত্যাখ্যান কৰাত আচৰিত হ’বলগীয়া একো নাই; বৰং ভালহে লাগিব লাগে। কাৰণ অযোগ্য মানুহৰ অকস্মাৎ উত্থানে নিষ্ঠাবান মানুহৰ প্ৰচেষ্টাক ব্যংগ কৰে।\nব্যৱসায়ৰ সম্ভৱনা থকা ভালেমান ছবিয়েও দৰ্শকৰ পৰা ইপ্সিত আদৰ নোপোৱাৰ কাৰণ কি বাৰু? ইয়াৰ প্ৰধান কাৰণ দুটা- এটা হ’ল পৰিবেশনৰ অসুবিধা আৰু দ্বিতীয়টো হ’ল চিত্ৰগৃহবোৰৰ দুৰৱস্থা।\nঅসমীয়া ছবিৰ দৰ্শক ব্ৰহ্মপুত্ৰ উপত্যকাতে সীমিত— তাকো এই উপত্যকাৰ কেইখনমান চহাৰৰ মাজতহে। বড়ো আন্দোলনৰ পিচৰ পৰাই বহু ঠাইত অসমীয়া ছবিৰ প্ৰচলন বন্ধ প্ৰায় হৈ গৈছে। এই সুষ্টিমেয় ঠাইৰ দৰ্শকবোৰক সম্পূৰ্ণ সন্তুষ্ট কৰিব পাৰিলেও কম বাজেটৰ একোখন ছবিৰ বিনিয়োগৰ ধন সম্পূৰ্ণ ঘূৰি আহিব পাৰে, লগতে আছে চৰকাৰে ঘুৰাই দিয়া আমোদকৰৰ সম পৰিমাণৰ সাহায্য। কিন্তু এই খিনি দৰ্শকো সম্পূৰ্ণৰূপে অসমীয়া ছবিয়ে নাপায়। ইয়াৰ অন্যতম কাৰণ হ’ল চিত্ৰগৃহৰ বেয়া অৱস্থা। প্ৰতিখন চহৰৰ ভাল ভাল চিত্ৰগৃহবোৰ দখল কৰি থাকে হিন্দী ছবিয়ে, বেয়া চিত্ৰগৃহত মুক্তি লাভ [ ৪২ ] কৰে অসমীয়া ছবিয়ে। এই চিত্ৰগৃহবোৰৰ অৱস্থা, চিত্ৰগৃহৰ চৌপাশে থকা অসামাজিক লোকৰ সমাবেশ আদিয়ে অসমীয়া পৰিয়ালবোৰক চিত্ৰগৃহলৈ অহাত বাধা দিয়ে। অসমীয়া ছবিৰ ব্যৱসায়িক সাফল্যৰ বাবে পৰিয়াল হিচাবে দৰ্শকৰ আগমন হোৱাটো অতি জৰুৰী। অসমীয়া ছবিয়ে মুক্তিলাভ কৰা চিত্ৰগৃহবোৰৰ অৱস্থা ইমানেই বেয়া, অকণমান সংবেদনশীল লোকেও নিজৰ পৰিয়ালক লৈ সেইবোৰ চিত্ৰগৃহলৈ যাবলৈ কুণ্ঠিত হয়। এই অৱস্থাৰ উন্নতি নোহোৱালৈকে অসমীয়া ছবিৰ দৰ্শক প্ৰেক্ষাগৃহলৈ উভতি অহাৰ আশা কম। আনহাতে এইটোও সত্য যে অসমীয়া ছবিয়ে অনা-অসমীয়া দৰ্শকক অকৰ্ষণ কৰিব পৰা নাই। অকল নিশাৰ দৰ্শনীৰ তৃতীয় শ্ৰেণীৰ দৰ্শকৰ কথা কোৱা নাই, সামগ্ৰিক ভাৱে অনা-অসমীয়া দৰ্শকৰ কথা কৈছোঁ। ছবিৰ মানেই একমাত্ৰ কাৰণ নহয়, উপযুক্ত প্ৰচাৰৰ অভাৱো ইয়াৰ এটা কাৰণ।\nপৰিবেশকসকলৰ ভাষ্য হ’ল- অসমীয়া ছবিৰ দৰ্শক নাই বাবেই তেওঁলোকে অসমীয়া ছবিৰ প্ৰদৰ্শন নকৰে। কথাটোৰ সত্যতা খুব বেছি আছে বুলি ক’ব নোৱাৰি। প্ৰতিখন হিন্দী ছবিয়েই ‘মোহৰা’, ‘হাম আপকে হ্যে কৌন’ বা ‘বেম্বে’ নহয়। এখন সাধাৰণ মানৰ [ ৪৩ ] হিন্দী ছবিয়ে গড়ে যিমান দৰ্শক পায়- অসমীয়া ছবি একোখনেও তাতকৈ খুব কম দৰ্শক নাপায়। চিত্ৰগৃহবোৰলৈ চালে আমি দেখা পাম সাধাৰণ মানৰ হিন্দী ছবি একোখন যিমান দৰ্শকৰ উপস্থিতিতো চলোৱা হয়, অসমীয়া ছবি একোখন সিমান সংখ্যক দৰ্শকত চলোৱা নহয়। অসমীয়া ছবি ‘ৰি-ৰান’ অৰ্থাৎ দ্বিতীয়বাৰ প্ৰদৰ্শন কৰাৰ অকণো উৎসাহ কাৰো নাথাকে। কিন্তু পৰিবেশক এজন যেতিয়া ছবি এখনৰ প্ৰযোজক হয় তেন্তে তেওঁ অসমীয়া ছবি এখনো যিমান পাৰে সিমান চলায়।\nপুনৰ জনপ্ৰিয় ছবিৰ কথালৈ উভতি আহোঁ। এতিয়াৰ যিবোৰ হিন্দী ছবি হিট হৈছে- সেই আটাইবোৰ ছবিৰেই নিৰ্মাণ কৌশলৰ দক্ষতা আৰু দৰ্শক চিত্ত বিনোদিত কৰিব পৰা ক্ষমতাৰ তুলনা নাই। সি ‘হাম আপকে হ্যে কৌন’ৰ দৰে মিউজিকেল ছবিয়েই হওক বা [ ৪৪ ] ‘মোহৰা’ৰ দৰে ভায়লেন্স সৰ্বস্ব ছবিয়েই হওক বা ‘কৰণ অৰ্জুন’ৰ দৰে যৌনতা প্ৰধান ছবিয়েই হওক। ছেক্স-ভায়োলেন্স বা মিউজিক- আটাইবোৰ উপাদানেই দৰ্শকে সমানেই গ্ৰহণ আৰু হজম কৰে। কথা হ’ল পৰিবেশন পদ্ধতি।\nঅসমীয়া ছবিৰ পৰিবেশন পদ্ধতিত পৰিবৰ্তন আনিব বিচৰা হৈছে, কিন্তু তাত কোনো চিন্তা-ভাৱনা নাই, পেছাদাৰী দক্ষতা নাই। এই দিশবোৰৰ প্ৰতি নিৰ্মাতা সচেতন নহ’লে দৰ্শকে সেই ছবিবোৰ প্ৰত্যাখ্যান কৰিবই - ই সৰল সত্য।\n"https://as.wikisource.org/w/index.php?title=চলচ্চিত্ৰ/চিনেমাৰ_দৰ্শক&oldid=79558"ৰ পৰা অনা হৈছে


কাটাৰৰ ডায়েৰী – কেইটিমান সৰু সৰু ভাল লগা কথা আৰু সৰু সৰু বেয়া লগা কথা (-ডা: ভূপেন্দ্র শইকীয়া) - সাহিত্য ডট অৰ্গ\nঅলপ দীঘলীয়া বিৰতিৰ মূৰত কাটাৰৰ ডায়েৰী লিখিব লৈছোঁ৷ দিনবোৰ অবধাৰিতভাবে সদায়েই গতিশীল – চলন্ত – কাৰো বাবে ৰৈ নাথাকে৷ চলচিত্ৰৰ দৃশ্যৱলীৰ দৰে সময়বোৰ আমাৰ চক্ষুৰ আগেদি প্ৰবাহমান হৈ গৈ থাকে৷ কিছুমান দৃশ্যই দি যায় আনন্দদায়ক অনুভূতি আৰু কিছুমানে দিয়ে নিবিচৰা বেদনা দায়ক আঘাত৷ মানুহে স্বভাৱগতভাবে তাৰে সুখদায়ী স্মৃতিক বাৰম্বাৰ ৰোমন্থন কৰি দীৰ্ঘম্যাদী কৰিব বিচাৰে৷\nআজিৰ ডায়েৰীৰ মাধ্যমেৰে কাটাৰৰ কেইটিমান সৰু সৰু ভাল লগা আৰু কেইটিমান সৰু সৰু বেয়া লগা কথাৰ আভাস পাঠকসকলক দিব খুজিছোঁ৷ মোৰ ক্লিনিকৰ পৰা আধা কিলোমিটাৰ দূৰৈৰ এইচ কে কম্পিউটাৰ চেন্টাৰলৈ দুপৰীয়া মোৰ মধ্যাহ্ন বিৰতিৰ সময়ত পদব্ৰজে গৈ আছোঁ৷ তেনেতে হঠাতে এখনি বিলাসী গাড়ী মোৰ কাষ চাপি ৰ’লহি৷ বয়সীয়াল মোৰ এক পৰিচিত কাটাৰী ভদ্ৰলোকে মোক তেওঁৰ গাড়ীত বহিবলৈ সবিনয়ে আমন্ত্ৰণ জনালে৷ মই জনালোঁ মোৰ গন্তব্যস্থান তেনেই ওচৰতে গতিকে মই খোজ কাঢ়ি গলেই হব৷ কিন্ত ভদ্ৰলোকে নামানিলে- মোক নিৰ্দিষ্ট দোকানৰ পদূলিত নমাইহে তেওঁ ক্ষান্ত হ’ল৷ এনে ব্যৱহাৰৰ বিপৰীতে ৰাজপথত কিছুমান কাটাৰী আৰু অনা কাটাৰী আৰবী লোকে গাড়ী চলাওতে দেখুৱা অসৌজন্যতামূলক ব্যৱহাৰে অনেক নিৰীহ গাড়ীচালকৰ মনটো ব্যথিত কৰি তোলে৷\nআকৌ ইয়াৰ চৰকাৰী কাৰ্য্যালয়সমূহত কিছুমান ইংৰাজী নুবুজা কাটাৰী কৰ্মচাৰীৰ অতি কৰ্তৃত্বসুলভ আচৰণেও প্ৰবাসীসকলক মনোকষ্ট দিয়ে৷ তেনে ব্যক্তিসকলে ভাব-ভংগীৰে বুজোৱা ‘নহব’ৰ অভিব্যক্তি বৰ কঠুৱা ৷ ইয়াৰ বিপৰীতে দুই এজন ইংৰাজী জনা কাটাৰীলোকৰ ভদ্ৰ আচৰণে দৃষ্টি আকৰ্ষণ নকৰা নহয়৷ বগা চামৰাৰ লোকৰ প্ৰতি কাটাৰী সকলৰো দূৰ্বলতা নথকা নহয়৷ লাইনত থকা বগা চামৰাৰ লোকক বিশেষকৈ মহিলাক উপযাচি ‘আউট অৱ টাৰ্ণ’ সহায় কৰিবলৈ এওঁলোকৰ তৎপৰতাৰ অভাৱ নহয়৷ আমি ভাবোঁ ‘পাব্লিক ৰিলেশ্বন’ৰ লগত জড়িত সকলো চৰকাৰী কৰ্মচাৰীৰ (বিশেষকৈ পুলিচ,পাচপ’ৰ্ট,চিকিৎসালয় আদিৰ লগত জড়িত) ইংৰাজী জনাটো বাধ্যতামুলককৰিলে তেনে ক্ষেত্ৰ সমূহত এক সৌহাৰ্দজনক পৰিবেশ সৃষ্টি হব৷\nকাটাৰত যোৱা বছৰৰ পৰা দুই প্ৰকাৰৰ ৰেললাইনৰ কাম পূৰ্ণোদ্যমে চলি আছে৷ প্ৰথমবিধ হ’ল ‘ট্ৰান্স আৰব ৰেল’ – যাৰ দ্বাৰা সমূহ গাল্ফ দেশ একেটা ৰেল নেটৱৰ্কৰে সংলগ্ন হৈ পৰিব৷আন বিধ হ’ল লুইচেলৰ পৰা কৰনীচ, চৌক ৱাকিফ,বাৰুৱা চিটি হৈ সমগ্ৰ ডোহা সামৰি অলৱাক্ৰালৈকে মেট্ৰ ৰেলৰ ব্যৱস্থা৷ ডোহাত মেট্ৰ আৰম্ভ হলে ট্ৰেফিক জামৰ সমস্যা নিশ্চিতভাবে কমিব৷২০২২চনৰ ফুটবলৰ বিশ্বকাপৰ খেল আৰম্ভ হোৱাৰ দুই এবছৰ আগেয়ে এই দুয়োটা প্ৰকল্প শেষ হব বুলি ভবা হৈছে৷\nৰেল আৰু মেট্ৰৰ কাম আগবঢ়াই নিবলৈ বনুৱা আৰু সৰুসুৰা কাৰিকৰি লোক (যেনে ড্ৰিলাৰ, ড্ৰাইভাৰ,কাৰ্পেনটাৰ, মেকানিক, প্লাম্বাৰ, ফিটাৰ, এ চি টেকনিচিয়ান আদি) আহিছে দক্ষিণ পূৱ এচিয়াৰ দেশসমূহৰ পৰা৷ওপৰৰ ৰেংকৰ বিষয়াসকলৰ আমদানি হৈছে জাৰ্মানী, ফ্ৰান্স,ৰাচিয়া,চুইজাৰলেণ্ড,ইউক্ৰেইন, চিংগাপুৰ আদি দেশৰ পৰা৷ কাটাৰ ৰেলৰ অনুমোদিত চিকিৎসক হোৱা হেতুকে দৈনিক ৩০৷৪০জন ৰোগী বা স্বাস্থ্য পৰীক্ষা কৰোৱা লোক আমাৰ ক্লিনিকলৈ আহে৷ কাম সম্পন্ন হোৱাৰ পিছত সাধাৰণ কৰ্মচাৰীসকলে ধন্যবাদ জনাই ‘নমস্কাৰ’ বা ‘চালাম’ জনোৱাৰ বিপৰীতে বিষয়া পৰ্যায়ৰ কৰ্মীসকলে ‘থেংক ইউ চাৰ’ বুলি কৰমৰ্দন কৰি বিদায় ললে ভাল নলগাকৈ নাথাকে৷\nযোৱা কালি এজন ৰোগীয়ে বিচাৰি বিচাৰি মোৰ কোৱাৰ্টাৰত ওলালেহি হাতত এটা সৰু টোপোলালৈ৷ এমাহৰ ছুটি কটাই অহা ব্যক্তিজনে টোপোলাটোত মোলৈ পাকিস্তানৰ ঘৰৰ পৰা আনিছে ভালেখিনি আখৰোট ৷৬মাহৰ আগতে গুৰুতৰ নিউমোনিয়াত আক্ৰান্তহৈ তেওঁৰ জীৱন বিপদাপন্ন হৈছিল৷ মোৰ চিকিৎসাত আৰোগ্য হোৱাৰ ওপৰিও স্বাস্থ্যৰ অভূতপূৰ্ব উন্নতি হয়৷ আব্দুল ৰব্বানী নামৰ এই ৰোগীজনৰ ব্যৱহাৰত মই হলোঁ অভিভূত৷\nকেতিয়াবা আজৰি সময়ত পৰিবাৰৰ সৈতে ৰেষ্ট্ৰোৰাত যাওঁ ডোচা বা আন দক্ষিণ ভাৰতীয় খাদ্যৰ জুতি লবলৈ৷ এবাৰ এখন ৰেষ্ট্ৰোৰাত সোমাই লক্ষ্য কৰিলোঁ তেওঁলোকে গ্ৰাহকৰ অৰ্ডাৰ এচ এম এচ যোগে ৰন্ধনশালালৈ প্ৰেৰণ কৰে৷ আন এবাৰ ডাইৰেক্ট ম’বাইল ফোনতেই টেবুলৰ নম্বৰকৈ অৰ্ডাৰ কৰা দেখা পালোঁ৷ উল্লেখযোগ্যযে এইখন ৰেষ্ট্ৰোৰা কমেও বিশ্বৰ আন দহখন মহানগৰীত আছে৷\nবাতৰিত পালোঁ ২০১৪বৰ্ষত কমেও ১০০খন ড্ৰাইভিং লাইচেঞ্চ ট্ৰেফিক ডিপাৰ্টমেন্টে বাতিল কৰিছে আইন অমান্য কৰাৰ বাবে৷ তৎসত্বেও কাটাৰত পথ দূৰ্ঘটনাৰ সংখ্যা হ্ৰাস পোৱা পৰিলক্ষিত হোৱা নাই৷ এতিয়া ৫০টা চিভিল ড্ৰেচত থকা পুলিচ বাহিনী গঠন কৰিছে যাৰ দায়িত্ব হব আধুনিক সা-সৰঞ্জামসহ টহলদাৰী কৰি যানবাহনৰ উলংঘন ধৰা পেলোৱা৷\nআকৌ ইন্টানেটত প্ৰকাশিত এটি বিজ্ঞাপনৰ প্ৰতি পাঠকসকলৰ দৃষ্টি আকৰ্ষণ কৰিব খুজিছোঁ৷ বিজ্ঞাপনটোৰ শিৰোনামা হ’ল ‘বায়োডাটা অৱ এ হাউচমেইড’৷ বিজ্ঞাপনটোত এখন পাচপৰ্ট আৰু এখন ফুল ছাইজ ফটো দি নিজৰ নাম বয়স, ম’বাইল,ই-মেইল আইডিৰ ওপৰিও উচ্চতা, শৰীৰৰ ওজন জনাইছে৷ কৰ্ম অভিজ্ঞতাত ৰন্ধাবঢ়া, বাচন- কাপোৰ ধোৱাৰ ওপৰিও কেঁচুৱাৰ প্ৰতিপালনত বিশেষ অৰ্হতা থকা বুলি জনাইছে৷ কি কি ভাষা জানে আৰু আগতে কোন কোন দেশৰ নাগৰিকৰ ঘৰত কিমান বছৰ কাম কৰিছে তাৰো তথ্য সন্নিবিষ্ট কৰিছে৷ বিজ্ঞাপনটো দেখি বহু বছৰ আগতে মই মালদ্বীপত লগ পোৱা মাৰাঠী চিকিৎসক দম্পত্তি ডা০ ভট্টি আৰু ডা০ নেইনাৰ বাসগৃহত লগ পোৱা চল্লিছোৰ্ধৰ ‘ইন্টাৰনেশ্বনেল গুজৰাটী বাই’জনীলৈ মনত পৰি গ’ল৷\nপ্ৰতি শুকুৰবাৰৰ সন্ধিয়াটো চৌক ৱাকিফ সংগীতময় হৈ পৰে৷ কেইবা ঠাইটো সংগীতৰ মেহফিল বহে৷ শুভ্ৰ কাটাৰী বস্ত্ৰ পৰিধান কৰা গায়কে সুৰৰ মূৰ্চ্ছনা তোলে – তাতে হালিজালি গায়ক আৰু দৰ্শকে এক অনন্য পৰিবেশৰ সৃষ্টি কৰে৷যোৱা শুকুৰবাৰে আমাৰ ওজাপালিৰ দৰে সংগীত পৰিবেশন কৰা দল এটাও চকুত পৰিল৷ চৌক আৰু কৰনীচৰ গাড়ী পাৰ্কিঙৰ সমস্যাৰ সমাধান কৰিবলৈ সেই এলেকাত অলপতে এটি তিনিখলপীয়া আন্দাৰগ্ৰাউণ্ড পাৰ্কিং মুকলি কৰা হয় -য’ত একেলগে ২০০০গাড়ী ৰখাৰ সুব্যৱ্স্থা কৰা হৈছে৷ চৌকৰ আন এক আকৰ্ষণ সন্ধিয়া বহা মহিলাৰ খাদ্যমেলাৰ বজাৰখন৷ মোৰ চৌক ৱাকিফ ভাল লগাৰ আৰু এটা কাৰণ আছে তাত সকলো ধৰণৰ পুৰণি বস্তৰ বেচা-কিনা হয়৷ ৰেডিঅ’, গ্ৰামোফোন, বাচন-বৰ্তন, দা-কুঠাৰ,ন-পৌৰাণিক বাদ্যযন্ত্ৰ, পেণ্ডুলাম ঘড়ী আৰু ক’ত যে কি–! সেয়ে মোৰ চৌকক এক মিউজিয়াম বুলিবৰ মন যায়৷ যিমান বাৰেই মই তালৈ যাওঁ, সিমানবাৰেই তাত কিবা এটা নকৈ মোৰ চকুত পৰে৷\nডা: ভূপেন্দ্র শইকীয়া\n← জিন্দেগী অউৰ কুচ্ছ ভি নেহী…. তেৰি মেৰী কাহানী হ্যে……(-ৰশ্মিতা কাশ্যপ বৰা)\nঅসমীয়া ৱিকিপিডিয়া:প্ৰচাৰপত্ৰিকা :: মাৰ্চ, ২০১৫ →


আন্তঃৰাষ্ট্ৰীয় প্ৰেক্ষাপটত পৰিচয়ৰ বাবে ইংৰাজী প্ৰয়োজনীয়: প্ৰতিম প্ৰতাপ বৰুৱা - সাহিত্য ডট অৰ্গ\nআন্তঃৰাষ্ট্ৰীয় প্ৰেক্ষাপটত পৰিচয়ৰ বাবে ইংৰাজী প্ৰয়োজনীয়: প্ৰতিম প্ৰতাপ বৰুৱা\nআন্তঃৰাষ্ট্ৰীয় প্ৰেক্ষাপটত পৰিচয়ৰ বাবে ইংৰাজী প্ৰয়োজনীয়\nঅতি সম্প্ৰতি অসম চৰকাৰে ২০০০ খন ইংৰাজী মাধ্যমৰ বিদ্যালয় স্থাপন কৰিবলৈ লোৱা সিদ্ধান্তই সকলোপক্ষৰে দৃষ্টি আকৰ্ষণ কৰিছে আৰু এইবিষয়ে বিভিন্ন ঠাইত যথেষ্ট আলোচনা কৰা হৈ গৈছে।\nশিক্ষাৰ মাধ্যম জ্ঞান আহৰণৰ ক্ষেত্ৰত কোনো অন্তৰায় নহয় বুলি বিশ্বাস কৰিও আমি অসমৰ প্ৰেক্ষাপতত চৰকাৰৰ এই সিদ্ধান্তৰ বিৰোধিতা কৰিছোঁ। আমিও বিশ্বাস কৰোঁ যে শিক্ষাজীৱনৰ আৰম্ভনি মাতৃভাষাৰ মাধ্যমেৰে হ’লেহে এজন শিশুৰ বাবে শিক্ষা আহৰণৰ প্ৰক্ৰিয়াটো সুষম হয়। অৱশ্যে “শিক্ষাজীৱনৰ আৰম্ভনি মাতৃভাষাৰ মাধ্যমেৰে” – এই ধাৰণাটো কিন্তু সকলোতে সমানে প্ৰযোজ্য নহয়। উদাহৰণ স্বৰূপে অসমৰ বাহিৰত ভাৰতৰ অথবা পৃথিৱীৰ আন যিকোনো ঠাইত বসৱাস কৰা অসমীয়া শিশু এটিয়ে মাতৃভাষাৰে স্কুলীয়া শিক্ষাজীৱনৰ আৰম্ভনি বা শেষ একোৱেই কৰিব নোৱাৰে।\nশিক্ষাৰ মাধ্যম অসমীয়া ভাষা হওক – এই আলোচনা কৰোতে বিভিন্ন ঠাইত আমি বিভিন্নজনৰ এনে আবেগিক মন্তব্যৰো সন্মুখীন হৈছোঁ যে ইংৰাজী-হিন্দী ভাষাৰ কিহৰ প্ৰয়োজন? এবাৰ এজনে কৈছিল – সফলতাৰ বাবে ইংৰাজী ভাষাটো শুদ্ধকৈ জনাটো বিশেষ প্ৰয়োজন। সেই মন্তব্যৰ বাবে তেওঁক এচামে “সফলতা”ৰ সংজ্ঞা বিচাৰি চুই কিলাবলৈহে বাকী থৈছিল।\nআমি “শিক্ষাৰ মাধ্যম” আৰু “ইংৰাজী ভাষা” – এই দুয়োটা বহুক্ষেত্ৰত একাকাৰ কৰি পেলাইছোঁ যেন লাগে। ইংৰাজী মাধ্যমত পঢ়িলেই এজন অসমীয়া শিক্ষাৰ্থীয়ে নিজৰ মাতৃভাষাটো এলাগী কৰিব বা নিজকে অসমীয়া বুলি চিনাকী দিবলৈ টান পাব সেই চিন্তা অমূলক। পৃথিৱীৰ য’তে বাস কৰিলেও, সলসলীয়াকৈ যি কোনো বিদেশী ভাষা ক’লেও এজন অসমীয়া মানুহে নিজকে আনৰ আগত সদায় অসমীয়া বুলিয়েই চিনাকী দিব। কাৰণ তেওঁৰ সেয়া জাতিগত চিনাকী আৰু সেই চিনাকীৰ বাদে আন চিনাকীৰে তেওঁ এখোজো আগবাঢ়িব নোৱাৰিব আৰু লগতে আন চিনাকীৰে তেওঁক কোনেও গ্ৰহণো নকৰিব। ইংৰাজী মাধ্যমৰ বিদ্যালয় প্ৰতিস্থা কৰিবলৈ লোৱা চৰকাৰৰ সিদ্ধান্তৰ বিৰোধিতা কৰোঁতে আমি এটা কথাও ভাবি চাব লাগিব যে আজিকালি সৰহ সংখ্যক অভিভাৱকে চৰকাৰী অসমীয়া মাধ্যমৰ বিদ্যালয়সমূহত নিজৰ সন্তানক নামভৰ্ত্তি কৰিবলৈ কিয় আগ্ৰহী নহয়। বেছিভাগ চৰকাৰী বিদ্যালয় কেনেকৈ চলে, সেই বিদ্যালয়সমূহত শিক্ষাৰ পৰিবেশ কেনেকুৱা, তাত ইংৰাজী ভাষাটো ছাত্ৰ-ছাত্ৰীসকলক কেনেকৈ শিকোৱা হয়, সমগ্ৰ অসমৰ কিমানখন চৰকাৰী বিদ্যালয়ত প্ৰকৃতাৰ্থত ইংৰাজী ভাষাৰ বিশেষজ্ঞ শিক্ষক-শিক্ষয়িত্ৰী আছে সেই বিষয়ে এটা ক্ষেত্ৰভিত্তিক অনুসন্ধান চলালেই প্ৰকৃত ছবিখন ওলাই পৰিব। এই ছবিখন উন্নত কৰিবলৈও আমি চৰকাৰক হেঁচা প্ৰয়োগ কৰিব লাগিব।\nআমি আজি এটা কথা মানি লোৱা ভাল যে ইংৰাজী ভাষাটো আমাৰ বাবে এটা অতি প্ৰয়োজনীয় আৰু অপৰিহাৰ্য্য ভাষা। দৈনন্দিন ব্যৱহাৰিক জীৱনত ইংৰাজী ভাষাই আমাৰ লগত ইতিমধ্যে এটা এৰাব নোৱাৰা সম্পৰ্ক স্থাপন কৰিলে। ইংৰাজী ভাষা আমাৰ মাতৃভাষা নহয়, বা ই বিদেশী ভাষা ইত্যাদি বুলি অজুহাত দেখুৱাই ইংৰাজী ভাষাক এলাগী কৰিলে আমাৰ ক্ষতি হ’ব। বিভিন্ন অভিজ্ঞতাৰ পৰা আমি ইতিমধ্যে দেখিছোঁ যে এই কথাটো (ইংৰাজী ভাষাৰ প্ৰয়োজনীয়তাটো) আমাৰ বহুতে নিজৰ ব্যক্তিগত জীৱনত মানি লৈছেই আৰু সেইমতে নিজৰ লগতে নিজৰ সন্তানকো ইংৰাজী ভাষাত বুৎপত্তি অৰ্জন কৰাবৰ বাবে বিভিন্ন উপায় অৱলম্বনো কৰিছে। কিন্তু ৰাজহুৱাকৈ এই কথাষাৰ মানি লবলৈ বহুতে অসুবিধা পায়। এজন মানুহে ব্যক্তিগত ভাৱে শুদ্ধ বুলি মানি লোৱা যিকোনো কথা ৰাজহুৱাকৈও শুদ্ধ বুলি মানি লব পৰাটো নিজৰ লগতে সমাজৰ বাবেও মংগলজনক।\nবহুতে কয় পৰিস্থিতিয়ে বাধ্য কৰিলে এজন মানুহে বাধ্যত পৰি হলেও ইংৰাজী বা আন যিকোনো ভাষা শিকিব। এই কথাষাৰ কওতে আমি পাহৰি যাওঁ যে এটা বিশেষ পৰিস্থিতিৰ সন্মুখীন হ’ব লগা হোৱাৰ পিছত বাধ্যত পৰি ইংৰাজী বা আন ভাষা এটা শিকিবলৈ গ’লে সেই পৰিস্থিতিটোৰ মোকাবিলা কৰিবলৈ আমাৰ সুবিধাতকৈ অসুবিধা বেছি হ’ব। কিন্তু পৰিস্থিতিটোৱে দাবী কৰা ভাষাটো আগৰেপৰাই জনা থাকিলে আমি সেই পৰিস্থিতিটোৰ সন্মুখীন হওতে আনতকৈ পিছপৰি থাকিব লগা নহ’ব।\nভাৰতৰ চৰকাৰী ভাষা হিন্দী আৰু এই হিন্দী ভাষাটো আমাৰ বিদ্যালয়সমূহৰ কেইটামান শ্ৰেণীত বাধ্যতামূলকভাৱে পঢ়োৱা হয়। হিন্দী ভাষাটো ভালকৈ জনাটোও আমাৰ বাবে নিশ্চয় প্ৰয়োজনীয়। কাৰণ হিন্দী ভাষাটোৱে ভাৰতৰ বেছিভাগ প্ৰদেশৰ মাজত সংযোগী ভাষা হিচাপে ইতিমধ্যে প্ৰতিস্থা লাভ কৰিছে, যিদৰে ইংৰাজী ভাষাটোৱে পৃথিৱীৰ বেছিভাগ অঞ্চলৰ সংযোগী ভাষা হিচাপে প্ৰতিস্থা লাভ কৰিছে, অথৱা অসমৰ বিভিন্ন ভাষিক জনগোষ্ঠীৰ মাজত অসমীয়া ভাষাটো সংযোগী ভাষা হিচাপে প্ৰতিস্থিত হৈছে। এটা ভাষাক কোনোবাই জোৰ-জবৰদস্তি এটা অঞ্চলৰ বা এখন দেশৰ বা বহুকেইখন দেশৰ সংযোগী ভাষা হিচাপে ওপৰৰ পৰা জাপি দিব নোৱাৰে। কোনটো ভাষাই সংযোগী ভাষাৰ মৰ্য্যদা পাব সেইটো নিৰ্ভৰ কৰিব ভাষাটো ব্যৱহাৰ কৰা মানুহৰ সংখ্যা, ভাষাটোৰ ব্যৱহাৰ কৰিলে হ’ব পৰা সুবিধাসমূহ, ভাষাটোৰ সৰলতা, ভাষাটোৰ সামগ্ৰিক বিকাশৰ স্তৰ, বিস্তৃতি ইত্যাদি বিভিন্ন কাৰকৰ ওপৰত।\nএটা কথা অস্বীকাৰ কৰি লাভ নাই যে হিন্দী ভাষাই সৰ্বভাৰতীয় হোৱাৰ পথ মুকলি কৰে আৰু ইংৰাজী ভাষাই আন্তৰ্জাতিক হোৱাৰ পথ মুকলি কৰে। এই ক্ষেত্ৰত ব্যতিক্ৰম হয়তো থাকিব পাৰে, কিন্তু সেয়া ব্যতিক্ৰমহে, নিয়ম নহয়। জুবিন গাৰ্গে হিন্দীত গীত গায়হে সৰ্বভাৰতীয় প্ৰতিস্থা পাইছে। ১৮৯৩ চনতে চিকাগো সন্মিলনত স্বামী বিবেকানন্দই আকৰ্ষণীয় ইংৰাজীত দিয়া বক্তৃতাক আজিও সমগ্ৰ পৃথিৱীতে শ্ৰদ্ধাৰে সোঁৱৰা হয়। ভাৰতক বাদ দি অসম অকলে থাকিব নোৱাৰে। আচলতে পৃথিৱীক বাদ দি অসম অকলে থাকিব নোৱাৰে। সৰ্বভাৰতীয় ক্ষেত্ৰসমূহত অসমীয়াৰ উপস্থিতি নগণ্য বুলি আমিয়েই হিয়া ঢাকুৰি থাকোঁ। ইংৰাজী আৰু হিন্দী ভাষাত বুৎপত্তি অবিহনে সৰ্বভাৰতীয় প্ৰেক্ষাপতত অসমীয়াই নিজকে প্ৰতিস্থা কৰিব পাৰিব জানো? আন্তৰ্জাতিক প্ৰেক্ষাপতৰ কথা সদ্যহতে পিছলৈ থলোঁ।\nমাতৃভাষাৰ প্ৰয়োজনীয়াৰ কথা সম্পূৰ্ণৰূপে স্বীকাৰ কৰিও ইংৰাজী ভাষাৰ প্ৰয়োজনীয়তা কিমান সেই কথাটো আমি যুক্তিৰে ভাবি চাব লাগে। আমাক ইংৰাজী ভাষা শুদ্ধকৈ ক’ব আৰু লিখিব পৰা বহুত মানুহ লাগে। ইংৰাজী ভাষাৰ জ্ঞান আমাক সমাজত ষ্টেটাচ বঢ়াবৰ বাবে নালাগে, এই জ্ঞান আমাক আমাৰ কথাবোৰ আনক জনাবৰ বাবে লাগে। আৰু লগতে আনৰ কথাবোৰ নিজে বুজি অসমক জনাবৰ বাবে লাগে। আজিৰ ক্ষিপ্ৰ গতিত আগবাঢ়ি যোৱা পৃথিৱীখনত নিজকে পিছপৰি নোযোৱাকৈ ৰাখিবলৈ হ’লে যিখিনি জ্ঞান আৰু তথ্যৰ প্ৰয়োজন হয় সেয়া ইংৰাজী ভাষাৰ বাদে আন কোনো ভাৰতীয় ভাষাত পোৱা নাযায়।\nঅসমক সকলো ক্ষেত্ৰতে বঞ্চিত কৰা হৈছে, অসমক শোষণ কৰা হয় আদি অভিযোগ কৰি থকাতকৈ আমি নিজকে নিজে সোধা উচিত পৃথিৱীৰ মানচিত্ৰত অসমৰ স্থান ক’ত? অসমৰ অসংখ্য সমস্যাৰ ভিতৰৰে এটা প্ৰধান সমস্যা হৈছে আমাৰ কেইজনমান সফল ষ্টেট্‌চ্‌মেনৰ অভাৱ। ইংৰাজী ভাষাজ্ঞানৰ অভাৱ ইয়াৰ এটা অন্যতম কাৰণ যেন লাগে। আমি অসমৰ মানুহে পুনৰ এবাৰ নিজকে প্ৰশ্ন সুধিব লাগে যে শংকৰদেৱ, মাধৱদেৱ, চ্যুকাফা, চিলাৰায়, লাচিতৰ পৰা আৰম্ভ কৰি মিত্ৰদেৱ মহন্ত, লক্ষ্মীনাথ বেজবৰুৱা, জ্যোতি-ৰাভা, মণিৰাম-পিয়লী, গমধৰ কোঁৱৰ, কনকলতা, হীৰেন ভট্টাচাৰ্য্য আদিক আমি অসমৰ ঠেক গণ্ডীতে কিয় আবদ্ধ কৰি ৰাখিলোঁ? এই সকল মনীষীক আজি পৃথিৱীয়ে কিয় চিনি নাপায়? ভূপেন হাজৰিকাৰ বাদে আজি সঁচা অৰ্থত এজনো অসমীয়া বিশ্বনাগৰিক কিয় নাই? পৃথিৱীৰ যিকোনো ঠাইতে স্বামী বিবেকানন্দৰ কথা আলোচনা কৰোতে কোনোবা অসমীয়াই শংকৰদেৱৰ কথা উল্লেখ কৰিলে আনে “হু ইজ শংকৰদেৱ” বুলি কিয় সোধে? ভাৰতৰ স্বাধীনতা আন্দোলনৰ ইতিহাসৰ ওপৰত আলোচনা কৰিলে কোনোবাই “মণিৰাম-পিয়লী-কনকলতা? হু আৰ দে?” বুলি কিয় সোধে? কোনোবাই তেনেকৈ সুধিলে বুলি শুনিলে আমি কিয় বেয়া পাওঁ? আমি ব্যক্তিগতভাৱে বহুবাৰ এনে পৰিস্থিতিৰ সন্মুখীন হৈছোঁ। শ্যেক্সপীয়েৰৰ নাটকসমূহ পৃথিৱীৰ প্ৰায় প্ৰতিটো ভাষাতে সাহিত্যৰ পাঠ্যক্ৰমত অন্তভূৰ্ক্ত। শংকৰদেৱ-মাধৱদেৱৰ ৰছনাসমূহ অসমীয়াৰ বাদে পৃথিৱীৰ আন কেইটা ভাষাত পোৱা যায় – এই প্ৰশ্নটোৰ উত্তৰ আমি নিজে নিজকে দি উঠি নিজকে ধিক্কাৰ দিয়া উচিত। শংকৰদেৱ-মাধৱদেৱ মাত্ৰ ধৰ্ম প্ৰচাৰকেই নহয়, তেওঁলোক একোজন সমাজ সংস্কাৰকো। শংকৰদেৱ-মাধৱদেৱৰ ৰচনাসমূহ আমি অসমীয়াই ধৰ্মৰ নামত অসমৰ ঠেক গণ্ডীতে আৰু কিমানদিন আৱদ্ধ কৰি ৰাখিম? সমগ্ৰ পৃথিৱীতে কেইবাটাও ভাষাত ৰবীন্দ্ৰনাথ ঠাকুৰৰ “গীতাঞ্জলী”খন পঢ়িবলৈ পোৱা যায়, কিন্তু ৰঘূনাথ চৌধুৰী বা লক্ষ্মীনাথ বেজবৰুৱা বা হিৰুদাৰ কিতাপ ভাৰতৰ আন কেইটা ভাষাত পোৱা যায়? ৱিকিপিডিয়াৰ তথ্য মতে ৰবীন্দ্ৰনাথ ঠাকুৰে মূলত ইংৰাজীলৈ অনূদিত হোৱা “গীতাঞ্জলী”খনৰ বাবেহে সাহিত্যৰ নোবেল বটা পাইছিল আৰু সাহিত্যত নোবেল বটা পোৱা তেওঁ প্ৰথমজন অ-ইউৰোপীয়ান আছিল।\nব্যৱহাৰিক প্ৰয়োজনতে সকলো হয়। জাতি হিচাপে অসমীয়াই মূৰ দাঙি থাকিবলৈ হ’লে আৰু সৰ্বভাৰতীয় তথা আন্তৰ্জাতিক প্ৰেক্ষাপতত নিজৰ চিনাকী দিবলৈ হ’লে আমাক ইংৰাজী ভাষা লাগিবই। আৰু ইংৰাজী ভাষাৰ প্ৰয়োজনীয়তাৰ কথা কওঁতে আমি যে মাতৃভাষাক তিলমানো হেয় কৰা নাই অথবা মাতৃভাষাৰ প্ৰয়োজনীয়তাক যে আমি তিলমানো অস্বীকাৰ কৰা নাই সেয়া দোহাৰিবৰ প্ৰয়োজন নাই।\n← গাঁৱলীয়া পদ্য: অপূৰ্ব কলিতা\nহেমাঙ্গ বিশ্বাসলৈ মঘাই ওজাৰ চিঠি →\nমুম্বাইৰ এগৰাকী ব্যতিক্ৰমী উদ্যোগী মহিলা: আমলা ৰুইয়া- মৌচুমী দাস\nআমাৰ সংস্কৃতি আৰু পশ্চিমীয়া অপ(?)সংস্কৃতিৰ বিষয়ে অলপ চিন্তা (দীপজ্যোতি বৰা)\nধুবুৰীৰ কুঁহিলা শিল্প আৰু ইয়াৰ সৈতে জড়িত সাংস্কৃতিক পৰম্পৰা – দিবাকৰ ৰেণু\nApril 20, 2019 March 10, 2021 1


সম্পাদকীয়-জুলাই’১৭- হেমন্ত কাকতি – ফটাঢোল\nসম্পাদকৰ ফটা মালিতা :\nসাহিত্য সমাজৰ দৰ্পণ৷ যি কোনো ধৰণৰ সাহিত্যকৰ্মৰ যোগেদি কোনো নহয় কোনো প্ৰকাৰে এটা জাতিৰ কমেও এটা দিশৰ চিত্ৰপট উপস্থাপিত হয়৷ হাজাৰ বছৰ আগৰ চৰ্যাপদ পঢ়ি আমি সেই সময়ৰ মানুহৰ সমাজ ব্যৱস্থা কেনেকুৱা আছিল অনুমান কৰিব পাৰো৷ কিন্তু সাহিত্যৰ কেইটামান শাখাৰ যোগেদি বিশেষভাবে সমাজচিত্ৰখন খুব স্পষ্ট হৈ ধৰা দিয়ে৷ তাৰ ভিতৰত এটা উল্লেখযোগ্য ধাৰা হ’ল ব্যঙ্গ৷ বিশেষকৈ সমাজৰ বিসঙ্গতি বোৰক চতুৰালিৰে শক্তিশেল মাৰিবলৈ হাস্য-ব্যঙ্গ হ’ল অপ্ৰতিদ্বন্দ্ব্ব্বী মাধ্যম৷ এখন সমাজত হাস্য কিম্বা ব্যংগৰ প্ৰচলন আৰু গ্ৰহণযোগ্যতাক সমাজখনৰ বৌদ্ধিক পৰিপক্বতাৰ চিন বুলিও কব পাৰি৷\nব্যঙ্গ (Satire) আচলতে হ’ল এটা দৃষ্টিভংগী৷ সমাজত চলি থকা কাম কাজ বোৰকে সাধাৰণতকৈ অলপ পৃথক দৃষ্টিকোণৰ পৰা অনুধাৱন কৰি তাৰ এক হাস্যৰসাত্মক উপস্থাপনকে ব্যংগ বুলিব পাৰি৷ ব্যংগই সমাজৰ বিসঙ্গতি বিলাক খুঁচৰি উলিওৱাৰ লগতে সেইবোৰক নানা প্ৰকাৰে আক্ৰমণো কৰি থাকে৷ ব্যঙ্গ ৰচনাই মানব চেতনাক নতুনভাবে জাগ্ৰত কৰে, সত্যৰ ভিত্তিত কৰে নব্য বিচাৰধাৰা৷ যাৰ ফলশ্ৰুতিত এই ৰচনা সমূহে পাঠকৰ মনত এক দীৰ্ঘম্যাদী প্ৰভাব পেলাবলৈ সক্ষম হয়৷ সমাজ সচেতনতা নথকা ব্যংগক প্ৰকৃত ব্যংগ বুলিব নোৱাৰি৷\nঅৱশ্যে হাস্য ব্যংগ লিখাটো অত্যন্ত কঠিন কাম৷ সফল কমেডি বা ব্যংগৰ বাবে অতি সূক্ষ্ম পৰ্যবেক্ষণ, বুদ্ধিদীপ্ততা, সৃজনীপ্ৰতিভা, মৌলিক আৰু বৈশিষ্ট্যমূলক চিন্তাধাৰা, অন্তৰ্দৃষ্টি, কল্পনাশক্তি, উদ্ভাৱনশীলতা আদি বুনিয়াদী দিশৰ লগতে সাময়িকীৰ প্ৰতি সচেতনতা, সমাজখনৰ সামগ্ৰিক চিন্তা-চৰ্চাৰ ধৰণ ইত্যাদিৰো খৱৰ ৰখা প্ৰয়োজন৷ লগতে প্ৰচলিত সমাজখনৰ ভিতৰুৱা দোষবিলাক উদঙাই দেখুৱাৰ সৎ-সাহসো থকা দৰকাৰ৷\nএই খিনিতে কোৱা উচিত হব যে হাস্য আৰু ব্যংগৰ সংজ্ঞা স্থান-কাল-পাত্ৰ ভেদে সলনি হৈ থাকে৷ একোটা জনসমূহৰ বাবে যিটো হাঁহিৰ উৎস, আন এটা গোটৰ বাবে সেইটো চূড়ান্ত অপমানজনকো হ‘ব পাৰে৷ আকৌ একেটা কথাকে বাৰে বাৰে উল্লেখ কৰি থাকিলেও (যাক ইংৰাজীত cliché বুলি কোৱা হয়! ) হাঁহি উঠা বিষয়টো বিৰক্তিকৰ হৈ উঠিব পাৰে৷ মুঠতে হাস্য-ব্যংগক সংজ্ঞাবদ্ধ কৰি এক সুনিৰ্দিষ্ট স্থানলৈ অনা অত্যন্ত দুৰঢ় কাৰ্য৷\nঅসমীয়া ব্যংগ সাহিত্যৰ ওপৰত নতুনকৈ বিশেষ কিবা কোৱাৰ অৰ্হতা আমাৰ নাই৷ চহা গীত মাতকে ধৰি শঙ্কৰ মাধৱৰে পৰা আজিকোপতি বিভিন্ন পণ্ডিত, সাহিত্যিকে অসমীয়া ব্যংগ সাহিত্যৰ ভৰাল চহকী কৰি আহিছে৷ নামনি অসমৰ নিংনি ভাওৰা, বুঢ়ী আইৰ সাধুৰ ’মাখিয়ে মিঠাই খালে’, বিয়া/বিহুৰ যোৰা নাম, ৰাস/ভাওনাৰ বিদুষকৰ চং আদি আজিও নিৰ্মল আনন্দৰ উৎস৷ অসমীয়া ভাষা সাহিত্য চৰ্চাত ব্যঙ্গ-বিদ্ৰূপক যি সকলে চৰ্চাৰ আনুষঙ্গ হিচাবে লৈছিল তাৰ ভিতৰত ৰসৰাজ বেজবৰুৱাদেৱৰ পৰা প্ৰয়াত ভদ্ৰ বৰালৈ, ডঃ ভবেন্দ্ৰ নাথ শইকীয়াৰ পৰা বিকাশ বৰুৱালৈ নাম লবলৈ অজস্ৰ গুণী জ্ঞানী ব্যক্তি আছে৷ উপস্থাপনাৰ চাতুৰ্য আৰু গল্প লিখনিৰ কৌশলৰ কাৰণে ৰসৰাজৰ ব্যংগ ৰচনা সমূহে প্ৰায়ভাগ শিক্ষিত অসমীয়াৰ হৃদয়ত আজিও সাঁচ বহুৱাই থৈছে৷ তথাপিতো আজিও অসমীয়া ব্যংগ সাহিত্যই ইয়াৰ যথোপযুক্ত প্ৰসাৰ, মৰ্যাদা আৰু কুশলতা লাভ কৰিব পৰা নাই বুলি কবলৈ মন যায়৷ প্ৰকৃতাৰ্থত আধুনিক অসমীয়া ব্যংগ সাহিত্যৰ আৰম্ভণি হয় বেজবৰুৱাৰ হাতত৷ কৃপাবৰ বৰবৰুৱাৰ ছদ্মনামত লিখা ৰচনাসমূহত সমসাময়িক সমাজখনৰ অনেক বিষয়কে তেওঁ ব্যংগৰ চলেৰে আঙুলিয়াই দিয়াৰ লগে লগে সংশোধনৰ প্ৰচেষ্টা চলাইছিল৷ সংশোধন কৰিব নোৱাৰিলেও তেওঁৰ ৰচনাই মানুহৰ বিবেকক জাগ্ৰত কৰিব পাৰিছিল৷ বেজবৰুৱাৰ যুগৰ পৰা বৰ্তমান সময় বহু আগবাঢ়ি আহিল৷ বিভিন্ন কাকত আলোচনীত সময়ে সময়ে বিভিন্ন ব্যংগ লেখা প্ৰকাশ হৈ থাকে যদিও আজিও কোনো ন-ব্যংগলেখকে বেজবৰুৱাৰ প্ৰতিভাক অতিক্ৰম কৰিব পৰা নাই বা সেইমতে ব্যংগ সাহিত্যৰ চৰ্চ্চাৰ পৰিবেশ সৃষ্টি হোৱা নাই বুলি কব পাৰি৷\nকুৰি শতিকাৰ শেষৰ ফালে প্ৰয়াত ভদ্ৰ বৰা দেৱৰ কিছু ব্যংগ লিখনিয়ে অসমীয়া সাহিত্যত খলকনি তুলিছিল৷ ব্যংগ লেখাৰে অসমীয়া সাহিত্য ক্ষেত্ৰলৈ বিগত ষাঠি বছৰে বৰঙনি আগবঢ়াই যোৱা প্ৰয়াত বৰাৰ অন্যতম জনপ্ৰিয় শিতান আছিল গণতন্ত্ৰ (কিনাৰামৰ চিঠি), নতুন অসমীয়া (কিনাৰাম আতৈ), আজিৰ অসম, নতুন দিন (কাণে কাণে), অসমীয়া প্ৰতিদিন (তৌবা তৌবা) আদি৷ ডিব্ৰুগড় অনাতাঁৰ কেন্দ্ৰৰ পৰা প্ৰচাৰিত ‘বৰ্ণালী’ নামৰ হাস্য-মধুৰৰ অনুষ্ঠানটো আজি কেইবা দশকো ধৰি জনপ্ৰিয় হৈ আছে৷\nচহা অসমীয়া গাৱলীয়া জনজীৱন সদায় হাঁহিৰ ৰহঘৰা বুলি কলে অত্যুক্তি কৰা নহব৷ গাঁৱৰ খেতি পথাৰত, নামঘৰত, বিয়া-বিহুত, ভাঁওনা সবাহত, মাছ মাৰিবলৈ যাওতে- মুঠৰ ওপৰত প্ৰত্যেক স্থানতে হাঁহি ধেমালিৰে সকলোৱে বেছিভাগ সময় অতিবাহিত কৰিছিলো৷ চহৰীয়া জীৱনত কৰ্মব্যস্ততাৰ দৌৰত তাৰ কিছু অংশ হেৰুৱাইছো যদিও হাস্য ব্যংগ এতিয়াও আমাৰ পৰা আঁতৰি যোৱা নাই৷ বিচাৰিলেই চুকে কোণে হাস্য ব্যংগৰ অলেখ উপাদান পোৱা যায়৷ দৈনন্দিন আমি এনে বহু ঘটনাৰ সন্মুখীন হওঁ অপ্ৰস্তুত ভাবে, অজানিতে কিম্বা অগোচৰে৷ কিছু ঘটনাৰ পাকচক্ৰত পৰি লটিঘটিও হও আৰু সেই টুকুৰা টুকুৰ ঘটনা বোৰতেই পিচলৈ নিৰ্ভেজাল হাঁহিৰ সমল বিচাৰি পাব পাৰো৷ এই আলোচনীত এনে কিছু ঘটনা বা দৃশ্যপট সন্নিবিষ্ট কৰাৰ প্ৰচেষ্টা কৰা হৈছে৷\nসম্প্ৰতি ইণ্টাৰনেটৰ মাধ্যমেৰে কিছু নতুন প্ৰজন্মৰ লেখকৰ কলমেৰে অসমীয়া ব্যংগ সাহিত্যই এক নতুন দিগন্তত ভৰি দিব বুলি আমাৰ দৃঢ় বিশ্বাস৷ ইণ্টাৰনেটৰ যোগেৰে সাহিত্য চৰ্চা আৰম্ভ কৰা নতুন প্ৰজন্মৰ প্ৰায় সকলো লিখকেই হাস্য আৰু ব্যংগক আগতকৈ বেছি গুৰুত্ব সহকাৰে লোৱা দেখা পোৱা গৈছে৷ ছপা মাধ্যমৰ সীমাৱদ্ধতা অতিক্ৰম কৰি বৈদ্যুতিন মাধ্যম নতুন প্ৰজন্মৰ মাজৰ সাহিত্য চৰ্চাৰ এক অতি জনপ্ৰিয় স্থল হিচাপে পৰিগণিত হৈছে৷ এতিয়া প্ৰয়োজন এই প্ৰতিভা, সদিচ্ছা আৰু পৰিশ্ৰমক এটা পৰিকল্পিত দিশ আৰু শক্তিশালী গতি প্ৰদান কৰা৷ তেনে এটা প্ৰচেষ্টাৰেই নাম ফেচবুকৰ ‘ফটাঢোল’ নামৰ গোটটো৷\nএই “ফটা-ঢোল“ নামৰ গোটটো ২০১৭ চনৰ ফেব্ৰুৱাৰী মাহত ফেচবুকতে কেইজন মান সদস্যই মিলি আৰম্ভ কৰিছিলো অলপ নিৰ্দোষ ধেমালি কৰো বুলি৷ গোট টোৰ মুখ্য উদ্দেশ্যই আছিল মনোৰঞ্জন, মনোৰঞ্জন আৰু মনোৰঞ্জন, আৰু তেনেদৰেই প্ৰাত্যহিক জীৱন যান্ত্ৰণাৰ পৰা ক্ষন্তেকীয়া মুক্তি৷ লাহে লাহে গোটটোৰ সদস্য সংখ্যা প্ৰায় দুহেজাৰ অতিক্ৰম কৰিলে৷ সক্ৰিয় সদস্যসকলে ধেমালি ধেমালিতে ক্ৰমান্বয়ে উন্নত মানৰ লেখা কিছুমান গোটলৈ প্ৰেৰণ কৰা বুলি দুই এজনে মন কৰিলে৷ “ভাল হৈছে, ধুনীয়া হৈছে, অতি সুন্দৰ, চপা মাধ্যমলৈ যাব লাগে!“ ইত্যাদি মন্তব্যই আমাক উৎসাহী কৰি তুলিলে৷ লিখনিৰ সংখ্যাও আশা কৰাতকৈ বেছিকৈয়ে আহিল৷\nকিন্তু ফে’চবুকৰ গোটবোৰৰ বহু ক্ষেত্ৰত সীমাৱদ্ধতা আছে, ভাল ভাল লেখনি সময় যোৱাৰ লগে লগে হেৰাই যোৱাৰ উপক্ৰম হ’ল৷ সেয়া আমাৰ একেবাৰে কাম্য নাছিল৷ বহু নতুন ব্যংগ লেখকে এই গোটতে প্ৰথম চৰ্চা আৰম্ভ কৰি উন্নত মানত ব্যংগৰে গোট ভৰাই পেলাইছিল৷ সেইবোৰ হেৰাই গ’লে সকলোৰে লোকচান হব৷ গতিকে সেই লেখাবোৰ সংৰক্ষণ কৰাৰ লগতে ফে’চবুকৰ বাহিৰলৈয়ো লৈ যোৱাৰ বিষয়ে চিন্তা চৰ্চা কৰা হ’ল৷ আৰু লগতে নতুন লিখক সকলক হাস্য-ব্যংগ সাহিত্য চৰ্চা কৰিবলৈ উৎসাহী কৰি তোলাটোও আমাৰ কাম্য আছিল৷\nতেনেতে গোটৰ দুই এক অত্যুৎসাহী সদস্যই প্ৰস্তাৱ দিলে যে গোটৰ লিখাবোৰ সংকলন কৰি মাহেকীয়া বা দুমহীয়া হিচাপত ব্যংগ ই-আলোচনী এখন প্ৰকাশ কৰা নেযায় কিয়? প্ৰস্তাৱটো সকলোৰে মনঃপুত হ’ল যদিও, ’মেকুৰীৰ ডিঙিত টিলিঙা কেনেকৈ অঁৰা যায়’? দুই একে আকৌ আমাক সোঁৱৰাবলৈও নাপাহৰিলে যে এই ’অভাৰ কনফিডেন্স’টোৱে মানুহক প্ৰায়েই বিপদত পেলাই থৈছে৷ সকলো দিশ গমি পিটি থাকোতেই এদিন উৎসাহতে ৰব নোৱাৰি গোটৰ এজন প্ৰশাসকে গোটত ঢোল পিটি ঘোষণা কৰিলেই যে আলোচনী ওলাবই! বছ, আৰু কোনে পায়! সেইদিন ধৰি আজিকোপতি কাৰো গাত তত নাই৷\nএইষাৰ নকৈ নোৱাৰিলো যে ‘ফটা-ঢোল’ নামৰ গোটটোৰ প্ৰস্তাৱনা সমিতিয়ে মিলি যেতিয়া এই মূঢ়মতিৰ নামটো মুখ্য সম্পাদকৰ বাবে প্ৰস্তাৱ কৰিছিল তেতিয়া এবাৰৰ বাবে হলেও এনে লাগিছিল যেন সাহিত্যৰ ’পৰমানন্দ’ নিজৰ মাজতে বিচাৰি পালো৷ অধিক উৎসাহতে গৈ কিবা বিতৰ্কৰ সৃষ্টিও হব পাৰে বুলি ভয়ো নলগা নহয়৷ অৱশ্যে সেই সুযোগতে কিছুদিন ঘৰত ল’ৰা ছোৱালী দুটা আৰু শ্ৰীমতীৰ আগতে গৌৰৱ কৰিলো -’বোলো তোমালোকেতো সাহিত্য সংস্কৃতিৰ মোল একো নুবুজাই, দেখিছা ৰাইজে মোক সাহিত্য আলোচনীৰ সম্পাদক পাতিছে!’ পিছে বাহিৰত ৰং চং দেখুৱাই থাকিলেও ভিতৰি ভয় ভাব গুচা নাছিল৷ কিন্তু ফটাঢোলৰ জ্যেষ্ঠ সদস্য সকলে যেতিয়া নিজৰ ব্যস্ততাপূৰ্ণ জীৱনৰ মাজতো সকলো প্ৰকাৰে সহায় কৰি দিম বুলি গাত ল’লে- অকল গাত লোৱাই নহয়, নিজে নিজে দ্বায়িত্ব ভগাই লৈ যেতিয়া পূৰ্ণোদ্যমে লাগি গ’ল, তেতিয়া আৰু নহব বা নোৱাৰিম বুলি কবলৈ থলেই নেথাকিল! এই ছেগতে ফটাঢোলৰ সমগ্ৰ সদস্যবৃন্দ আৰু সম্পাদনা সহযোগী সকলক আন্তৰিক ধন্যবাদ দিছো৷ এই কাম সম্ভৱ হ’ল কেৱল আপোনালোকৰ বাবে৷\nপাঠক আৰু নতুন লিখকলৈ একাষাৰ: –\nদিনৰ দিনটো কম্পিউটাৰ বা মবাইলৰ সন্মুখত বহি থাকি থাকি আপোনাৰ পিঠি বা হাতত স্পণ্ডিলাইটিচ জাতীয় অসুখ বা চকুত “এণ্টি-গ্লেয়াৰ” হাই-পাৱাৰ চশমা আহি পৰিছে নেকি? ‘এণ্টাৰ’ মাৰি মাৰি সোঁ হাতৰ আঙুলিবোৰত কি ক’লা দাগ পৰি গৈছে? এটাৰ পিছত আনটো ছাইট ত জাপ মাৰি মাৰি ক্লান্ত হৈ পৰিছে? আচলতে আপুনি অন্তৰ্জালৰ গোলকীয় ধুমুহাত পথ হেৰাই পেলাইছে!\nবাৰু, ধৰি লৈছো ‘ইনোভেছন’ আপোনাৰ শ্বাস-প্ৰশ্বাসতেই স্বাভাবিক ভাবে ওলোৱা সোমোৱা কৰে! কাব্য-প্ৰতিভা, সৃষ্টিশীলতা আদি আপোনাৰ প্ৰধান বৈশিষ্ট্য, কিন্তু প্ৰকাশ নোহোৱা বাবে কোনেও আপোনাক গুৰুত্ব দিয়া নাই? সংগীতত আপুনি সাক্ষাৎ তানসেন নহলেও তেওঁৰ ওচৰাওচৰি কিন্তু এই পৃথিবীত মাষ্টাৰ-পিচ বা জিনিয়াচ হিচাবে কেতিয়াও স্বীকৃতি পোৱা নাই বুলিয়েই আজিও আপুনি বাথৰূমতে চিঞৰি চিঞৰি আপোনাক মনক সন্তুষ্টি দিবলগীয়া হৈছে! তত্ত্ব-গধুৰ ৰচনাত আপুনি সব্যসাচী! জাষ্ট এষ্টাব্লিছমেণ্টৰ কৰিড’ৰত ভৰি পৰা নাই বুলিহে নগেনৰ চাহৰ দোকানৰ বাহিৰলৈ আপোনাৰ এই তত্ত্ব গধুৰ চিন্তা কেতিয়াও ওলাই নগ’ল! কি ক’লে? ওপৰত উল্লেখ কৰা ধৰণৰ আপোনাৰ একো গুণেই নাই? ধেত তেৰি! (ৰব, অলপ মজিয়াত বাগৰি হাঁহি লও!) আপোনাৰ লগত আমাৰ কি প্ৰচণ্ড মিল হে ভাই (ভনীটি)!\nআপোনাৰ দুশ্চিন্তাৰ দিন শেষ হল৷ দেখুৱাওক আপোনাৰ প্ৰতিভা, ঢালি-বাকি উজাৰি দিয়ক৷ আপোনাৰ আৰু কেবলমাত্ৰ আপোনাৰ অলৰাউণ্ড মনোৰঞ্জনৰ বাবেই আমি লৈ আহিছো এয়া আমাৰ অনলাইন ওৱান-ষ্টপ শ্বপ ফটা-ঢোল৷ হাঁহক আৰু হঁহুৱাওক৷\nআমি অসমীয়াই হেনো হাঁহিব নেজানো৷ ৰসৰাজৰ পুণ্যাত্মাৰ প্ৰতি শতকৌটি প্ৰণাম জনাই, আমি হাঁহি থাকিম আৰু আনকো হহুঁৱাবলৈ চেষ্টা কৰিম; এই সংকল্পৰে ই-আলোচনী ’ফটাঢোল’ৰ প্ৰথম সংখ্যাটো ৰাইজৰ হাতত অৰ্পণ কৰিলো৷ শিতানসমূহ পঢ়ি সমাজৰ এশ এবুৰি সমস্যাই কোঙা কৰা চিন্তাক্লিষ্ট পাঠকৰ মুখত কিঞ্চিৎ হাঁহিৰ ৰেখা বিৰিঙিলেই আমাৰ শ্ৰম সাৰ্থক হোৱা বুলি ধৰি লম!\nএই সংখ্যাটো হাস্য-ব্যংগৰ সকলো উপকৰণেৰে সম্বৃদ্ধ বুলি দাবী নকৰো, ই আমাৰ এক নিঃকিন প্ৰচেষ্টা মাত্ৰ৷ সঁচা কথা কবলৈ গ’লে উৎসাহ আৰু শ্ৰমৰ বাদে এখন সৰ্বাংগসুন্দৰ আলোচনী প্ৰকাশ কৰিবৰ বাবে আমাৰ ওচৰত কোনো সমলেই নাই৷ তথাপিও উৎসাহকে ভৰষা কৰি এই আলোচনীৰ প্ৰস্তাৱনা সংখ্যাটি আপোনালোকৰ মাজলৈ আগবঢ়ালো; ইয়াৰ গুণাগুণ বিচাৰৰ দ্বায়িত্ব আপোনালোকৰ৷ আপোনালোকৰ উপদেশ পৰামৰ্শ আৰু সু্স্থ সমালোচনাই আমাক আগবাঢ়ি যোৱাত সহায় কৰিব৷ আপোনালোকৰ আশীৰ্বাদ শিৰত থাকিলে ভৱিষ্যতলৈ ‘ফটাঢোল’ এখন পূৰ্ণাংগ ব্যংগ আলোচনী ৰূপে গঢ় লৈ উঠিব৷\nএয়াই আমাৰ সপোন, এয়াই আমাৰ পাথেয়৷\n-পাঠকৰ শুভাশীষ বিচাৰি\nফোন নং-৯৪৩৫০ ৪৪২৬০\n« অসমীয়া হাস্য-ব্যংগ সাহিত্যৰ উৎপত্তি আৰু বিকাশ সম্পৰ্কীয় এটি চমু পৰিচয় – চবিনা ইয়াচমিন\nমনোগ্ৰাহী সম্পাদকীয় দাদা।\nসুন্দৰ আৰু মনোগ্ৰাহী সম্পাদকীয় দাদা। অভিনন্দন যাচিলো এই আপাহতে\nশুভেচ্ছা আৰু অভিনন্দন। এই যাত্ৰা অব্যাহত থাকক\nসম্পাদকীয় বঢ়িয়া লাগিল পঢ়ি..। বহুত শুভেচ্ছা\nপ্ৰথম প্ৰয়াস হিচাপে ই-আলোচনীখন সৰ্বাঙ্গসুন্দৰ হৈছে। দহৰ ভিতৰত দহ নাপালেও ন পোৱাটো খাটাং! অনাগত কালত ফটাঢোল উত্তৰ প্ৰজন্মৰ বাবে অসমীয়া হাস্য-ব্যংগ সাহিত্যৰ পাথেয় হওঁক।\nব্যঙ্গ সাহিত্য যেনেকৈ সাহিত্যৰ অলঙ্কাৰ আৰু এটা জাতি, সংস্কৃতিৰ বৌদ্ধিক চেতনাৰ গভীৰতাৰ পৰিচায়ক, ঠিক তেনেদৰে শুদ্ধ বানান ভাষাৰ অলঙ্কাৰ। আলোচনীখনিৰ কোনো কোনো ঠাইত কিছু বানান বিভ্ৰাট দৃষ্টিগোচৰ হোৱাত ইয়াতে উনুকিয়াই দিয়াৰ ধৃষ্টতা কৰিলোঁ। হয়তো সীমিত সময়ৰ ভৰত সঙ্কলনৰ সময়ত দৃষ্টিৰ অগোচৰে ৰৈ গ’ল! পৰৱৰ্ত্তী পৰ্য্যায়ত নিশ্চয় নিখুঁত ফটাঢোল এখনি আমাৰ হাতত পৰিবহি!\nএই যাত্ৰা মহাবাহুৰ দৰেই অবিৰত হওঁক।\nআপোনাৰ মন্তব্যৰ বাবে ধন্যবাদ! খুব কম সময়ৰ ভিতৰত কৰি উলিয়াব লগা বাবেই হয়তো বানানত কিছু ভুল ৰৈ গ’ল ৷ অহা বাৰৰ ইচ্ছ্যু বিলাকত অধিক মনোযোগ দিবলৈ নিশ্চয় চেষ্টা কৰা হব!\nসম্পাদকীয়, সম্পাদনা সকলোবোৰ মিলি আলোচনীখন জিলিকাই পেলাইছে।\nশুভেচ্ছা আৰু অভিনন্দন সম্পাদক আৰু ‘টিম ফটাঢোললৈ’ ৷\nধন্যবাদ, তুমিও অংশীদাৰ !\nঅভিনন্দন টিম ফটাঢোল\nযিটো দৃষ্টিত সাহিত‍্য সমাজৰ দৰ্পণ, সেই একেটা দৃষ্টিত এখন আলোচনীৰ বাবে সম্পাদকৰ কলমো দাপোণসদৃশ। আপুনি অনুভৱ কৰাৰ দৰে আমিও ভাবো–” সাহিত‍্যৰ কেইটামান শাখাৰ যোগেদি বিশেষভাবে সমাজচিত্ৰখন খুব স্পষ্ট হৈ ধৰা দিয়ে৷ তাৰ ভিতৰত এটা হ’ল -ব্যঙ্গ সাহিত‍্য। বিশেষকৈ সমাজৰ বিসঙ্গতি বোৰক চতুৰালিৰে শক্তিশেল মাৰিবলৈ হাস্য-ব্যঙ্গ হ’ল অপ্ৰতিদ্বন্দ্ব্ব্বী মাধ্যম৷” –—– যি মূলা বাঢ়ে তাৰ দুপাততে চিন। আপোনাৰ সম্পাদকীয়ত আলোচনীখনৰ ধৰ্ম আৰু উদ্দেশ‍্য সাৱলীল ৰূপত প্ৰতিফলিত হোৱা বুলি আমি এজন পঢ়ুৱৈ হিচাপে অভিমত পোষণ কৰিছো । ই-আলোচনীখন অচিৰেই কাংখিত লক্ষ‍্যত উপনীত হওক , অসমীয়া সাহিত‍্য ক্ষেত্ৰখনত “ফটাঢোল”ৰ শব্দই ৰজনজনাই উঠক আৰু তাৰ মোহিনী শব্দই পাঠকৰ হৃদয়েদি বৈ থাকক অনন্তকাললৈ, তাকেই কামনা কৰিলো।\nআলোচনী খন চকু ফুৰাই চাই মতামত দিয়াৰ বাবে বহুত ধন্যবাদ আপোনালৈ!\nঅসমীয়া ব্যংগ সাহিত্যৰ ইতিহাসত ফটাঢোলে এক অবিস্মৰণীয় ভূমিকা পালন কৰিব,ফটাঢোলৰ খ্যাতি ৰৈ বৈ যাব-এইয়া আমাৰ আশা নহয়;দৃঢ় বিশ্বাস। সম্পাদকীয় অতিশয় আনন্দদায়ী আৰু সবল হৈছে। অভিনন্দন আৰু শুভেচ্ছা থাকিল।\nধন্যবাদ! আমিও আশাবাদী!\nঅভিনন্দন…. এই যাত্ৰা অব্যাহত থাকক…\nএনে এখন সুখপাঠ্য আলোচনী উপহাৰৰ বাবে ইয়াৰ লগত প্ৰত্যক্ষ বা পৰোক্ষভাৱে জড়িত সকলোকে অশেষ ধন্যবাদ। জয়তু ফটাঢোল\nঅভিনন্দনসহ আমাৰ শুভকামনা জনালোঁ ।অসমীয়া সাহিত্যৰ এই বিশেষ দিশটোৰ দৈন্য ‘ফটাঢোল’-এ পূৰণ কৰক ।।\nসম্পাদকীয় অতুলনীয় হৈছে। ফতাঢোলৰ জয় যাত্ৰা কামনা কৰিলো।\nআজি পুনৰ এবাৰ পঢ়িলোঁ। বহুত ভাল লাগিল।\nপঢ়ি ভাল লাগিল৷ এনেদৰেই আমাৰ জাতি জগতসভালৈ যাব৷ আপোনালোকৰ শ্ৰমৰ শলাগ ললো৷\n“একোটা জনসমূহৰ বাবে যিটো হাঁহিৰ উৎস, আন এটা গোটৰ বাবে সেইটো চূড়ান্ত অপমানজনকো হ‘ব পাৰে৷ আকৌ একেটা কথাকে বাৰে বাৰে উল্লেখ কৰি থাকিলেও (যাক ইংৰাজীত cliché বুলি কোৱা হয়! ) হাঁহি উঠা বিষয়টো বিৰক্তিকৰ হৈ উঠিব পাৰে৷ ” – সঁচা আৰু দৰকাৰী কথা ।


Assam-Assembly: আজৱ কাণ্ড! বিজেপিৰ মহিলা প্ৰাৰ্থীক গাহৰি প্ৰদান কৰি ৰাইজে জনালে আদৰণি assam-assembly-supporters-welcome-bjp-candidate-nandita-garlosa-with-a-pig-tvbipul– News18 Assam\nAssam-Assembly: আজৱ কাণ্ড! বিজেপিৰ মহিলা প্ৰাৰ্থীক গাহৰি প্ৰদান কৰি ৰাইজে জনালে আদৰণি\nUpdated:March 10, 2021, 1:01 PM IST\nসমাগত অসম বিধানসভা নিৰ্বাচন। নিৰ্বাচনৰ প্ৰাক মুহূৰ্তত এতিয়া প্ৰতিটো ৰাজনৈতিক দলৰ নেতা-কৰ্মীয়ে তীব্ৰতৰ কৰিছে প্ৰচাৰ অভিযান।\nসমাগত অসম বিধানসভা নিৰ্বাচন। নিৰ্বাচনৰ প্ৰাক মুহূৰ্তত এতিয়া প্ৰতিটো ৰাজনৈতিক দলৰ নেতা-কৰ্মীয়ে তীব্ৰতৰ কৰিছে প্ৰচাৰ অভিযান। ঠায়ে ঠায়ে প্ৰতিটো দলৰ মনোনীত প্ৰাৰ্থীসকলক আদৰণি জনাইছে দলীয় কৰ্মী সমৰ্থকে। তাৰ মাজতে এইবাৰ সংঘটিত হৈছে এক আজৱ ঘটনা। এগৰাকী বিজেপি মহিলা প্ৰাৰ্থীক ৰাইজে গাহৰি প্ৰদান কৰি জনালে আদৰণি।\nবিজেপিৰ টকট লাভ কৰাৰ পিছতে এতিয়া সমষ্টিবাসীৰ কাষ চাপিছে হাফলং সমষ্টিৰ বিজেপি প্ৰাৰ্থী নন্দিতা গাৰ্লোছা। মঙলবাৰে হাফলং বিধান সভা সমষ্টি অন্তৰ্গত মাইবঙত দিতেন হোজাইৰ ঘৰত নন্দিতা গাৰ্লোছাক গাহৰি প্ৰদান কৰি আদৰণি জনোৱা দেখা যায়।\nউল্লেখযোগ্য যে, পূৱ মাইবং সমষ্টিৰ পৰিষদীয় সমষ্টিৰ জনপ্ৰতিনিধি নন্দিতা গাৰ্লোছা হ'ল বৰ্তমানৰ উত্তৰ কাছাৰ স্বায়ত্ত শাসিত পৰিষদৰ শিক্ষা বিভাগৰ কাৰ্য্যবাহী সদস্য। ইফালে হাফলং সমষ্টিত কংগ্ৰেছ দলৰ পৰা পাৰ্থীত্ব লাভ কৰিছে নিৰ্মল লাংথাছাই। প্ৰাক্তন মন্ত্ৰী তথা কংগ্ৰেছৰ শক্তিশালী নেতা গোবিন্দ লাংথাছাৰ পুত্ৰ নিৰ্মলে এতিয়া তীব্ৰ প্ৰত্যাহ্বান জনাইছে বিজেপি প্ৰাৰ্থীগৰাকীক। গতিকে এইবাৰ নিৰ্বাচনত নিৰ্মল আৰু নন্দিতাৰ মাজৰ নিৰ্বাচনী যুঁজ আকৰ্ষণীয় হ'ব বুলি ধাৰণা কৰা হৈছে।\nFirst published: March 10, 2021, 1:01 PM IST


Ampoxin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ampoxin ar byavahar, ppali, parshwakriya, upkaar, kriya-pratikriya aaru satarkatabani\nAmpoxin के प्रकार चुनें\nAmpoxin 250 Injection Ampoxin 500 Injection Ampoxin Dry Syrup Ampoxin 1000 Injection Ampoxin 125/125 Capsule Ampoxin 250/250 Capsule और विकल्प देखें\nAmpoxin 125/125 Capsule\nAmpoxin 250/250 Capsule\nसदस्य इस दवा को ₹15.86 में ख़रीदे।\nAmpoxin की जानकारी\nAmpoxin ৰ লাভ আৰু ব্যৱহাৰসমূহ- Ampoxin Benefits & Uses in Assamese- Ampoxin ar laabh aaru byavaharsamuh\nAmpoxin ৰ পালি আৰু সেয়া কেনেদৰে ল'ব- Ampoxin Dosage & How to Take in Assamese - Ampoxin ar paali aaru xeya kenedore lobo\nAmpoxin ৰ পাৰ্শ্চক্ৰিয়াসমূহ- Ampoxin Side Effects in Assamese- Ampoxin ar parshwakriyasamuh\nAmpoxin সংক্ৰান্ত সতৰ্কতাবাণীসমূহ- Ampoxin Related Warnings in Assamese- Ampoxin xonkranta xatarkatabanisamuh\nঅইন দৰৱৰ সৈতে Ampoxinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ampoxin with Other Drugs in Assamese- Oinor xoite Ampoxin ar gurutor kriya-pratikriya\nAmpoxin মতভেদসমূহ- Ampoxin Contraindications in Assamese- Ampoxin nishedhsamuh\nAmpoxin ৰ বিষয়ে সততে সোধা প্ৰশ্নসমূহ- Frequently asked Questions about Ampoxin in Assamese- Ampoxin ar bikhoye satate xodha prashnasamuh\nখাদ্য আৰু মদৰ সৈতে Ampoxin ক্ৰিয়া-প্ৰতিক্ৰিয়া- Ampoxin Interactions with Food and Alcohol in Assamese- khadya aaru modor xoite Ampoxin kriya-pratikriya\nAmpoxin ৰ লাভ আৰু ব্যৱহাৰসমূহ - Ampoxin Benefits & Uses in Assamese - Ampoxin ar laabh aaru byavaharsamuh\nAmpoxin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAmpoxin ৰ পালি আৰু সেয়া কেনেদৰে ল'ব - Ampoxin Dosage & How to Take in Assamese - Ampoxin ar paali aaru xeya kenedore lobo\nAmpoxin-ৰ উপাদানসমূহ - Ampoxin Active Ingredients in Assamese - Ampoxin-ar upadaansamuh\nAmpoxin ৰ পাৰ্শ্চক্ৰিয়াসমূহ - Ampoxin Side Effects in Assamese - Ampoxin ar parshwakriyasamuh\nগৱেষণাৰ ভিত্তিত, Ampoxin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAmpoxin সংক্ৰান্ত সতৰ্কতাবাণীসমূহ - Ampoxin Related Warnings in Assamese - Ampoxin xonkranta xatarkatabanisamuh\nAmpoxin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAmpoxin ৰ গৰ্ভৱতী মহিলাৰ ওপৰত থকা প্ৰভাবৰ বিষয়ে জনা নযায় কাৰণ এইটোৰ ওপৰত এতিয়ালৈকে গৱেষনা কৰা হোৱা নাই।\nAmpoxin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Ampoxinৰ পাৰ্শ্ব-প্ৰতিক্ৰিয়াৰ বিষয়ে জনা নাযায়। কাৰণ এইটো বিষয়ৰ ওপৰত গৱেষনা কৰা হোৱা নাই।\nবৃক্কত Ampoxin কি প্ৰভাৱ দেখা গৈছে?\nবৃক্ক can be affected by Ampoxinৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Ampoxin কি প্ৰভাৱ দেখা গৈছে?\nAmpoxin গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Ampoxin ৰ কি প্ৰভাৱ দেখা গৈছে?\nAmpoxinএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Ampoxinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ampoxin with Other Drugs in Assamese - Oinor xoite Ampoxin ar gurutor kriya-pratikriya\nAmpoxin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAmpoxin মতভেদসমূহ - Ampoxin Contraindications in Assamese - Ampoxin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ampoxin লোৱা অনুচিত যাতে -\nAmpoxin ৰ বিষয়ে সততে সোধা প্ৰশ্নসমূহ - Frequently asked Questions about Ampoxin in Assamese - Ampoxin ar bikhoye satate xodha prashnasamuh\nএই Ampoxin-এ অভ্য়াস বা নিচাৰ সৃষ্টি কৰে নেকি?\nনহয়, আপনি Ampoxinৰ প্ৰতি আসক্ত নহয়।\nআপুনি Ampoxin লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Ampoxin লোৱা উচিত।\nনহয়, Ampoxinয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Ampoxin ক্ৰিয়া-প্ৰতিক্ৰিয়া - Ampoxin Interactions with Food and Alcohol in Assamese - khadya aaru modor xoite Ampoxin kriya-pratikriya\nখাদ্য আৰু Ampoxinৰ ক্ৰিয়া-প্ৰতিক্ৰিয়া\nখাদ্যৰ সৈতে Ampoxinৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Ampoxinৰ মাজৰ প্ৰতিক্ৰিয়া\nগৱেষণাৰ অভাৱত, Ampoxin লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nAmpoxin ৰ অনুকল্প - Substitutes for Ampoxin in Assamese\nআপুনি বা আপোনাৰ পৰিয়ালৰ কোনোবাই Ampoxin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ampoxin ব্যৱহাৰ কৰিছিল নেকি?\nআপুনি কিমান পৰিমাণে Ampoxin সেৱন কৰিছিল?\nআপুনি Ampoxin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ampoxin সেৱন কৰে?


Download and installaunicode font (Click here to download), if your system does not support Assamese text. সুৰভি ফিৰিঙতিৰ পৰা খাণ্ডৱ দাহগীতালম্বোদৰ ডেকানিস্তাৰিণী দেৱী বা ফাতেমা বিবিভুৰুকী বৌলাওখোলামলক গুইন্-গুইন্‌মিষ্টৰ ফিপ্সনপ্ৰথম দৰ্শনত ওপজা প্ৰেমবাপিৰামমাধৈমালতীজোনবিৰিআমাৰ সংসাৰযেনে চোৰ তেনে টাঙোনভোকেন্দ্ৰ বৰুৱাএৰাবাৰীকাশীবাসীধৰ্ম্মধব্জ ফয়চলা-নবিচমৈদামলোভকেহোঁকলিকেহোঁকলিমুক্তিজুৰমন ৰাইদঙীয়া (এবেগেতীয়া সাধু)মগনিয়াৰ বুঢ়া পাতমুগীশ্বন্মাৰ্জ্জাৰীবিহুমাউৰাৰছিতসাধুকথাৰ কুকিআমালৈ নেপাহৰিবকেকো ককাকন্যাজয়ন্তীনকওঁপণ্ডিত মহাশয়ভেমপুৰীয়া মৌজাদাৰমিলাৰামৰ আত্ম-জীৱনীমূলা-খোৱা বুঢ়া মৈদাম\nভ্ৰাম্যামান পৃথিৱীত পৰিভ্ৰমণ লেখকৰ ভাগ্যত বিধিৰ লিখন। ফুৰোঁতে ফুৰোঁতে এদিন শিৱসাগৰ জিলাৰ অভয়পুৰ মৌজাত এডোখৰ মুকলি পথাৰৰ মাজত এটা টিলা দেখা পালো। টিলাটোৰ ওপৰত গৰখীয়া ল’ৰা গোটাচেৰেক এজাক গৰু চৰাব লাগিছে। টিলাটো কিহৰ মোৰ জানিবৰ মন গ’ল। লাহে লাহে গৈ মইও টিলাটোৰ ওপৰত উঠি গৰখীয়া ল’ৰাহঁতক সুধিলো, “এইটো কি?” এটা ল’ৰাই উত্তৰ দিলে “উই হাফলু।” মই কলো ”ইমানটো ডাঙৰ উই-হাফলু কৰবাত হ’ব পাৰেনে?” আন এটাই মাত লগালে, “হ’ব নোৱাৰে যদি নহয়; হ’ব পাৰে যদি হয়।” তাৰ কথাষাৰ যে সুৰীয়া হৈ ওলোৱা নাই, তাক কোৱাৰ গঢ়তে মই বুজিলো। আৰু বুজিলো যে সিহঁত বৰ চেঙা; পোনপটিয়ে সিহঁতে মোৰ সৈতে আলাপ কৰিবলৈ অনিচ্ছুক। ইয়াকে ভাবি থাকোঁতেই দেখিলো, সিহঁতৰে ভিতৰৰ এটাই চেঙা দমৰা এটাৰ পিছে পিছে লৰি গৈ তাক আগছিব নোৱাৰি, অলপ ঘূৰি গৈ হে তাক আগছিলে। সেই আৰ্হি ততালিকে লৈ মইও সিহঁতক আগছিবৰ প্ৰণালী সলালো। মোৰ চোলাৰ মোনাত “চিগাৰেট” অৰ্থাত্ তুলাপাতেৰে মেৰোৱা চেলেউ আছিল। তাৰে গোটাচেৰেক উলিয়াই ললো। চিগাৰেটৰ মোহিনী শক্তি আৰু অখণ্ড প্ৰভাৱৰ কথা মোৰ জনা আছিল; গতিকে, সি যে অসমৰ এচুকৰ অভয়পুৰ মৌজাৰ আবৰ গৰখীয়া ল’ৰাক বৰাব পাৰিব সেই কথাত মোৰ সন্দেহ নাছিল। এটা চেলেউত জুই লগাই লৈ মই দোহোপামান মাৰি সিহঁতৰ ভিতৰৰ বৰমূৰীয়াটোক চেলেউ এটা যাছিলো। বৰলাৰ টোপৰ বৰশীত লাগিল আৰু তাক মোৰ আয়ত্তৰ ভিতৰুৱা কৰোঁতে-নৌকৰোঁতেই বাকী কেউটাই মোৰ ওচৰত চেলেউ-মগনিয়াৰ হৈ হাত পাতিলে। মই তেতিয়াই চেলেউ-কল্পতৰু হৈ পৰি “সবাতে সমান ভাব” প্ৰকাশ কৰি মাগন্তাসকলক চেলেউ-ফল দান কৰিলো।চেলেউ পাই প্ৰসন্ন হৈ ডাঙৰ গৰখীয়া ল’ৰাটোৱে আকৌ মই নোসোধালৈয়ে মাত লগালে-“দেউতা, এইটো কিহৰ টিলা সঁচাকৈয়ে আমি ক’ব নোৱাৰো; আমাৰ গাঁৱৰ আন কোনোৱেও ক’ব নোৱৰে। কিন্তু তাহানি এদিন মোৰ বুড়া ককাই মোক কোৱা মোৰ মনত আছে যে এইটো হেনো কোনোবা বুদ্ধি স্বৰ্গনাৰায়ণ ৰজাৰ দিনৰ মৈদাম। ককা ঢুকাবৰ আজি ছবছৰ হ’ল। তেওঁ জীয়াই থকাহেঁতেনে ইয়াৰ বিষয়ে আৰু কিবা ক’ব পাৰিলেহেঁতেন কিজানি।” ল’ৰাটোৰ কথা শুনি মোৰ মনত ক্ষন্তেকতে নানা ভাব খেলালে। কিন্তু এটাইবোৰ কিবা খেলিমেলি লাগি থকা ভাব, সতকাই সেইবোৰ জুকিয়াই ল’ব পৰা নহয়। সি যি হওক এইটো ভালকৈ বুজিলো যে সেই মৈদামটোৰ বিষয়ে সিহঁতৰ পৰা নাইবা সেই ঠাইৰ আন কোনো লোকৰ পৰা কোনো কথা জানিবৰ উপায় নাই। গতিকে অলপমান পৰ মৈদামটোৰ ওপৰতে বহি থাকি লাহে লাহে তাৰপৰা নামি গুচি আহিলো।মই অভয়পুৰত যি গৃহস্থৰ ঘৰত “গধূলি অতিথি সাক্ষাত্ দামোদৰ” ৰূপে থিতি কৰিছিলো সেই ঘৰৰ ঘৈণীৰ সেইদিনা নেঃ নেঃ ঠেঃ ঠেঃ বিধৰ গা বেয়া হোৱা গতিকে আলহী শুধিবৰ ভাৰ চাউল-সিজোৱাৰ ওপৰত নপৰি লোওৱা পিঠাগুৰিৰ ওপৰত পৰিল। পিঠাগুৰিয়ে সেই সেই বাব পাই গধূলি মোৰ খাবৰ সময়ত এটা বাটিৰ ভিতৰত বহি গপতে ওপন্দি এবাটি হৈ লগত লৈ এটা আঠীয়া কল এখামোচ গুড় আৰু আধাপোৱামান এঁৱা গাখীৰ লৈ মোৰ আগত ঘপহ কৰে ওলালহি। পিঠাগুৰিৰ সৈতে ভালেমান দিনৰ পৰা মোৰ অসম্ভৱ চলি আহিছিল; সৰহ নকও, সেই অসদ্ভাৱ ইমান দূৰ পকি উঠিছিল যে পিঠাগুৰিৰে সৈতে মোৰ মাত-বোল দূৰৰ কথা দেখা সাক্ষাতো একপ্ৰকাৰ বন্ধ হৈছিল গৈ। আজি অযাচিতভাবে অম্লান বদনে সি আহি মোৰ আগত প্ৰকাশ হোৱা দেখি পোনতে যদিও মই তাৰ সেই “বিয়াদপিত” বিৰক্ত হৈ উঠিছিলো, কিন্তু পিছত ভোকৰ পৰামৰ্শ মতে সপৰিবাৰে তাকে মোৰ পেটত ঠাই দিবলৈ বাধ্য হলো। ভোকৰ পৰামৰ্শ নুবুলি ভোকৰ খচখচনি বোলাই উচিত, কিয়নো প্ৰথমে যদিও ভোকে নিজৰ গুমৰ ৰাখি পিঠাগুৰিৰ ওপৰত খং নকৰিবলৈ মোক গহীনভাৱে উপদেশ দিছিল, কিন্তু মই সেই উপদেশ ভালকৈ কাণপাতি নুশুনা যেন দেখি, পিছত সি প্ৰথমে পিন্ধি কথা কোৱা মুখাটো খহাই থৈ বৰং ভয়বিহ্বলতা প্ৰকাশ কৰি খচখচনি লগাই দিলে, আৰু অন্তত মোৰ ওপৰত খৰকৈ ডাবি আৰু টান হুকুম জাৰি কৰিবলৈ ধৰিলে। সঁচা কথা ক’বলৈ গ’লে, ভালেমান দিন বিচ্ছেদৰ মূৰত মিলৰ বাবেই নে কি ক’ব নোৱাৰো, মোৰ জিভাই সেই পিঠাগুৰিৰ সঙ্গ জনিত প্ৰীতি অনুভৱ নকৰি নাথাকিছিল।প্ৰথম ঘুমটিৰ অন্তত সাৰ পালো। মোৰ টেঙাপনী উঠা আৰু বুকুত অলপ খোচা-বিন্ধা কৰা যেন পালো। বুজিলো, যদিও বন্ধুভাৱে পিঠাগুৰি মোৰ অন্তঃপুৰত প্ৰৱেশ কৰিছিল, তথাপি সি, “পূৰ্ব শত্ৰু মনে জানি” মোৰ বুকুত “শৰ হানি” শত্ৰুতাচৰণ কৰিবলৈ পাহৰা নাই। “স্বভাৱো যাদৃশ্যে যস্য ন জহাতি কদাচন” এই পুৰণি শ্লোক মাতি মনৰ ক্ষোভ মিটাই, পাটীতে আকৌ লুটি-বাগৰ দি টলকা মাৰি ল’লো। সেইভাৱে পৰি থাকোঁতেই মোৰ টোপনি আহিল। কিমান পৰৰ মূৰত ক’ব নোৱাৰা তলত লেখা সামাজিকটো দেখিলো—মই গৈ ৰাতিপুৱা দেখা সেই মৈদামটো পালো। তাৰ ওপৰত আগৰ দৰেই বহি থকাৰ পিছত দেখিলো, মৈদামটো শামুক এটা মেল খোৱাদি মেল খালে। তাৰ ভিতৰত কি ভয়ঙ্কৰ দৃশ্য।দুটা হাতীৰ জকা। পাঁচোটা ঘোঁৰাৰ জকা। এমখা মানুহৰ জকা (ল’ৰা আৰু ডাঙৰৰ)। দুটা মানুহৰ জকাই হাতেৰে দুটা আৰিয়া ধৰি আছে; আৰু জ্বলি থকা সেই আৰিয়া দুটাই মৈদামটোৰ ভিতৰখন পোহৰাই থৈছে। দেখিলো তাৰ ভিতৰখন ছালপীৰা, বৰপীৰা, মেৰঢৰা, বঁটা, শৰাই, পিকদানি, লোটা, বাটী, কাঁহী, কলহ, খাবৰ বস্তু, পিন্ধিবৰ কাপোৰ-কানি ইত্যাদিৰে ভৰপূৰ। সেইবোৰ মই চাই থাকোঁতে হঠাত্ দেখিলো, জকাবোৰ, হুচৰি গোৱা মানুহৰ দৰে ঘূৰি ঘূৰি নাচিবলৈ ধৰিলে, অথচ সিহঁতৰ মুখত মাত নাই। সেই অদ্ভূত নাচ দেখি ভয়ত মোৰ মুখখন শুকাই গ’ল, বুকুখন ঢপঢপাবলৈ ধৰিলে, গাৰ নোমবোৰ শিয়ঁৰি উঠিল আৰু হাত-ভৰিবিলাক অৱশ হ’ল। ভাৱনাৰ বৰধেমালিৰ ওৰ পৰাদি অলপমান বেলিৰ পিছত সেই উত্কট নাচৰ ওৰ পৰিল; আৰু দেখিলো, জকাবোৰ ইমান খেলিমেলি লগাই নচাৰ আগেয়ে য’ত যি যেনেভাৱে আছিল, আকৌ তাতে সি ঠিক তেনেভাৱেই ৰ’ল। ক্ষন্তেকৰ পিছতে সেই দৃশ্য পৰিবৰ্তিত হ’ল, দেখিলো জকাবোৰে মানুহ, হাতী, ঘোঁৰাৰ স্বাভাৱিক অৱস্থা পালে; এইবোৰ তেজ-মঙহ আৰু অঙ্গ-প্ৰত্যঙ্গাদিৰে সজীৱ হ’ল। ভোজবাজীৰ নিচিনা ক্ষন্তেকতে পৰিবৰ্তনশীল সেই দৃশ্যবোৰ মই অবাক হৈ চাই আছো, এনেতে এজন বয়সিয়াল মানুহে মোক হাতবাউলি দি মৈদামৰ ভিতৰলৈ মাতিলে। মোৰতো লৰিব-চৰিবৰ শক্তি নাছিল; আৰু থাকিলেও, পৰা পক্ষত যে মৈদামৰ ভিতৰত নোসোমাও সেইটোও নিশ্চয় কৰিছিলো। মই নামি মৈদামৰ ভিতৰলৈ যাবলৈ অনিচ্ছা প্ৰকাশ কৰি মূৰ জোকৰা দেখি সেই মানুহজনেই মৈদামৰ ভিতৰৰ পৰা ওপৰলৈ উঠি আহি মোৰ ওচৰতে বহিল। ভয়ত মই ঠক ঠক কৰে কঁপিবলৈ ধৰিলো। মোৰ শোচনীয় অৱস্থা দেখি দয়াপৰবশ হৈ মৈদামবাসীয়ে মাত লগালে, “বোপাদেউতা! তুমি ইমান ভয় কৰিছা কিয়? ভয়ৰ কোনো কাৰণ নাই। তুমি ভয় কৰি মৈদামৰ ভিতৰলৈ নগলা বুলি বুজি ময়ে তোমাৰ ওচৰলৈ আহিলো। আঃ! বাহিৰত কি নিৰ্মল বতাহ! উশাহ লৈ জীলো যেন লাগিছে। কি বিমল আকাশ! কি সুন্দৰ পৃথিৱী! কত কালৰ মূৰত মই আজি তোমালোকক পালো! হে পৰমেশ্বৰ, তোমাৰ ধন্য সৃষ্টি, ধন্য জগত্ ৰচনা। একালত মইও এইবোৰ ভোগ সুখৰ অধিকাৰী আছিলো। হায়! সূৰ্য্যৰ উত্তপ, চন্দ্ৰৰ পোহৰ, বায়ুৰ নিৰ্মল হিল্লোল একালত মইও অবাধে ভোগ কৰিবলৈ পাইছিলো। এতিয়া মই সেই অধিকাৰৰ পৰা চিৰবঞ্চিত!!! যাওক সেইবোৰ কথা। বোপাদেউ, আমি কোন তুমি জানিবলৈ নিশ্চয় উত্সুক হৈছা, নতুবা এই নিজান ৰাতি তুমি ইয়ালৈ নাহিলাহেঁতেন। আমি কোন, সেই কতা তোমাক কওঁ বুলিহে মই তোমাক মৈদামৰ ভিতৰলৈ মাতিছিলো; তুমি ভয় কৰি নাযাবৰ দেখি ময়েই উঠি তোমাৰ ওচৰলৈ আহিলো।”সি আজি অনেক কালৰ আগৰ কথা- বুঢ়া ৰজা প্ৰতাপ সিংহৰ দিনৰ। প্ৰতাপসিংহক বুদ্ধি স্বৰ্গনাৰায়ণো বুলিছিল। তেওঁৰ তিনিজন কোঁৱৰ আছিল। বৰজন কোঁৱৰৰ নাম চুৰামফা, মাজুজনৰ নাম চুটিয়ানফা আৰু সৰুজনাৰ নাম চাই আছিল। বুঢ়া ৰজা স্বৰ্গনাৰায়ণৰ বৰ নৰিয়া হ’লত, তেওঁৰ সৰুজন কোঁৱৰ চাইয়ে কিছুমান ৰণুৱা মানুহ গোটাই লৈ বাপেক মৰাৰ পিছত সিংহাসন অধিকাৰ কৰিবৰ নিমিত্তে সাজু হ’ল। বৰকোঁৱৰ চুৰামফাই মাজু ভায়েক চুটিয়ানফাক ক’লে যে তেওঁ নিজ নিঃসন্তান; গতিকে, তেওঁৰ পিছত চুটিয়ানফাই যে ৰাজ্য পাব এইটো ধূৰুপ। এইবুলি তেওঁ চুটিয়ানফাক বুজাই প্ৰবোধ দি নিজৰ ফলীয়া কৰি লৈ দুয়ো মিলি যড়যন্ত্ৰকাৰীসকলৰ সৈতে চাইক নগৰৰ পৰা বাজ কৰি খেদাই দিলে। প্ৰতাপসিংহ ঢুকালত ডাঙৰীয়াসকলে চুৰমফাক ৰজা পাতি সেৱা কৰিলে। তাৰ পিছত চাইয়ে যদিও আকৌ যড়যন্ত্ৰ কৰিছিল, কিন্তু অকৃতকাৰ্য হৈ ধৰা পৰি চুৰামফাৰ হাতত প্ৰাণ হেৰুৱালে। চুৰামফা অতি জঘন্য স্বভাৱৰ লোক আছিল। ৰজা হৈয়েই তেওঁ বাপেকৰ কুঁৱৰী মাহীয়েক এজনীক নিজৰ কুঁৱৰী কৰি ল’লে। তাৰ পিছত চুটিয়া জাতৰ তিৰোতা এজনীক, তাইৰ গিৰিয়েকক বিহ খুৱাই মাৰি, নিজৰ কুঁৱৰী কৰিলে। চুটিয়া কুঁৱৰী ৰজাৰ বৰ লাগী হৈ পৰিল। তেওঁ আগৰ গিৰিয়েকৰ ভতিজা ল’ৰা এটা তোলনীয়া পো কৰি ল’লে আৰু ৰজাৰ পিছত ৰাজপাটত বহুৱাবলৈ থিৰ কৰিলে। চুৰামফাই ৰজা হ”বৰ আগেয়ে মাজে ভায়েক চুটিয়ানফাৰ আগত কৰা অঙ্গীকাৰ এইদৰে ভঙ্গ কৰিলে। ইয়াৰ কিছু দিনৰ পিছত ঈশ্বৰৰ ইচ্ছাত সেই তোলনীয়া ল’ৰাটো মৰি থাকিল। তোলনীয়াক বিহ খুৱাই মাৰিলে বুলি চুটিয়ানফাৰ পুতেক এজনৰ গাত বদনাম পৰিলত, সেই কোঁৱৰক প্ৰাণদণ্ডৰ নিমিত্তে চাওদাঙৰ হাতত দিবলৈ ৰজাই চুটিয়ানফাক আদেশ কৰিলে। পুতেকৰ জগৰত (যদিও সেই জগৰত কোনো প্ৰমাণ নাছিল) চুটিয়ানফাৰ ধন-সম্পত্তি কাঢ়ি লৈ ৰাজ ভঁড়াললৈ পঠিওৱা হ’ল। ইয়াৰ লগে লগে চুটিয়ানীৰ ইচ্ছামতে আৰু এটা ৰাজ-আজ্ঞা প্ৰচাৰিত হ’ল যে প্ৰত্যেকজন ডাঙৰীয়াৰ একোটিকৈ ল’ৰা সেই তোলনীয়া ল’ৰাৰ শৱেৰে সৈতে মৈদামনত দিব লাগে, যাতে সেই ল’ৰাবোৰৰ সৈতে তোলনীয়া কোঁৱৰে মৈদামত উমলি থাকিব পাৰে। যেনে আদেশ তেনে কাম হ’ল। চাই পঠিয়াচোন সেই আঠোটি ল’ৰা। পূবফালৰ তিনটি-বৰগোঁহাই, বুঢ়াগোঁহাই আৰু বৰপাত্ৰগোঁহাইৰ ল’ৰা। পশ্চিম ফালৰ তিনটিৰ এটি বৰবৰুৱাৰ, এটি বৰফুকনৰ আৰু এটি নাওবৈচা ফুকনৰ। দুকাষৰে দুটিৰ এটি ডিহিঙীয়া ফুকনৰ, আনটি ভিতৰুৱা ফুকনৰ ল’ৰা। খোৱা বস্তুৰ কাষত বহি থকা সেইটো চাংমাই তোলনীয়াক ভাত-পানী ৰান্ধি খুৱাবলৈ দিয়া হৈছিল। হাতত জোৰ লৈ থকা সেই দুটা আৰিয়া ধৰা, বন কৰিবলৈ দিবলৈ সেই দুটা লিকচৌ, তোলনীয়া উঠি ফুৰিবলৈ সেই দুটা হাতী, সেইকেইটা ঘোঁৰা, সেইখন কেকোৰা দোলা। সেইবোৰ বাটি, কাঁহী, শৰাই, মেৰঢৰা, বৰপীৰা, ছালপীৰা আদি নানান বস্তু দেখিছাই; সেই এটাইবোৰ তোলনীয়া কোঁৱৰৰ ব্যৱহাৰৰ নিমিত্তে দিয়া হৈছিল। মই কোন, মোকো কিয় ইয়াত দিয়া হৈছিল, সেইটোও তোমাক ভাঙি কৈ থওঁ। মই তোলনীয়া কোঁৱৰক লেখা-পঢ়া শিকোৱা অধ্যাপক আছিলো। ল’ৰাটিয়ে মোক বৰ ভাল পাইছিল, সেইদেখি ল’ৰাটিক লেখা-পঢ়া শিকাবলৈ চুটিয়ানীৰ বুধি শুনি ৰজাই মোক মৈদামত দিলে। আহোম ৰজাৰ ন্যায় বিচাৰ, বিবেচনা, ধৰম, ৰীতি আৰু নীতিৰ এই চিনাকী, বোপাদেউ, তোমাক দিলো। এওঁলোকৰ কাৰ্য দেখিলে, এই পৃথিৱীত ঈশ্বৰৰ কিবা হাত আছে যেন মনে নধৰে। এওঁলোকে নিজক স্বৰ্গদেউ অৰ্থাত্ দেৱতা বোলে। এনেবোৰ ব্যৱস্থা যদি স্বৰ্গৰপৰাহে এওঁলোকে নমাই লগত লৈ আহিছিল তেনেহলে তেনেখন স্বৰ্গলৈ যোৱাতকৈ এই ভয়ঙ্কৰ মৈদামৰ দুৰ্ঘোৰ যন্ত্ৰণা সহিও যেন চিৰকাল আমি থাকোঁ। বোপাদেও, এই স্বৰ্গদেওসকলৰ সঁচ এতিয়াও অসমত আছেনে?” মই মূৰ জোকাৰি নাই বুলি উত্তৰ দিলো। মোৰ উত্তৰটো শুনি তেওঁ আকাশৰ ফালে চাই ক’লে “তেনেহলে হে ঈশ্বৰ তুমি আছা। আৰু এই পৃথিৱীত ধৰ্মও আছে।”এনেতে বহুত দূৰৰ পৰা কুকুৰাৰ ডাক শুনলো। কুকুৰাৰ ডাক শুনি তেওঁ জিকাৰ মাৰি উঠি মোক ক’লে-“বোপাদেউ, অদৃষ্টৰ লিখ কোনে খণ্ডাব? মই আৰু বাহিৰত থাকিব নোৱাৰো।” এইবুলি বৰ শোকৰ চকুৱে মোৰ ফালে তেওঁ চাই লাহেকৈ নামি ভিতৰ পালতে, মানুহ, হাতী, ঘোঁৰাবোৰ আকৌ আগৰ নিচিনা জকাবোৰ হ’ল; আৰু সেই জকাবোৰৰ চকুবোৰ জ্বলি তাৰপৰা জুইৰ ফিৰিঙতিৰ নিচিনা ওলাবলৈ ধৰিলে। ক্ষন্তেকতে সেই জকাবোৰে আগৰদৰে পৈশাচিক তাণ্ডৱ নৃত্য কৰিবলৈ ধৰিলে। তাৰ ক্ষন্তেকৰ পিছতে মৈদামটোৰ মুখখন জাপ গৈ আগৰ নিচিনা হ’ল। মই সাৰ পাই দেখিলো, মই মোৰ শোৱাপাটীতে পৰি আছো আৰু বুকুৰ খোচা-বিন্ধা অলপো কমা নাই।


Fuchka: Do you know what Fuchka or panipuri called in English know stunning fact about your favorite snack| ফুচকাক ইংৰাজীত কি বুলি কোৱা হয় আপুনি জানেনে ? ৯৯% লোকে ভুল উত্তৰ দিছে !– News18 assam\nHome » photogallery » lifestyle »Fuchka: ফুচকা বা পানীপুৰিক ইংৰাজীত কি বুলি কোৱা হয় আপুনি জানেনে ? ৯৯% লোকে ভুল উত্তৰ দিছে !\nFuchka: ফুচকা বা পানীপুৰিক ইংৰাজীত কি বুলি কোৱা হয় আপুনি জানেনে ? ৯৯% লোকে ভুল উত্তৰ দিছে !\nFuchka: কিছুমানে ইয়াক বেছি টেঙা ভাল পায় আৰু কিছুমানে ইয়াক বেছি টেঙা বেয়া পায়। আগতে, ইয়াক মুখ্যতঃ তেতেলীৰ পানী বা দৈ ফুচকা আছিল। কিন্তু এতিয়া বজাৰখনে চিকেন ফুচকা, চকলেট ফুচকা, পনীৰ ফুচকা বা আইচক্ৰীম ফুচকা আদি বিক্ৰী কৰিবলৈ লৈছে।\n| May 19, 2022, 17:11 IST\nফুচকা দেখিলে যিকোনো লোকৰ মুখলৈ পানী আহিব পাৰে। আলু টেঙা মচলাৰে মিহলি কৰক। আৰু তেতেলীৰ পানী ইয়াৰ সৈতে খাপ খাই থাকিবলৈ। নামটো শুনিলেই বহুলোকে ফুচকা খাব বিচাৰে। সাংকেতিক ছবি।\nঅৱশ্যে, অঞ্চল অনুসৰি ফুচকাৰ নাম পৃথক হয়। কৰবাত গুপচুপা আছে, কৰবাত গোলগাপ্পা, কৰবাত পানীপুৰী আৰু কৰবাত পানীৰ পটাকে বুলি কোৱা হয়।\nআকৰ্ষণীয় দ্ৰুত স্নেকছৰ এটা নাম আছে, ফুচকা। কিন্তু আপুনি ইয়াক ইংৰাজীত কি বুলি কয়? আপোনালোকৰ বহুতে সেইটো নাজানিব পাৰে। সাংকেতিক ছবি।\nকিছুমানে ইয়াক বেছি টেঙা ভাল পায় আৰু কিছুমানে ইয়াক বেছি টেঙা বেয়া পায়। আগতে, ইয়াক মুখ্যতঃ তেতেলীৰ পানী বা দৈ ফুচকা আছিল। কিন্তু এতিয়া বজাৰখনে চিকেন ফুচকা, চকলেট ফুচকা, পনীৰ ফুচকা বা আইচক্ৰীম ফুচকা আদি বিক্ৰী কৰিবলৈ লৈছে।\nআৰু শেহতীয়াকৈ মিৰিন্দা ফুচকা সামাজিক মাধ্যমত ভাইৰেল হৈ পৰিছে। ইয়াৰ উপৰিও, বিভিন্ন প্ৰকাৰৰ ফুচকা তৈয়াৰ কৰি বহুলোকে আচৰিত হৈছে। সাংকেতিক ছবি।\nফুচকাৱালাৰ দোকান নোখোলাকৈ চুবুৰীয়াৰ চাৰিআলিত ভিৰ জমা হৈছিল। বেছিভাগ লোকে সাধাৰণতে আবেলি খায়। বহুতে ফুচকা খোৱাৰ প্ৰতিযোগিতাত যোগদান কৰিছিল। ধুমুহা, পানী, বৰষুণক উপেক্ষা কৰি, সকলোবোৰ মূৰত ছাতি লৈ চলি থাকে। এনেদৰে, ফুচকাই সেই সময়ৰ পৰা সকলোৰে মনত স্থান লাভ কৰিছে। সাংকেতিক ছবি।\nকিন্তু আপুনি জানেনে এই ফুচকাক ইংৰাজীত কি বুলি কোৱা হয়? বহুতো মানুহে উত্তৰ বিচাৰি আছে। যদিও ই এক প্ৰিয় খাদ্য, বহুলোকে ইয়াক ইংৰাজীত কি বুলি কোৱা হয় নাজানে। দৰাচলতে, ইয়াক জনাৰ কোনো প্ৰয়োজন নাছিল। এইটো এটা পথৰ খাদ্য যি প্ৰায় সকলোতে পোৱা যায়। কিন্তু ফুচকাৰ ইংৰাজী নামটো কি জানিবলৈ কৌতূহল কম নহয়। সাংকেতিক ছবি\nগতিকে আপুনি আজি জনপ্ৰিয় ষ্ট্ৰীট ফুডৰ ইংৰাজী নামটোও জানিব লাগে। ফুচকা ইংৰাজী হৈছে ফ্রায়েড হুইটেন কেক (Fried wheaten cake), ফ্রায়েড পাফ-পেস্ট্রী বলস (Fried puff-pastry balls), ওৱাটাৰী ব্ৰেড (Watery bread) বা ক্ৰিস্প স্পেয়াৰ ইটেন (Crisp sphere eaten)।\nআপুনি এইটো জানিলে এতিয়া আপোনাৰ বন্ধুবৰ্গক সোধক যে তেওঁলোকে সঠিক উত্তৰ দিব পাৰিবনে! সাংকেতিক ছবি।


একেই ৰঙৰ হ’ব গুৱাহাটী মহানগৰীৰ ঘৰ! মুখ্যমন্ত্ৰী সোণোৱালে বিশেষ আহ্বান জনালে মন্ত্ৰী হিমন্ত বিশ্ব শৰ্মাক we-need-to-plan-for-color-combination-in-Guwahati-says-cm-sonowal– News18 Assam\nএকেই ৰঙৰ হ’ব গুৱাহাটী মহানগৰীৰ ঘৰ! মুখ্যমন্ত্ৰী সোণোৱালে বিশেষ আহ্বান জনালে মন্ত্ৰী হিমন্ত বিশ্ব শৰ্মাক\nUpdated:October 22, 2020, 7:46 PM IST\nএকেই ৰঙৰ হৈ পৰিব গুৱাহাটী মহানগৰীৰ সকলো ঘৰ। পিছে এই সিদ্ধান্ত ল’ব গুৱাহাটী মহানগৰীৰ ৰাইজে।\nLast Updated: October 22, 2020, 7:46 PM IST\nএকেই ৰঙৰ হৈ পৰিব গুৱাহাটী মহানগৰীৰ সকলো ঘৰ। পিছে এই সিদ্ধান্ত ল’ব গুৱাহাটী মহানগৰীৰ ৰাইজে। ইয়াৰ বাবে ইতিমধ্যে পৰিকল্পনা কৰিছে ৰাজ্যৰ মুখ্যমন্ত্ৰী সৰ্বানন্দ সোণোৱালে। এই কথা আজি ৰাজহুৱাকৈ জনাই মুখ্যমন্ত্ৰী সৰ্বানন্দ সোণোৱালে।\nবৃহস্পতিবাৰে গণেশগুৰিত দ্বিতীয়খন উৰণীয়া সেঁতু মুকলি কৰা অনুষ্ঠানত মুখ্যমন্ত্ৰী সোণোৱালে কয় যে, ‘মোৰ এটা ইচ্ছা আছে, এই ক্ষেত্ৰত ৰাজ্যৰ লোক নিৰ্মাণ বিভাগে মোক সহায় কৰিব লাগিব। গুৱাহাটী মহানগৰীৰ ঘৰসমূহৰ ৰঙৰ ক্ষেত্ৰত এটা সিদ্ধান্ত ল’ব লাগে। এই ক্ষেত্ৰত আগ ভাগ ল’ব লাগিব গুৱাহাটীৰ প্ৰতিঘৰ লোকে।’\nমুখ্যমন্ত্ৰীগৰাকীয়ে লগতে কয় যে, ‘কিছুমান নগৰত এনে পৰিকল্পনা কৰা হৈছে। ইয়াৰ জৰিয়তে নগৰখনৰ কথা মনত থাকি যায়। অসমলৈ আহিবলগীয়া পৰ্যটকৰ মনতো যাতে গুৱাহাটী মহানগৰী থাকি যাব পাৰে, তাৰ বাবে এটা বিশেষ কালাৰ কম্বিনেশ্যন নিৰ্ধাৰণ কৰিব লাগে। ’\nFirst published: October 22, 2020, 7:46 PM IST


Product Code: ass-khuj-003\nAhimot Jar Hima Neherai (অসীমত যাৰ সীমা নেহেৰায় )#অসীমত যাৰ সীমা নেহেৰায় : (গ্ৰন্থ-সমালোচনা)**********#লেখক পৰিচিতি : অৱসৰপ্ৰাপ্ত স্বাস্থ্য বিষয়া ডাঃ প্ৰনৱ কুমাৰ শৰ্মা এম.ডি. । মেডিকেল কলেজ নামৰ উপন্যাসৰ লেখক শ্ৰী প্ৰনৱ ...\nTags: Ahimot Jar Hima Neherai (অসীমত যাৰ সীমা নেহেৰায় )\n#অসীমত যাৰ সীমা নেহেৰায় : (গ্ৰন্থ-সমালোচনা)\n#লেখক পৰিচিতি : অৱসৰপ্ৰাপ্ত স্বাস্থ্য বিষয়া ডাঃ প্ৰনৱ কুমাৰ শৰ্মা এম.ডি. । মেডিকেল কলেজ নামৰ উপন্যাসৰ লেখক শ্ৰী প্ৰনৱ কুমাৰ শৰ্মাৰ পিতৃ প্ৰয়াত কুমাৰ কিশোৰো আছিল ৭০ দশকত খলকনি সৃষ্টি কৰা উপন্যাসৰ স্ৰজক। মেডিকেল কলেজ নামৰ উপন্যাস আৰু কুমাৰ কিশোৰ দেৱে লেখা উপন্যাস এখন চৰকাৰে নিষিদ্ধকৰণ কৰিছিল এটা সময়ত ।\n#প্ৰকাশক : ডিগবৈ সাহিত্য সেৱা সমিতি । #সম্পাদনা : নিৰুপমা গোস্বামী আৰু\nমণিকা শেনচোৱা মানুহৰ জীৱন ভিত্তিক লেখাবোৰৰ আকৰ্ষণ সুকীয়া আৰু ইয়াৰ পৰাই শিকিব পৰা যায় বহুতো লাগতিয়াল কথা । ইয়াত থকা প্ৰায় সকলো চৰিত্ৰকে জীৱিতই হওক বা মৃতই হওক - সকলোৱে চিনি পাব । চৰিত্ৰবোৰ সঁ‌চা মানুহৰ য'ত বিচাৰি পাব মানুহৰ জীয়া কাহিনী । কেনেধৰণৰ গভীৰ জীৱনবোধ থাকিলে এজন লেখকে এনে কিতাপ লেখিব পাৰে তাক নাজানোঁ কিন্তু এই কিতাপৰ শব্দ-বাক্যই সকলো পঢ়ুৱৈৰ হৃদয়ত সুৰৰ ঝংকাৰ তুলিবলৈ সক্ষম হ'ব বুলি ভাবোঁ । অতি সুন্দৰ আৰু মনোৰম লেখা - সকলো বয়সৰ পঢ়ুৱৈৰ অন্তৰ পৰশি যাব । শব্দ আৰু বাক্যৰ এনে আকৰ্ষণীয় প্ৰয়োগ খুব কম কিতাপত দেখা যায় ; কঠিন শব্দ বা বাক্য এটিও বিচাৰি নাপালোঁ।\nছয়টা খণ্ডত ভাগ কৰা এই কিতাপ খনত পাব :-\n১) অসীমত যাৰ হেৰাল সীমাৰ প্ৰখ্যাত লেখক কাঞ্চন বৰুৱা ছদ্মনামেৰে লেখা ভুৱন মোহন বৰুৱাৰ বিষয়ে ।\n২)স্বনামধন্য ঔপন্যাসিক কুমাৰ কিশোৰৰ বিষয়ে ।\n৩) নিৰোদ চৌধুৰী যাৰ সাক্ষাৎ এটি লভিবলৈ মাহৰ পিছত মাহ অপেক্ষা কৰিছিল ভূপেন হাজৰিকাই ।\n৪) জুবিন গাৰ্গ\n৫) সকলোৰে চিনাকি বহু ডাক্তৰৰ বিষয়ে ।\n৬) লেখক শ্ৰী প্ৰণৱ কুমাৰ শৰ্মাৰ জীৱনৰ আন এক কৰুণ অধ্যায় ।\nHomosyamukto Bardhokyar Akhora(সমস্যামুক্ত বাৰ্ধক্যৰ আখৰা)


‘হিন্দী ভাষাৰ জ্ঞানে এক সুবিধাজনক স্থিতিত ৰাখিব যুৱক-যুৱতীক’- কোনে ক’লে এই কথা\nমেঘালয়ৰ মুখ্যমন্ত্ৰী কনৰাড চাংমাই দেওবাৰে ৰাজ্যখনৰ যুৱসকলক ভাষাৰ বাধা অতিক্ৰম কৰিবলৈ আৰু ভাৰতৰ আন প্ৰান্তত নিযুক্তি লাভ কৰিবলৈ হিন্দী শিকিবলৈ আহ্বান জনাই কয় যে উত্তৰ-পূব ভাৰতৰ বহুতো ৰাজ্যত হিন্দীয়ে প্ৰাপ্য মনোযোগ নাপায়।\nকেন্দ্ৰীয় হিন্দী প্ৰতিষ্ঠানৰ শ্বিলং কেন্দ্ৰৰ এটা নতুন ভৱন উদ্বোধন অনুষ্ঠানত ভাষণ দি চাংমাই হিন্দীত কয়, “উত্তৰ-পূবৰ বহুতো ৰাজ্যত হিন্দীয়ে পৰ্যাপ্ত মনোযোগ নিদিয়ে। যেতিয়ালৈকে আমি ভাষাৰ বাধা অতিক্ৰম কৰিবলৈ সক্ষম নহওঁ, নিযুক্তি এটা সমস্যা হ’ব। হিন্দীয়ে যুৱ সকলক এক সুবিধাজনক স্থিতিত ৰাখিব।”\nতদুপৰি তেওঁ কেন্দ্ৰক সংবিধানৰ অষ্টম অনুসূচীত গাৰো আৰু খাচী ভাষা অন্তৰ্ভুক্ত কৰিবলৈ আহ্বান জনায়। স্থানীয় ভাষাসমূহক অঞ্চলটোৰ লোকসকলৰ পৰিচয় বুলি অভিহিত কৰি তেওঁ স্থানীয় ভাষাৰ সংৰক্ষণৰ বাবে প্ৰযুক্তিৰ ব্যৱহাৰৰ বাবে আহ্বান জনায়।\nঅনুষ্ঠানটোত উপস্থিত থকা শিক্ষা মন্ত্ৰী ধৰ্মেন্দ্ৰ প্ৰধানে টুইটাৰ যোগে চাংমাৰ ভাষণটি প্ৰচাৰ কৰি ভাষণটি শুনিবলৈ আহ্বান জনায়।\nতেওঁ লগতে কয়, “যুৱসকলক কি প্ৰয়োজন? গৌৰৱ? আত্মসন্মান? তাৰ বাবে, এজন অৰ্থনৈতিকভাৱে স্বতন্ত্ৰ হোৱা প্ৰয়োজন।”\nতেওঁ লগতে কয় যে ৰাষ্ট্ৰীয় শিক্ষা নীতি, ২০২০-ত মাতৃভাষা আৰু ভাৰতীয় ভাষাৰ ওপৰত গুৰুত্ব আৰোপ কৰা হৈছে।\nউল্লেখ্য যে কিছুদিন পূৰ্বে উত্তৰ-পূবৰ আন এখন ৰাজ্য মিজোৰামৰ মুখ্যমন্ত্ৰী জ’ৰামথাঙ্গাই গৃহমন্ত্ৰী অমিত শ্বাহলৈ এজন মিজোভাষী লোকক ৰাজ্যৰ মুখ্য সচিব হিচাপে নিযুক্তি দিবলৈ পত্ৰ লিখিছিল।\nতেওঁ উল্লেখ কৰিছিল যে তেওঁৰ ৰাজ্যৰ মন্ত্ৰীসকল তথা জনসাধাৰণে হিন্দী আৰু ইংৰাজী ভাষা নাজানে। সেয়ে ৰাজ্যত এজন মিজোভাষী লোকক মুখ্য সচিব হিচাপে নিযুক্তি দিব লাগে। মিজোৰ কাৰ্যকৰী জ্ঞান অবিহনে ৰাজ্যখনৰ শীৰ্ষ আমোলা দক্ষ নহ’ব বুলি তেওঁ উল্লেখ কৰিছিল।\nএনে সময়তে উত্তৰ-পূবৰ আন এখন ৰাজ্যৰ মুখ্যমন্ত্ৰীয়ে হিন্দী ভাষাৰ প্ৰয়োজনীয়তাৰ বিষয়ে উল্লেখ কৰাটো লক্ষ্যণীয় হৈ পৰিছে।


xukhdukh.com August 04, 2014 goodnews,\n১. আজিৰে পৰা আৰম্ভ হৈছে অসম বিধান সভাৰ বাজেট অধিবেশন। বৃহৎ নদী-বান্ধ, বিদ্যুৎ যোগানত ব্যৰ্থতা, গৃহ বিভাগকে ধৰি বিভিন্ন বিভাগৰ অকমন্যতাৰ বিষয় উত্থাপনত বিৰোধীৰ ভূমিকা হব লক্ষণীয়। বিসম্বাদৰ বাবে পদ হেৰুওৱা মন্ত্ৰী, চৰকাৰলৈ সমৰ্থন প্ৰত্যাহাৰ কৰা বিপিএফ দলে লব লগা ভূমিকাকো লৈ ৰাইজৰ বৃদ্ধি পাইছে আগ্ৰহ। লাষ্টগেটত অৰ্ধ-শতাধিক দল সংগঠনে বিক্ষোভ প্ৰদৰ্শনৰ বাবে কৰিছে আয়োজন।\n২. বিজেপিৰ বিধায়িনী দলৰ নতুন নেতাৰূপে নিৰ্বাচিত হৈছে বিধায়ক যাদৱ চন্দ্ৰ ডেকা। ৰাজ্য সভাৰ নিৰ্বাচনত ভোট নাকচ হোৱাক কেন্দ্ৰ কৰিয়ে প্ৰশান্ত ফুকনত এই দ্বায়িত্বৰ পৰা অপসাৰণ কৰাৰো বাতৰি প্ৰকাশিত হৈছে। ইফালে বিৰোধী দলপতি ৰূপে বছিৰ আহমেদ কাছিমীৰ নাম ঘোষণা কৰা হৈছে।\n৩. নেপালত ভাৰতৰ প্ৰধানমন্ত্ৰীক বিপুল আদৰণি। প্ৰট'কল ভংগ কৰি বিমান বন্দৰতে আদৰিলে নেপালৰ প্ৰধানমন্ত্ৰীয়ে। দুয়ো দেশৰ মাজৰ মিত্ৰতাৰ সম্পৰ্কত নবীকৰণৰ ঘোষণাৰ লগতে নেপাললৈ ১বিলিয়ন মাৰ্কিন ডলাৰৰ ঋণ ঘোষণাৰ বাতৰিয়েও পাইছে সংবাদ শিৰোনামা।\n৪. গুৱাহাটীৰ ৰে'ল ষ্টেচনক ডঃ ভূপেন হাজৰিকাৰ নামত নামাকৰণ কৰিবলৈ দাবী উত্থাপন কৰিলে সদৌ অসম ছাত্ৰ সন্থাই। কেন্দ্ৰীয় ৰে'লমন্ত্ৰীক আছুৰ প্ৰতিনিধিৰ দলে সাক্ষাৎ কৰি পাঁচ দফীয়া দাবী উত্থাপন কৰাৰ লগতে অসমলৈ দ্বৈত ৰে'লপথ বিষয়ত মন্ত্ৰীয়েও সহমত প্ৰকাশ কৰা সুখবৰ।\n৫. বিধায়ক তথা লেখক অঞ্জন দত্তৰ গ্ৰন্থ "সময়ে কোবাই যায়"ৰ দ্বিতীয় খণ্ড কালি গুৱাহাটীৰ হোটেল প্ৰগতি মেনৰত হোৱা এক উন্মোচনী সভাত উন্মোচন কৰিলে ডঃ বীৰেন্দ্ৰ নাথ দত্তই। তেখেতৰ দ্বাৰা সম্পাদিত আলোচনী "মাহেকীয়া অনুভূতি"ৰ ৱেব চাইটো কালিৰ অনুষ্ঠানতে মুকলি কৰা হয়।\n৬. অসমৰ বিশিষ্ট আলোকচিত্ৰ শিল্পী নলিনীকান্ত বৰুৱাক কালি "আলোকৰত্ন" উপাধি প্ৰদান কৰিলে তিনিচুকীয়া ফটোগ্ৰাফিক চ'ছাইটীয়ে। ১৯৭০চনৰ পৰা বিশ্বৰ আলোকচিত্ৰৰ জগতলৈ আগবঢ়োৱা বৰঙণিৰ বাবেই এই উপাধি প্ৰদান কৰা বুলি সংস্থাটোৱে সদৰী কৰিছে।\n৭. কথাশিল্পী ডিম্বেশ্বৰ দয়াল শৰ্মাক কালি ৰাজ্যৰ অন্যতম সাংস্কৃতিক-সংস্কৃতিমূলক অনুষ্ঠান ৰ'দালি সভা, যোৰহাটে মৰণোত্তৰভাৱে আম্ৰকানন কবি আনন্দ চন্দ্ৰ বৰুৱা বঁটা প্ৰদান কৰে। এই বঁটা কথাশিল্পীগৰাকীৰ পত্নী তুণা দেৱীয়ে গ্ৰহণ কৰে।\n৮. আজিৰে পৰা আৰম্ভ হৈছে তেজপুৰ মহাবিদ্যালয়ৰ সোণালী জয়ন্তীৰ বৰ্ষজোৰা কাৰ্যসূচীৰ। আজি উদ্বোধনী অনুষ্ঠান মুকলি কৰিছে গুৱাহাটী বিশ্ববিদ্যালয়ৰ উপাচাৰ্য ডঃ মৃদুল কুমাৰ হাজৰিকাই।\n৯. কালিৰে পৰা গুৱাহাটীৰ প্ৰাগজ্যোতি সাংস্কৃতিক প্ৰকল্পৰ প্ৰেক্ষাগৃহত আৰম্ভ হৈছে চাটাৰ্ড একাউণ্টেণ্টৰ ছাত্ৰ-ছাত্ৰী সকলৰ "দৃষ্টিকোণ-কুৱেষ্ট ফৰ এক্সেলেঞ্চ" শীৰ্ষক ৰাষ্ট্ৰীয় সন্মিলন। কাৰিকৰী আলোচনা সত্ৰ, স্মৃতিগ্ৰন্থ উন্মোচন আদিৰ লগতে সামৰণী অনুষ্ঠানত সাংস্কৃতিক সন্ধিয়াৰো আয়োজন কৰা হৈছে অনুষ্ঠানটোত।\n১০. কমনৱেলথ গেমচত বেডমিণ্টনত স্বৰ্ণপদক জয় কৰিলে পি কাশ্যপে। পুৰুষৰ হকীত অষ্ট্ৰেলিয়াৰ সমুখত পৰাজয় বৰণ কৰি লভিলে ৰূপৰ পদক। কালি ৰাতিলৈ ১৫টা সোণ, ৩০টা ৰূপ আৰু ১৯টা ব্ৰঞ্জৰে ভাৰতে পদকৰ তালিকাত পঞ্চমস্থান লাভ কৰি আছিল।\nBy xukhdukh.com on August 04, 2014


৩০ দিনীয়া প্ৰত্যাহ্বান- সময়ৰ হিচাপ ৰাখক - Jeevan Britta\nPublished March 15, 20218:34 am\nUpdatedFebruary 24, 20211:08 pm\nPosted by BIKASH KALITA on March 15, 2021. Updated: February 24, 20211:08 pm\n30 Day Challenge- Track your time\nএইবাৰৰ প্ৰত্যাহ্বানটো গ্ৰহণ কৰিলে আপুনি নিজৰ সময়বোৰৰ কথা গম পাব, আৰু হেৰোৱা সময়বোৰ বিচাৰি পাব৷ আপুনি যদি নিজৰ বাবে বা কিবা এটা কামৰ বাবে সময় উলিয়াব বিচাৰে, যদি নিজৰ সময়বোৰ ক’ত খৰছ কৰে সেয়া জানিব বিচাৰে, তেতিয়াহ’লে এইবাৰৰ প্ৰত্যাহ্বানটো গ্ৰহণ কৰক৷\nএইবাৰৰ প্ৰত্যাহ্বানটো হ’ল পৰৱর্তী ৩০ দিনৰ বাবে নিজৰ সময়ৰ হিচপা ৰাখক বা সময় ট্ৰেক কৰক৷ দিনটোৰ সময়বোৰ আপুনি কি কৰে, কেনেদৰে পাৰ কৰে, কি কি কাম কৰে সেয়া আপুনি লিখি যাব আৰু এনেদৰে লিখি যোৱা কথাবোৰ সপ্তাহ আৰু মাহৰ শেষত মন কৰিব৷\nএনেদৰে সময় ট্ৰেক কৰিবলৈ আপুনি এপ এটা ব্যৱহাৰ কৰিব পাৰে বা নোটবুক এখন বা এক্সেল ফাইল এটা ব্যৱহাৰ কৰিব পাৰে৷ নিজৰ কম্পিউটাৰত আপুনি এটা এক্সেল শ্বিট খুলি ল’ব পাৰে বা এনে সময় ট্ৰেক কৰা নানা ধৰণৰ এপৰ মাজৰ পৰা এটা এপ ব্যৱহাৰ কৰিব পাৰে৷\nমাত্ৰ ৩০ দিনৰ বাবে ব্যৱহাৰ কৰিলে ই আপোনাৰ সমগ্ৰ চিন্তা, ব্যৱহাৰ, সময় হিচপা আদিক সলনি কৰি পেলাব পাৰে৷ এনে কৰিবলৈ আপোনাক বেছি সময় নালাগে৷ দিনটোত মাত্ৰ ৩ ৰ পৰা ৫ মিনিটৰ ভিতৰত আপুনি এনে কৰিব পাৰিব৷\nযেতিয়া দিনটোৰ ভিতৰত সকলোবোৰ সময়ত কি কৰি কটায় সেয়া আপুনি লিখে আৰু পিছত একেলগে সেয়া চায়, তেতিয়া আপুনি পৰিস্কাৰ ভাৱে দেখা পাব আপোনাৰ সময়বোৰ ক’ত খৰছ হৈ আছে৷ নিজৰ হেৰোৱা বহু সময় এনেদৰে বিচাৰি পাব৷ আৰু বিচাৰি পোৱা এই সময়বোৰ আপুনি যেনেকৈ ইচ্ছা কৰে তেনেকৈ ব্যৱহাৰ কৰিব পাৰিব৷\nধৰি লওক এসপ্তাহ এনেদৰে সময় ট্ৰেক কৰাৰ পিছত আপুনি দেখিলে যে আপোনাৰ বহু সময় এনেয়ে বহি চচিয়েল মিডিয়াত চাই থাকোতে খৰছ হয়৷ ইফালে আপুনি নিজৰ কিবা এটা কাম আৰম্ভ কৰিম বুলি সদায় ভাবে কিন্তু সেয়া কৰাহে নহয়৷ এতিয়া যদি আপুনি দিনটোত ভালদৰে মন কৰে তেতিয়া হয়তো আপুনি ১ ঘন্টাৰ পৰা ৩ ঘন্টা সময় চচিয়েল মিডিয়াতে খৰছ কৰে যৰ পৰা আপোনাৰ একো লাভ কিন্তু হোৱা নাই৷ বৰঞ্চ চচিয়েল মিডিয়াত আনৰ পষ্টবোৰ দেখি আপোনাৰ মনটো বেয়াহে লাগে৷ আৰু চচিয়েল মিডিয়া চাবলৈ এৰাৰ এঘন্টামান পিছলৈকে একো কৰিবলৈ মন নাযায়৷ এয়া যেতিয়া আপুনি নিজৰ চকুৰ আগত ডেটা হিচাপে দেখা পাব, তেতিয়া আপুনি এই অভ্যাসটো সলনি কৰিব পাৰে যাৰ ফলত, এমাহত আপুনি ৩০ ৰ পৰা ৯০ ঘন্টা এক্সট্ৰা সময় পাব যি সময় আগতে নাছিল৷ এই সময়ছোৱাত আপুনি ইচ্ছা কৰিলে ইমানদিনৰ পৰা কৰিবলৈ বিচাৰি থকা কামবোৰ কৰা আৰম্ভ কৰিব পাৰে৷\nকোনোবাই পঢ়ি ভাল পায় কিন্তু পঢ়িবলৈ সময় বিচাৰি পোৱা নাই৷ এনে কৰিলে প্ৰতিদিনে আপুনি ৩০ মিনিটৰ পৰা ১ ঘন্টা সময় নিজৰ বাবে উলিয়াব পাৰিব যি সময়ত আপুনি পঢ়িব পাৰিব৷\nএনেদৰে সময় ট্ৰেক কৰিলে হয়তো আপুনি দেখিব যে আপুনি অফিচলে যাওতে বা আন কাম কৰোত গাড়ীখনত বহু সময় কটায়৷ যেতিয়া আপুনি দেখিব যে এনে বহু ঘন্টা এমাহত আপুনি এনেয়ে নষ্ট কৰি আছে, তেতিয়া আপুনি এই সময়খিনিত আন কিছুমান আপোনাৰ নিজৰ বাবে ভাল কাম কৰিব পাৰিব৷ যেনে আপুনি পডকাষ্ট শুনা আৰম্ভ কৰিব পাৰে যিবোৰে আপোনাক নিজৰ পচন্দ অনুসৰি এটা ক্ষেত্ৰত নানা ধৰণৰ কথা জানিব দিব বা শিকাব পাৰিব৷ বা আপুনি অডিও বুক শুনিব পাৰিব৷ বা গান শুনিব পাৰিব৷ অডিও বুক শুনা আৰু গান শুনা দুয়োটাৰে লাভ আপুনি কিন্তু পাব৷\nআপুনি যেতিয়া নিজৰ সময়বোৰ ট্ৰেক কৰিব বা সেইবোৰ কেনেকৈ খৰছ কৰে সেয়া মন কৰিব, তেতিয়া আপুনি সময়ৰ বিষয়ে কেনেদৰে চিন্তা কৰে সেয়া সলনি হ’ব৷ আপুনি আগতে সময় নাই বুলি বহু কাম কৰা নাছিল৷ কিন্তু এতিয়া আপুনি দেখিব যে ইমান সময় নাই বুলি ভবাৰ পিছতো আপোনাৰ হাতত কিন্তু বহু সময় আছিল, মাত্ৰ সেইবোৰ আছিল বুলি আপুনি জনা নাছিল, দেখা নাছিল৷\nআপুনি যদি মাক বা দেউতাক আৰু আগতে নিজৰ কামৰ বাবে আপুনি নিজৰৰ সন্তানক সময় দিব পৰা নাছিল, এতিয়া এই সময় ট্ৰেক কৰা কামটোৱে আপোনাক সহায় কৰিব এনে সময় বিচাৰি পোৱাত যিবোৰ আপুনি সন্তানৰ লগত কটাবলৈ ব্যৱহাৰ কৰিব পাৰে৷ তেতিয়া সন্তানক সময় নিদিয়া বুলি আপোনাৰ মনত থকা দোষী দোষী ভাৱ নোহোৱা হ’ব৷\nআজিৰ পৰা এই কামটো কৰা আৰম্ভ কৰো আহক৷ প্ৰতিদিনে নিজৰ সময়বোৰ এনেদৰে কেনেকৈ পাৰ কৰো সেয়া চাও আহক৷ ই যে অকল আজিয়েই আপোনাক সহায় কৰিব তেনে নহয়৷ ই প্ৰডাক্টিভ হ’বলৈ আৰু জীৱনটোত কৰিব বিচৰা কামবোৰ কৰিবলৈ সময় উলিয়াবলৈ আপোনাক সহায় কৰিব৷\nআপুনি এই চেলেঞ্জটো ল’বলৈ সাজুনে? এই চেলেঞ্জটোৱে আপোনাৰ জীৱনৰ দিনবোৰ আগতকৈ ভাল কৰি তুলিব, আকৰ্ষণীয় কৰি তুলিব৷ মাত্ৰ আজি আৰম্ভ কৰিলে ৩০ দিনলৈ এয়া কৰি থাকিব৷\n৩০ দিনীয়া প্ৰত্যাহ্বান- সময় হিচাপ ৰাখক\n৩০ দিনীয়া প্ৰত্যাহ্বান -সূর্য নমস্কাৰ\nPrevious Post বিকাশক সোধক ৫৭ | Ask Bikash 57\nNext Postকেনেদৰে ভালদৰে নিজৰ যত্ন ল’ব পাৰি


एक साल में बाइबल - ইণ্ডিয়ান ৰিভাইচ ভাৰচন - अगस्त 25\n1. তুমি জানো বৰশীৰে লিবিয়াথন জন্তুক তুলিব পাৰা? বা ৰচিৰে তাৰ জিভা বান্ধিব পাৰা?\n2. তুমি তাৰ নাকত নাকী লগাব পাৰা নে? বা বৰশীৰে তাৰ কেৱাৰি বিন্ধাব পাৰা নে?\n3. সি জানো তোমাৰ আগত বৰকৈ কাবৌ কাকুতি কৰিব? বা তোমাক জানো কোমল কথা ক’ব?\n4. তুমি তাক চিৰকাললৈকে তোমাৰ দাস কৰি ল’বৰ কাৰণে, সি তোমাৰ লগত কোনো চুক্তি কৰিব নে?\n5. চৰাই এটিৰ লগত ওমলাৰ দৰে তুমি তাৰ লগতো উমলিবা নে? বা তোমাৰ দাসীবোৰৰ বাবে তুমি তাক বান্ধি ৰাখিবা নে?\n6. মাছমৰীয়াহঁতে তাক বেচা-কিনা কৰিব নে? সিহঁতে মুদৈবিলাকৰ মাজত তাক জানো ভাগ বাঁটি দিব?\n7. তুমি জানো তাৰ ছাল শেলেৰে, বা তাৰ মূৰ মাছ খোচা কোলেৰে জানো পুৰ কৰিব পাৰিবা?\n8. তাৰ গাত হাত দি চাবাচোন; হাত দিলে, সেই যুঁজক সুঁৱৰি আকৌ তেনে নকৰিবা।\n9. চোৱা, তাক ধৰিবলৈ আশা কৰা বৃথা? তাক দেখিলেই মানুহ পৰি নাযাব নে?\n10. এনে হিংস্র লিবিয়াথনক জোকাব পৰা সাহিয়াল কোনো নাই; তেনেহলে মোৰ আগত থিয় হ’ব পৰা কোন আছে?\n11. আগেয়ে কোনে মোক কিবা দিছিল, যাৰবাবে মই যে কিবা ওভতাই দিম? আকাশ-মণ্ডলৰ তলত থকা সকলো মোৰেই।\n12. মই লিবিথিয়ানৰ ভৰিৰ বিষয়ে নকোৱাকৈ মনে মনে নাথাকোঁ, নাইবা তাৰ মহাবল আৰু গাৰ সুন্দৰ গঠনৰ বিষয়ে মই নোকোৱাকৈ নাথাকোঁ।\n13. তাৰ ওপৰৰ আচ্ছাদন কোনে গুচাব পাৰে? কোনে তাৰ শক্তিশালী বৰ্মৰ মাজলৈ কোনে সোমাব পাৰে?\n14. তাৰ মুখৰ দুৱাৰ দুখলপা কোনে মেলিব পাৰে? তাৰ দাঁতৰ চাৰিওফালে ভয় থাকে।\n15. তাৰ পিঠিভাগ ঢালৰ শাৰীৰে গঢ়া; সেইবোৰ মোহৰ মৰাৰ দৰে দৃঢ়ৰূপে লগোৱা আছে।\n16. সেইবোৰ এটাৰ লগত আনটো এনেদৰে লগলাগি আছে, তাৰ ভিতৰলৈ বায়ুও সোমাব নোৱাৰে।\n17. সেইবোৰ ইটোৱে সিটোৰ লগত সংযুক্ত; একেলগে সংলগ্ন, সেইবোৰক পৃথক কৰিব নোৱাৰি।\n18. তাৰ হাঁচিয়ে দীপ্তি প্ৰকাশ কৰে; তাৰ চকু অৰুণৰ পিৰঠিৰ নিচিনা।\n19. তাৰ মুখৰ পৰা জ্বলি থকা জোঁৰ বাহিৰ হয়; জুইৰ ফিৰিঙটি ওলায়।\n20. উতলি থকা কেটলিৰ পৰা গৰম ভাপ ওলোৱাৰ দৰে, তাৰ নাকৰ পৰা ধোঁৱা ওলাই।\n21. তাৰ নিশ্বাসে এঙাৰ জ্বলায়, তাৰ মুখৰ পৰা অগ্নি শিখা বাহিৰ হয়।\n22. তাৰ ডিঙিত বল থাকে, আৰু ত্ৰাসে তাৰ আগত নাচি থাকে।\n23. তাৰ গাৰ ওলমি থকা ভাগ ডাঠকৈ লগা, সেয়ে তাৰ গাত আট খাই ধৰা, লৰাব নোৱাৰি।\n24. তাৰ কলিজা শিলৰ নিচিনা টান, (সি ভয়হীন); এনে কি, জাত শিলৰ তল চলাৰ নিচিনা টান।\n25. যেতিয়া সি নিজে থিয় হয়, তেতিয়া বলৱানসকলেও ভয় পায়, আৰু ত্ৰাসৰ কাৰণে বিতত হয়।\n26. যদি কোনোবাই তৰোৱালেৰে তাক আঘাত কৰে, তেতিয়াও তাৰ একো নহব, বা তালৈ যাঠী, কাঁড়, বা শেল মাৰিলে সকলো মিছা হব।\n27. সি লোহাক খেৰৰ নিচিনা দেখে, আৰু পিতলক পচা কাঠ যেন জ্ঞান কৰে।\n28. ধনুৰ কাঁড়ে তাক খেদাব নোৱাৰে; ফিঙ্গাৰ শিলবোৰো তাৰ আগত তুঁহৰ দৰেহে হয়।\n29. সি গদাক ঘুলা যেন মানে, আৰু সশব্দে ঘূৰি ঘূৰি অহা বৰছাৰ শব্দত সি হাঁহে,\n30. তাৰ তল ভাগ ঘেৰ থকা খোলাৰ নিচিনা; সি বোকাৰ ওপৰেদি যাওঁতে মৰণা মৰা যন্ত্ৰ যেন হয়।\n31. সি অগাধ জলক, উতলোৱা কেৰাহিৰ পানী যেন কৰে, আৰু সমুদ্ৰক সুগন্ধি তেল যেন কৰে।\n32. সি নিজৰ পাছফালে থকা বাট চিকমিকীয়া কৰে, আৰু অগাধ জলক তাৰ পকাচুলীয়া যেন বোধ হয়।\n33. ভয়হীন ৰূপে স্ৰজন কৰা, তাৰ তুল্য কোনো জন্তুৱেই পৃথিবীত নাই।\n34. সি সকলো উচ্চ পদাৰ্থলৈ চাই থাকে; সি সকলো অহংকাৰী প্ৰাণীৰ ওপৰত ৰজা।\n1. তেতিয়া ইয়োবে যিহোৱাক উত্তৰ দি ক’লে,\n2. “মই জানো যে, তুমি সকলো কৰিব পাৰা; কোনো সঙ্কল্প তোমাৰ অসাধ্য নহয়।\n3. তুমি মোক কোৱা, ‘কোনে বিনা জ্ঞানেৰে ঈশ্বৰৰ মন্ত্ৰণা গুপ্ত ৰাখিব পাৰে? সেইদৰে মই নুবুজা, মই নজনা, মোৰ বোধৰ অগম্য অতি আচৰিত কথা মই ক’লোঁ।\n4. মিনতি কৰোঁ; শুনা, মই কথা কওঁ, মই তোমাক সোধোঁ, তুমি মোক কোৱা।\n5. পূৰ্বেত তোমাৰ বিষয়ে মই কাণেৰেহে শুনিছিলো, কিন্তু এতিয়া নিজ চকুৰে তোমাক দেখিলোঁ।\n6. এই হেতুকে মই নিজকে ঘিণাইছোঁ, ধুলি আৰু ছাঁইত বহি মই খেদ কৰিছোঁ।”\n7. যিহোৱাই ইয়োবক কথা কোৱাৰ পাছত, তেওঁ তৈমনীয়া ইলীফজক ক’লে, “তোমালৈ আৰু তোমাৰ দুজন বন্ধুলৈ মোৰ ক্ৰোধ প্ৰজ্বলিত হৈছে; কাৰণ মোৰ দাস ইয়োবে কোৱাৰ দৰে তোমালোকে মোৰ বিষয়ে যথাৰ্থ কথা কোৱা নাই।\n8. এই হেতুকে তোমালোকে সাতোটা ভতৰা, আৰু সাঁতোটা মতা মেৰ-ছাগ লৈ, মোৰ দাস ইয়োবৰ ওচৰলৈ গৈ নিজৰ বাবে হোমবলি উৎসৰ্গ কৰা; তাতে মোৰ দাস ইয়োবে তোমালোকৰ কাৰণে প্ৰাৰ্থনা কৰিব। কাৰণ তোমালোকৰ অজ্ঞানতাৰ দৰে মই যাতে তোমালোকক প্ৰতিফল নিদিয়াকৈ থাকিব পাৰিম, তাৰবাবে তেওঁকহে গ্ৰহণ কৰিম; কিয়নো তোমালোকে মোৰ দাস ইয়োবে কোৱাৰ দৰে মোৰ বিষয়ে যথাৰ্থ কথা কোৱা নাই।”\n9. তেতিয়া তৈমনীয়া ইলীফজ, চুহীয়া বিল্দাদদ, আৰু নামাথীয়া চোফৰ গ’ল আৰু যিহোৱাই তেওঁলোকক আজ্ঞা দিয়াৰ দৰে তেওঁলোকে যেতিয়া কৰিলে; তেতিয়া যিহোৱাই ইয়োবক গ্ৰহণ কৰিলে।\n10. যেতিয়া ইয়োবে তেওঁৰ বন্ধুসকলৰ বাবে প্ৰাৰ্থনা কৰিলে, তেতিয়া যিহোৱাই তেওঁৰ দুৰ্দশাৰ পৰিৱৰ্ত্তন কৰিলে, আৰু যিহোৱাই ইয়োবক আগতকৈ দুগুণ সম্পত্তি দিলে।\n11. পাছত তেওঁৰ ভায়েক-ককায়েক আৰু বায়েক-ভনীয়েকসকল, আৰু তেওঁ আগৰ চিনাকি লোকসকল ইয়োবৰ ওচৰলৈ আহি তেওঁৰ ঘৰত তেওঁৰেই সৈতে ভোজন কৰিলে, আৰু তেওঁৰ বাবে দুখ প্ৰকাশ কৰিলে, আৰু যিহোৱাই তেওঁলৈ ঘটোৱা সকলো আপদৰ বিষয়ে তেওঁক শান্ত্বনা দিলে, আৰু প্ৰতিজনে তেওঁক এডোখৰ এডোখৰ ৰূপ, আৰু একোটা সোণৰ আঙুঠি দিলে।\n12. এইদৰে যিহোৱাই ইয়োবৰ প্ৰথম অৱস্থাতকৈ শেষ অৱস্থা অধিক আশীৰ্ব্বাদযুক্ত কৰিলে; তাতে তেওঁৰ চৈধ্যহাজাৰ মেৰ-ছাগ আৰু ছাগলী, ছয় হাজাৰ উট, এক হাজাৰ হাল বলধ, আৰু এক হাজাৰ গাধী হ’ল।\n13. তেওঁৰ সাতোটা পুতেক, আৰু তিনি জনী জীয়েকো হ’ল।\n14. তেওঁৰ বৰ জনীৰ নাম যিমীমা, দ্বিতীয় জনীৰ নাম কচীয়া, আৰু তৃতীয় জনীৰ নাম কেৰণ-হপ্পূক ৰাখিলে।\n15. ইয়োবৰ জীয়েক কেইজনীৰ নিচিনা সুন্দৰী যুৱতী গোটেই দেশত পোৱা নগ’ল, আৰু বাপেকে তেওঁলোকৰ ভায়েক-ককায়েকসকলৰ লগত তেওঁলোককো উত্তৰাধিকাৰ দিলে।\n16. ইয়াৰ পাছত ইয়োবে এশ চল্লিশ বছৰ জীয়াই থাকি নিজৰ পো-নাতি আদি চাৰি পুৰুষলৈকে দেখিলে।\n17. এইদৰে ইয়োবে বৃদ্ধ হৈ সম্পূৰ্ণ আয়ুস পাই প্ৰাণ ত্যাগ কৰিলে।\n5. যি জনে গোপনে চুবুৰীয়াৰ অপবাদ চৰ্চ্চে, তেওঁক মই উচ্ছন্ন কৰিম; গর্বিত দৃষ্টি আৰু অহংকাৰী মনৰ লোকক মই সহ্য নকৰিম।\n6. দেশৰ বিশ্বাসী লোকসকলৰ ওপৰত মোৰ কৃপা দৃষ্টি থাকিব; তেওঁলোকে মোৰ সৈতে বাস কৰিব। যিজন সিদ্ধ পথত চলে, তেওঁ মোৰ পৰিচাৰক হ’ব।\n7. ছলনাকাৰীবোৰ মোৰ গৃহৰ ভিতৰত বাস কৰিব নোৱাৰিব; মিথ্যাবাদীবোৰ মোৰ চকুৰ আগত থিৰে থাকিব নোৱাৰিব।\n8. প্রতি ৰাতিপুৱাতে সকলো দুষ্ট লোকক মই বিনষ্ট কৰিম; যিহোৱাৰ নগৰৰ পৰা সকলো অধর্মচাৰীকে উচ্ছন্ন কৰিম।\n31. যেতিয়া দ্ৰাক্ষাৰস ৰঙা হৈ থাকে, পাত্ৰত দগমগায়, আৰু সহজে পেটলৈ যায়, তেতিয়া তালৈ দৃষ্টি নকৰিবা।\n32. শেষতে সেয়ে সাপৰ নিচিনাকৈ কামুৰিব, আৰু বিষাক্ত সাপৰ দৰে ইয়াৰ দংশন।\n33. তোমাৰ চকুৱে আচৰিত বস্তু দেখিব, আৰু তোমাৰ হৃদয়ে মন্দ কথা কব;\n34. প্রচণ্ড সমুদ্ৰৰ ওপৰত শোৱা জনৰ দৰে, বা জাহাজৰ মাজস্থলৰ ওপৰত শোৱা লোকৰ দৰে হবা;\n35. তুমি কবা, “তেওঁলোকে মোক মাৰিলে!” কিন্তু মই আঘাত পোৱা নাই, তেওঁলোকে মোক প্ৰহাৰ কৰিলে, কিন্তু মই অনুভব কৰা নাই। মই যেতিয়া সাৰ পাম? তেতিয়া মই পুনৰ দ্রাক্ষাৰস পান কৰিম।”\n১ কৰিন্থীয়া 7:1-19\n1. এতিয়া আপোনালোকে মোলৈ যি বিষয়ে লিখিছিল, সেই বিষয়ে উত্তৰ দিওঁ; এজন পুৰুষে বিয়া নকৰাই ভাল;\n2. কিন্তু নানান ব্যভিচাৰ কার্যত পৰীক্ষিত নহ’বলৈ প্ৰতিজন পুৰুষৰ নিজা ভাৰ্যা হওক আৰু প্ৰতি গৰাকী মহিলাৰ নিজা স্বামী হওক।\n3. শৰীৰৰ অধিকাৰ হিচাপে স্বামীয়ে ভাৰ্যাক আৰু সেইদৰে ভাৰ্য্যায়ো স্বামীক তেওঁৰ পাবলগীয়া দিয়ক।\n4. ভাৰ্য্যাৰ নিজৰ শৰীৰৰ ওপৰত কোনো ক্ষমতা নাই, স্বামীৰহে আছে; সেইদৰে স্বামীৰো নিজ শৰীৰৰ ওপৰত কোনো ক্ষমতা নাই, ভাৰ্যাৰহে আছে।\n5. আপোনালোকে ইজনে সিজনক শৰীৰৰ মিলনত বঞ্চিত নকৰিব; কেৱল প্ৰাৰ্থনা কৰাৰ বাবে দুয়োৱে এক পৰামৰ্শ হৈ অলপ সময়ৰ কাৰণে পৃথকে থাকিব পাৰে; পাছত পুনৰ একেলগে মিলিত হ’ব, যাতে ইন্দ্রিয়ৰ আত্মসংযমৰ অভাৱত চয়তানে আপোনালোকক পৰীক্ষাত নেপেলায়।\n6. মই এই সকলো কথা আপোনালোকক আজ্ঞাৰ দিয়াৰ দৰে যে কৈছোঁ, এনে নহয়; কিন্তু অনুমতিহে মাথোন দিছোঁ।\n7. মোৰ ইচ্ছা, সকলোৱেই যেন মোৰ নিচিনা হয়। কিন্তু প্রত্যেকে ঈশ্বৰৰ পৰা ভিন্ন ভিন্ন বৰ দান পাইছে, এজনে এক প্ৰকাৰে, আন জনে আন প্ৰকাৰে।\n8. অবিবাহিত আৰু বিধৱা সকলক মই কওঁ, তেওঁলোকে মোৰ নিচিনাকৈ যদি থাকিব পাৰে, তেনেহলে ভাল।\n9. কিন্তু ইন্দ্ৰিয়-দমন কৰিব নোৱাৰিলে, বিয়া হোৱা উচিত; কিয়নো কামাগ্নিত জ্বলাতকৈ বিয়া কৰোঁৱাই ভাল।\n10. এতিয়া বিবাহিত লোক সকলক মই এই আজ্ঞা দিওঁ - অৱশ্যে মই নহয়, এই আজ্ঞা প্ৰভুৰেই, “কোনো ভাৰ্যাই যেন স্বামীক পৰিত্যাগ নকৰে।”\n11. কিন্তু যদি তেওঁ স্বামীক এৰি গুছি যায়, তেনেহলে তেওঁ বিয়া নকৰাকৈ থকা উচিত অথবা তেওঁ যেন স্বামীৰ সৈতে মিলন হওক; — আৰু “স্বামীয়েও নিজ ভাৰ্যাক পৰিত্যাগ নকৰক”।\n12. এতিয়া আন সকলোলৈকে অৱশ্যে প্ৰভুৱে নহয়, কিন্তু মইহে কওঁ, যদি কোনো ভাইৰ খ্ৰীষ্টত বিশ্বাস নকৰা ভাৰ্যা থাকে আৰু তেওঁ যদি স্বামীৰ সৈতে থাকিবলৈ সন্মত হয়, তেনেহলে স্বামীয়ে তেওঁক পৰিত্যাগ নকৰক।\n13. আকৌ কোনো মহিলাৰ যদি অবিশ্বাসী স্বামী থাকে আৰু সেই স্বামী যদি তেওঁৰ সৈতে থাকিবলৈ সন্মত হয়, তেনেহলে তেওঁ যেন সেই স্বামীক পৰিত্যাগ নকৰে।\n14. কিয়নো বিশ্বাসী ভার্যাৰ যোগেদিয়ে সেই অবিশ্বাসী স্বামীয়ে আৰু বিশ্বাসী স্বামীৰ যোগেদিয়ে সেই বিশ্বাস নকৰা ভাৰ্যাই পবিত্রতা লাভ কৰে; এনে নহ’লে, আপোনালোকৰ সন্তানবোৰ অশুচি হ’লহেঁতেন; কিন্তু এতিয়া সিহঁত পবিত্ৰ সন্তান।\n15. তথাপি অবিশ্বাসী সঙ্গীজনে বিশ্বাসীজনক যদি এৰি গুছি যায়, তেনেহলে তেওঁ যাওঁক। এনে কথাত ভাই বা ভনী গৰাকী তেওঁলোকৰ প্রতিজ্ঞাৰ বাধ্য-বাধকতাৰ কাৰণে দাসত্বত নাথাকিব। ঈশ্বৰে আমাক শান্তিৰে থাকিবৰ কাৰণে আমন্ত্ৰণ কৰিছে।\n16. হে বিশ্বাসী ভার্যা, তোমাৰ স্বামীক তুমি পৰিত্ৰাণ কৰাব পাৰিবা নে, সেই কথা তুমি কেনেকৈ জানা? হে বিশ্বাসী স্বামী, তোমাৰ ভার্যাক তুমিও পৰিত্ৰাণ কৰাব পাৰিবা নে, সেই কথা তুমি কেনেকৈ জানা?\n17. প্ৰভুৱে যাক যেনে দায়িত্ব দিছে আৰু ঈশ্বৰে যাক যিহলৈ আমন্ত্ৰণ কৰিছে, প্রতিজনে সেই অনুসাৰেই জীৱন-যাপন কৰক। সকলো মণ্ডলীতে মই এই নিয়ম কৰিছোঁ।\n18. কোনোবা চুন্নৎ হোৱা অৱস্থাত আমন্ত্ৰিত হৈছে নেকি? তেওঁ চুন্নৎ হোৱাতে থাকক; কোনোবা চুন্নৎ নোহোৱা অৱস্থাত আমন্ত্ৰিত হৈছে নেকি? তেওঁৰ চুন্নৎ হোৱাৰ প্রয়োজন নাই।\n19. চুন্নৎ হওক বা নহওক, সেইটো গুৰুত্বপূর্ণ বিষয় নহয়, কিন্তু ঈশ্বৰৰ আজ্ঞা পালন কৰাই হ’ল সাৰ কথা।


ঘৰ ( তিলক ৰয় ) - বৌদ্ধিক বিচাৰ\nচ’ৰাঘৰ / কথাশিল্প / ঘৰ ( তিলক ৰয় )\nঘৰ ( তিলক ৰয় )\nডিচেম্বৰ 5, 2017\tকথাশিল্প, কবিতা মন্তব্য কৰক 244 দৰ্শন\n( ঘৰহীন মানুহবোৰৰ হাতত)\nআকাশখন আমাৰ মূৰৰ ওপৰত\nএনেকৈ বৰষে যেন\nবুকু ফুটা কৰি চিৰাচিৰ কৰি দিব\nকিদৰে ভালপাওঁ আমি তৰাখচিত আকাশ\nঅথবা কিদৰে ভালপাওঁ\nভালপোৱাৰ বহল পৃথিৱীখন\nওৰেতো ৰাতি উদং পথাৰৰ মাজত\nথৰ্ থৰ্ কৈ কঁপি থকা প্ৰাণটোৰে\nমানুহৰ পৃথাৱীখন ভালপোৱা কিমান কঠিন\nকোনে বুজিব !\nমাকজনীয়ে যেতিয়া সিজোঁৱা কঁচুৰে\nপোনাটিৰ ভোক গুচায়\nআমি হিংস্ৰ হৈ যাও জানা\nআৰু মৌন ইশ্বৰৰ বাবে\nথোপ খায় অজস্ৰ ঘৃণা\nপোনাটিৰ সপোনটি মোৰ\nনদীয়ে ভাঙে এবাৰ\nবুলদ’জাৰে আকৌ এবাৰ !\nজীৱনটো তেনেকৈয়ে ওলমি আছে আমাৰ !\nদেশ আৰু বিদেশৰ সীমাবোৰ\nভাঙি দিব পৰা হ’লে\nহেঁপাহৰ ঘৰখন ভালপোৱাৰ দৰে !\nটেগঘৰ চৰাইবোৰ ভালপোৱা\nপূৰ্বৱৰ্তী লেখা বেণু মিশ্ৰ : কিছু স্মৃতিকথা, কিছু ছবিৰ কথা ( নীলমণি ফুকন )\nপৰৱৰ্তী লেখা সংহতিৰ বাটকটীয়া হেমাঙ্গ বিশ্বাসৰ অসমপ্ৰীতিৰ চানেকি ( নলিনীধৰ ভট্টাচাৰ্য )


ভাৰতত আনন্দৰ লহৰ, ইতিহাস ৰচিলে উত্তৰ-পূৰ্বাঞ্চলৰ মীৰাবাই চানুৱে – Pratham Khabar\nঘৰ/খেল/ভাৰতত আনন্দৰ লহৰ, ইতিহাস ৰচিলে উত্তৰ-পূৰ্বাঞ্চলৰ মীৰাবাই চানুৱে\nমীৰাবাই চানুৱে ভাৰোত্তোলনৰ ৪৯ কি.গ্ৰা. শাখাত ৰূপৰ পদক জিনি গৌৰৱ কঢ়িয়ালে ভাৰতলৈ\nIndia's Mirabai Chanu wins women's 49 kg category weightlifting at Olympics, 2020 in Tokyo\nমীৰাবাই চানুক লৈ গৰ্বিত ভাৰতীয়। টকিঅ’ অলিম্পিকত পদক জয়ৰে ইতিহাস ৰচিলে উত্তৰ-পূবৰ জীয়ৰী মীৰাবাই চানুৱে। মীৰাবাই চানুৱে ভাৰোত্তোলনৰ ৪৯ কি.গ্ৰা. শাখাত ৰূপৰ পদক জিনি গৌৰৱ কঢ়িয়ালে ভাৰতলৈ।\nপ্ৰথমবাৰৰ বাবে অলিম্পিকৰ প্ৰথম দিনটোতে পদক জয়ৰ সোৱাদ পালে দেশবাসীয়ে। টকিঅ’ অলিম্পিকৰ প্ৰথম দিনটোতে মণিপুৰৰ জীয়ৰী চাইখম মীৰাবাইৰ সফলতাত আৱেগিক পূৰ্বাঞ্চলবাসী। ভাৰোত্তোলনত ৰূপৰ পদক জয় কৰা প্ৰথমগৰাকী খেলুৱৈ হিচাপে পৰিগণিত মীৰাবাই চানু। চানুৱে ক্লিন এণ্ড জাৰ্কত ১১৫ কি.গ্ৰা. আৰু স্নেচত ৮৭ কি.গ্ৰা., মুঠ ২০২ কি.গ্ৰা. ওজন উঠাই পদক আজুৰিবলৈ সক্ষম হয়।\nমীৰাবাইৰ সফলতাত শুভেচ্ছা জ্ঞাপন কৰিছে ৰাষ্ট্ৰপতি, প্ৰধানমন্ত্ৰীৰ লগতে সমগ্ৰ ভাৰতীয়ই। ইতিমধ্যে, মীৰাবাই চানুৰ বাবে মণিপুৰ চৰকাৰে ঘোষণা কৰিছে ১ কোটি টকাৰ পুৰস্কাৰ।\nঅলিম্পিকত সফলতা অৰ্জন কৰাৰ পাছত দেশবাসীকো ধন্যবাদ জ্ঞাপন কৰিলে ভাৰোত্তোলক মীৰাবাই চানুৱে।\nAssam INDIA Mirabai Chanu Mirabai Chanu wins silver medal in weightlifting News Time Assam North-East Pratham Khabar 24x7 Pratham Khabar TV TokyoOlympics2021 Weightlifting


হেমেন নাথ | আৰম্ভণি :: অসমীয়া ভাষা সাহিত্য সৃষ্টিৰ এক অভিনৱ প্ৰয়াস...\n"আৰম্ভণি " উদ্দেশ্য\nনতুন লিখনি প্ৰেৰণ\nনতুন সদস্যৰ আবেদন\nNew Jobs in Assam\nমহৎ লোকৰ অমৰ বাণী\nঅসমীয়া জতুৱা ঠাঁচ\nঅসমীয়া বাক্য ৰচনা\nঅসমীয়া সমাৰ্থক শব্দ\nঅসমীয়া শব্দৰ লিংগ পৰিৱৰ্তন\nজানিবলগীয়া কিছু কথা\nডোৰা কহঁৰা, কামৰূপ, অসম মোবাইল নং :: ৯৮৫৯৫৪৪৫৬৬\nকবি মই নাছিলো কোনোকালে জীৱনে মাথো শিকালে শব্দৰ স'তে খেলিবলে ফেচবুক প্ৰফাইল :: www.facebook.com/hemennathassam\nদেৱদাস --- হেমেন নাথ\nমুঠ পঢ়ুৱৈ সংখ্যা: 2,202\nদলিল --- হেমেন নাথ\nমুঠ পঢ়ুৱৈ সংখ্যা: 1,793\nমুঠ পঢ়ুৱৈ সংখ্যা: 2,446\n11 October, 2013\nবৰ্তমান জনপ্ৰিয় লিখনি\nডাইৰী --- অংকুৰ জ্যোতি বুঢ়াগোঁহাই\nমুঠ পঢ়ুৱৈ সংখ্যা:3,118\nঅনুভৱ :: সন্তান --- মন্জুষা দেৱী\nমুঠ পঢ়ুৱৈ সংখ্যা:1,389\nমোৰ সপোনত --- শেখৰ ভট্ৰাচাৰ্য্য\nমুঠ পঢ়ুৱৈ সংখ্যা:2,356\nগতানুগতিক --- কিশোৰ বড়ো\nমুঠ পঢ়ুৱৈ সংখ্যা:2,138\nকবিতা :: অসহায় কবিৰ স্বীকাৰোক্তি --- সমুজ্জ্বল ডেকা\nমুঠ পঢ়ুৱৈ সংখ্যা:1,331\nবেদনা -- বিকাশ কলিতা\nমুঠ পঢ়ুৱৈ সংখ্যা:3,597\nঅসমীয়া কবিতাৰ ভিডিঅ'\nঅসমীয়া কাহিনীৰ ভিডিঅ'\nঅসমীয়া গানৰ ভিডিঅ'\nমহৎ লোকৰ জীৱনী\nঅসমীয়া বাতৰি কাকতৰ ৱেবছাইটৰ তালিকা\nআৰম্ভণিৰ সদস্য সকল\nআৰম্ভণিৰ লেখক/লেখিকা সকল\nনতুন লিখনি সমূহ\nকবিতা :: ছাইলেণ্ট ভেলীৰ গাভিনী হাতীজনী --- সমুজ্জ্বল ডেকা\nমুঠ পঢ়ুৱৈ সংখ্যা: 324\nকবিতা :: নিৰৱতা --- জানকী ৰায়\nমুঠ পঢ়ুৱৈ সংখ্যা: 443\nকবিতা :: যদি কেতিয়াবা সময় পোৱা --- বিজু ভকত\nমুঠ পঢ়ুৱৈ সংখ্যা: 615\nকবিতা :: মোৰ পদচিহ্নই কব --- ছাবিনা আলিয়া\nমুঠ পঢ়ুৱৈ সংখ্যা: 336\nগল্প :: বিড়ম্বনা --- বসন্ত নিৰ’লা\nমুঠ পঢ়ুৱৈ সংখ্যা: 1,174\nকবিতা :: তোমাক লগ নোপোৱা হ'লে --- ছাবিনা আলিয়া\nমুঠ পঢ়ুৱৈ সংখ্যা: 834\nকবিতা :: কাশী --- চিন্ময়ী দাস\nমুঠ পঢ়ুৱৈ সংখ্যা: 1,150\nকবিতা :: ফাগুন --- চিন্ময়ী দাস\nমুঠ পঢ়ুৱৈ সংখ্যা: 1,003\nকবিতা :: অসীমতা --- চিন্ময়ী দাস\nমুঠ পঢ়ুৱৈ সংখ্যা: 1,440\nকবিতা :: বিভ্ৰান্তি --- চিন্ময়ী দাস\nমুঠ পঢ়ুৱৈ সংখ্যা: 1,800\n১. সফলতাৰ পিছে পিছে দৌৰি নুফুৰিবা, যদি তুমি সচাঁকৈয়ে সফল হ'ব বিচাৰিছা তেন্তে ক্ষন্তেক জিৰণি লোৱা আৰু ভাবা -- তুমি কি কৰি ভাল পোৱা আৰু কিহত বিশ্বাস কৰা ৷ দেখিবা এইবেলি সফলতাই তোমাক খেদি ফুৰিছে ৷ --- ডেভিদ ফ্ৰষ্ট ৷\n২. স্বীকাৰ কৰাত মোৰ লজ্জা নাই যে অন্য কোনো দৰিদ্ৰ লোকৰ সন্তানৰ দ'ৰেই মোৰ শৈশৱ আৰু কৈশোৰৰ সময়ছোৱা পাৰ হৈছে ৷ কেতিয়াবা মই মজদুৰৰ কাম কৰিছো, কেতিয়াবা কাঠফলা কাম, কেতিয়াবা আকৌ মালবাহী নাৱৰ নাৱৰীয়াৰ কাম ৷ ... অতীত যিয়েই নহওঁক লাগি থকাৰ শক্তি থাকিলে মানুহৰ ভৱিষ্যত সুন্দৰ হৈ উঠে ৷ --- আমেৰিকাৰ মহান ৰাষ্ট্ৰপতি আব্ৰাহাম লিংকন ৷\nআগলৈ পঢ়ক >>\n'আৰম্ভণি'ত লিখনি প্ৰকাশ কৰক\nআৰম্ভণি অসমীয়া ভাষা সাহিত্য সৃষ্টিৰ এক অভিনৱ প্ৰয়াস....... ------------------------------------------------------ আমাৰ এই ৱেব'চাইত "আৰম্ভণিত" আপোনালোকে নিজে লিখা কবিতা , গল্প, প্ৰৱন্ধ আদি লিখনিবোৰ প্ৰকাশ কৰিবলৈ আপোনালোকৰ লিখনিসমূহ আমাৰ Email : arambhani@gmail.com লৈ আপোনাৰ নাম আৰু ঠিকনাৰ সৈতে প্ৰেৰণ কৰিব লাগিব ৷ ধন্যবাদ ৷\nContact | Privacy | Disclaimer | Sitemap | All Category\nCopyright @ 2013 - 2019 Arambhani.com . All Right Reserved.


xukhdukh.com December 11, 2013 goodnews,\n১. ধুবুৰীত উন্মোচিত হ'ল জননেতা তথা প্ৰাক্তন মুখ্যমন্ত্ৰী শৰত চন্দ্ৰ সিংহৰ প্ৰতিমূ্ৰ্তিঃ শিল্পী বীৰেন সিংহৰ হাতৰ পৰশত ৰূপ পোৱা এই প্ৰতিমূৰ্তি উদ্বোধন কৰিলে ধুবুৰী জিলাৰ উপায়ুক্ত কুমুদ চন্দ্ৰ কলিতাই।\n২. বিগত আঢ়ৈ বছৰত ৯৪৬.৫২ কোটি টকাৰ যান-বাহন ৰাজহ সংগ্ৰহ কৰি অভিলেখ গঢ়াৰ কৃতিত্ব দাবী কৰিলে পৰিবহন মন্ত্ৰী চন্দন ব্ৰহ্মই।\n৩. গুৱাহাটীত উভচৰ প্ৰাণীৰ সংৰক্ষণ সন্দৰ্ভত কৰ্মশালা উদ্বোধন কৰিলে মুখ্যমন্ত্ৰীয়েঃ অসম ৰাজ্যিক চিৰিয়াখানাৰ আধুনিকীৰণৰ বাবে ৬কোটি টকা ৰাজ্য চৰকাৰে আগবঢ়োৱাৰ কথাও কৰিলে প্ৰকাশ।\n৪. উচ্চ সাংবিধানিক পদাধিকাৰীয়েহে গাড়ীত লগাব পাৰিব ৰঙা লাইট উচ্চতম ন্যায়ালয়ে জাৰি কৰিলে নিৰ্দেশঃ এম্বুলেঞ্চ, আৰক্ষী আৰু জৰুৰীকালীন সেৱাৰ গাড়ীয়ে ব্যৱহাৰ কৰিব পাৰিব নীলা লাইট।\n৫. দিল্লীত ছোনিয়া গান্ধীৰ বাসভৱনৰ সমুখতো অসম যুৱ পৰিষদৰ ডেৰ শতাধিক কৰ্মীয়ে কৰিলে বাংলাদেশলৈ মাটি হস্তান্তৰ বিষয়ত প্ৰতিবাদ সাব্যস্তঃ যন্তৰ মন্তৰত সমবেত হৈছিল কৰ্মীসকল।\n৬. শ্বহীদ খৰ্গেশ্বৰ তালুকদাৰৰ সমাধিস্থলীত আছু নেতৃবৃন্দই যাচিলে শ্ৰদ্ধাঞ্জলিঃ বটদ্ৰ'ৱাত বিজেপিয়ে পাতিলে কেন্দ্ৰীয় ভাৱে শ্বহীদ দিৱস।\n৭. নাছা ভ্ৰমণৰ সফল সামৰণি পেলাই অসম পালেহি অসমৰ কৃৰ্তি শিক্ষাৰ্থীৰ দল।\n৮. চাৰি ৰাজ্যৰ নিৰ্বাচন মুখ-থেকেচা খোৱাৰ পাছত এইবাৰ ৰাজ-সাহাৰ্য বৃদ্ধি কৰা আৰু অত্যাৱশ্যকীয় সামগ্ৰীৰ মূল্য হ্ৰাসৰ বাবে সিদ্ধান্ত গ্ৰহণ কৰিলে কংগ্ৰেছ পাৰ্টিয়ে।\n৯. নেলচন মেণ্ডেলালৈ বিশ্ববাসীৰ শেষ শ্ৰদ্ধা জ্ঞাপনঃ অন্তিম দৰ্শনৰ বাবে ভাৰতৰ পৰা ৰাষ্ট্ৰপতি আৰু ইউপিএৰ অধ্যক্ষা ছোনিয়া গান্ধীও উপস্থিত হলগৈ দক্ষিণ আফ্ৰিকাত।\n১০. ভাৰতীয় ৰাষ্ট্ৰদূত ৰূপে অৱসৰ গ্ৰহণ কৰিলে অসমীয়া যৈমিনী ভাগৱতীয়েঃ ব্ৰিটেইনত তেখেতৰ স্থানত উপবিষ্ট হব ৰঞ্জন মাথাই।\n১১. জন-লোকপাল বিল পাছ কৰোৱাৰ দাবীত আজি দুদিনত ভৰি দিলে সমাজকৰ্মী আন্না হাজাৰেৰ অনশনেঃ মহাৰাষ্ট্ৰৰ ৰালেগন সিদ্ধিতে আন্নাই কালিৰে পৰা আৰম্ভ কৰিছে অনশন।\n১২. "এই সকলৰ এজনো পচন্দৰ প্ৰাৰ্থী নহয়" বুলি ভোটদান কৰিব পৰা নতুন ব্যৱস্থা "নোটা"ত সৰ্বাধিক ভোট পৰিল মাও অধ্যুষিত ছত্তীশগড় ৰাজ্যতঃ দিল্লীতো বহুতে ৰাইজে এই পচন্দৰ বুটাম টিপি সাব্যস্ত কৰিলে নিজৰ পচন্দ।\n১৩. ৰাজ্যসভাত উত্থাপিত হল অসমৰ উচ্চ সদন সম্পৰ্কীয় বিধেয়কঃ মন্ত্ৰী কপিল ছিবালে কৰিলে এই বিধেয়ক উত্থাপন।\n১৪. অসমতো টঙালি বান্ধিছে আম আদমী পাৰ্টিয়েঃ দহ খন জিলাত সাংগঠনকি কাম কাজ পূৰ্ণগতিত চলি থকা বুলি কালি সংবাদমেল যোগে কৰিলে প্ৰকাশ।\n১৬. সাংবাদিকৰ পেঞ্চনৰ বাবে আলোচনা কৰাৰ কথা ঘোষণা কৰিলে অসমৰ তথ্য আৰু জনসংযোগ মন্ত্ৰী বসন্ত দাসে।\n১৭. সপ্তম বাৰ্ষিক অইল-মৰাণ আমন্ত্ৰণমূলক ফুটবল প্ৰতিযোগিতাত ফাইনেলত প্ৰবেশ কৰিলে দুলীয়াজান অইল দলেঃ কালি ছেমি-ফাইনেলত পৰাস্ত কৰিলে অসম পুলিচ ব্লুজ দলক।\n১৮. বিশ্ব পাঞ্জাৰ ৮৩কেজি শাখাত সোণৰ পদক অৰ্জন কৰি অসমলৈ গৌৰৱ কঢ়িয়ালে চতিয়াৰ জোনালী শইকীয়াইঃ পাঞ্জাৱৰ হুছিয়াৰপুৰত অনুষ্ঠিত হৈছিল এই প্ৰতিযোগিতা।\n১৯. অহা ১২-১৫ ডিচেম্বৰলৈ অনুপ লাহটি টেনিছ চেম্পিয়নশ্বিপ প্ৰতিযোগিতা অনুষ্ঠিত কৰিব গুৱাহাটীৰ ইণ্ডিয়া ক্লাৱেঃ উত্তৰ-পূৱৰ কেইবাখনো ৰাজ্যৰ পৰা ১০০-১২০গৰাকী খেলুৱৈৱে ইয়াত যোগদান কৰিব বুলি জানিব পৰা গৈছে।\n২০. অহা ১ ফেব্ৰুৱাৰীৰ পৰা গুৱাহাটীত অনুষ্ঠিত হব অসম সাহিত্য সভাৰ বিশেষ অধিবেশন।\nBy xukhdukh.com on December 11, 2013


কৰ্ণাটকে তেওঁলোকৰ ফেক্টৰী লাইচেণ্স আইনখন সলনি কৰাৰ সিদ্ধান্ত গ্ৰহণ কৰিছে।এতিয়াৰে পৰা এখন লাইচেণ্স ১০ বছৰত এবাৰ নবীকৰণ কৰিলেই হ’ব,যিটো পূৰ্বে ৩ বছৰত কৰিব লাগিছিল।ষ্টাৰ্ট-আপবোৰে অনলাইন পঞ্জীয়ন কৰিব পাৰে যাৰদ্বাৰা তেওঁলোকৰ ব্যাৱসায় সোনকালে আৰম্ভ কৰিবলৈ সুবিধা হৈছে।\nবিনিয়োগকাৰীসকলৰ বাবে সিদ্ধান্ত গ্ৰহণৰ বেলিকা ব্যাৱসায়ৰ সহজসাধ্যতা হৈছে মূল চিন্তনীয় বিষয়।ইয়াৰ বাবে দেশ এখন ব্যাৱসায়ৰ বাবে কিমান স্বচ্ছ তাৰ এক ৰিপ’ৰ্ট ৱৰ্ল্ড বেংকে প্ৰদান কৰে।ৰিপ’ৰ্টে বিভিন্ন দিশ যেনে,সম্পত্তিৰ পঞ্জীয়ন,কৰ, বেংক দেউলীয়া হোৱা আদি বিষয়বিলাক লক্ষ্য কৰে।ই ব্যাৱসায় ৰূপায়ণত উদ্যমশীলতা আৰু স্বচ্ছতাও নিৰীক্ষণ কৰে।\n“ভূমি লাভ কৰাৰ সহজসাধ্যতাৰ পৰা অনলাইন পঞ্জীয়নৰ সুবিধা আদি প্ৰদানেৰে কৰ্ণাটকে তাত ব্যাৱসায়ৰ অনুকুল পৰিৱেশ গঢ়ি দিয়াত সফল হৈছে।” কৰ্ণাটকৰ ব্যাৱসায়িক কৰ বিভাগৰ আয়ুক্ত ঋত্বিক পাণ্ডেই এইদৰে ক’লে।তেওঁ লগতে যোগ দিলে যে,প্ৰতিটো ব্যাৱসায়তে অনলাইন কৰ পৰিশোধ কৰাৰ প্ৰয়োজন হয় আৰু কৰ্ণাটকে কোম্পানীবিলাকক এইটো কৰোৱাব পাৰিছে।“আমাৰ লক্ষ্য হৈছে, কৰ বিষয়াসকলে যাতে কোম্পানী পৰিদৰ্শন কৰিবলৈ যাব নালাগে,” পাণ্ডেই ক’লে।\nকৰ্ণাটক চৰকাৰে ৰাজ্যখনক বিনিয়োগকাৰীসকলৰ বাবে প্ৰিয় ঠাই কৰি তোলাৰ প্ৰয়াসেৰে ভেট পঞ্জীয়ন, কৰ প্ৰদানৰ বেলিকা স্ব-স্বাক্ষৰিত প্ৰমাণ-পত্ৰ, প্ৰকল্প গঢ়াৰ অনুমোদন লাভ আৰু প্ৰকল্পৰ অনুমোদনৰ বাবে চিংগল উইণ্ড’ পৰ্টেল আদি প্ৰক্ৰিয়াবোৰ শিথিল কৰি দিছে।\nপ্ৰৱঞ্চনা ধৰা পেলোৱা\nকৰ্ণাটকে প্ৰৱঞ্চক ধৰা পেলোৱাৰ বাবেও চেষ্টা কৰিছে।ইয়াৰ বাবে বিক্ৰী আৰু ক্ৰয়ৰ প্ৰমাণৰ সৈতে আয়কৰৰ তথ্য মিলিছে নে নাই ধৰা পেলাবলৈ প্ৰযুক্তিৰ উদ্ভাৱনৰ বাবে ৰাজ্যখনে চেষ্টা অব্যাহত ৰাখিছে।\nচাৰিটা অধিনিয়ম পঞ্জীয়নৰ এটা Shops and Establishment Acts খন এতিয়া অনলাইন কৰিব পাৰি।শ্ৰম আইনৰ লগত সম্পৰ্কিত সকলো প-পত্ৰ পঞ্জীয়নৰ বাবে karlabour.in নামেৰে এটা ৱেব পৰ্টেল খোলা হৈছে।\n“এই সকলোবোৰ স্ব-স্বাক্ষৰিত।প্ৰায় ১৭ টা অধিনিয়ম এই অনলাইন পৰ্টেলৰ ভিতৰলৈ অনা হৈছে আৰু আঁচনিখন ৫ বছৰলৈ বাহাল থাকিব,” কৰ্ণাটকৰ শ্ৰম আয়ুক্ত বি এছ বিশ্বনাথে এইদৰে ক’লে।\nয়’ৰ ষ্টৰীৰ ভূমিকা\nষ্টাৰ্ট-আপৰ বাবে সৌজন্যতা এটা ডাঙৰ বিষয়।কিন্তু তেওঁলোকে মাজে মাজে অসৌজন্য আচৰণ কৰিবলৈ বাধ্য হয়, কাৰণ ব্যাৱসায়ৰ সৈতে বহুতো আইন জড়িত হৈ থাকে।ষ্টাৰ্ট-আপ আৰম্ভ কৰাসকলৰ হাতত আমোলাতন্ত্ৰৰ মেৰপেঁচত নোসোমাবলৈ একোজন অধিবক্তাক দৰমহা দি থাকিবলৈ তেওঁলোকৰ পুঁজি মজবুত নহয়।যিবিলাক ষ্টাৰ্ট-আপৰ হাতত টকা থাকে, ধৰক এটা কোম্পানীৰ পুঁজি ৬ কোটি টকাৰ আৰু তেওঁলোকে উকীলৰ নামত ২৫ ৰ পৰা ৫০ লাখ টকা খৰচ কৰে।এইবিলাক কৰিব লাগে কাৰণ ব্যাৱসায়ৰ সৈতে নানা ধৰণৰ আইন জড়িত হৈ আছে।এটা ষ্টাৰ্ট-আপৰ প্ৰতিস্থাপকে সৌজন্যৰ বাবদ কিয় ইমান সময় অপব্যয় কৰিব লাগে? এই সকলোবোৰ মাত্ৰ এটা বহাতে এঘণ্টাৰ ভিতৰত সমাধান কৰিব নোৱাৰি নেকি? এনেকুৱা কৰিব পাৰিলে বহুতো যুৱক-যুৱতীয়ে তেওঁলোকৰ ব্যাৱসায় আৰম্ভ কৰিবলৈ আগবাঢ়ি আহিব।আজি বাংগালুৰুত এটা ব্যাৱসায় আৰম্ভ কৰিবলৈ ৯০ দিন লাগে।আমেৰিকাত, কোম্পানী এটাৰ প্ৰয়োজনীয় সকলো নথি-পত্ৰসহ পঞ্জীয়ন কৰিবলৈ মাত্ৰ ১৫ দিন লাগে।আমি ইয়াতো তেনে হোৱাতো বিচাৰোঁ।কৰ্ণাটক চৰকাৰ আৰু ইয়াৰ সকলো বিভাগে এখন প-পত্ৰতে ষ্টাৰ্ট-আপবিলাকৰ কাম সহজসাধ্য কৰি তুলিবলৈ যত্ন কৰা উচিত।কেৱল এইটোৱেই ঠিক কৰিব যে, আমি প্ৰকৃততেই ব্যাৱসায়ৰ অনুকুল পৰিৱেশ গঢ়ি তুলিব পাৰিছো নে নাই।উল্লেখযোগ্য যে, ৱৰ্ল্ড বেংকৰ প্ৰতিবেদন মতে, বৰ্তমান ১৮৯ খন ব্যাৱসায়িক দেশৰ তুলনাত ভাৰত ১৩০ তম স্থানত আছে।\nমূলঃ বিশাল কৃষ্ণা\nঅনুবাদঃ লীনা শইকীয়া\nবিনিয়োগৰ অনুকুল পৰিবেশ গঢ়ি তোলাত সফল কৰ্ণাটক\nইনভেষ্ট কৰ্ণাটকা ২০১৬- এক যুগান্তকাৰী পদক্ষেপ\nবাঙ্গালুৰুতে সীমাবদ্ধ নহয় কৰ্ণাটকৰ ষ্টাৰ্টআপ\nকৰ্ণাটক-জাৰ্মানীৰ সম্পৰ্ক শিখৰলৈ উঠাৰ ১০টা কাৰণ